
FLUGTEN

Iviokken slog 6 fra Helliggæstes Kirketaarn. I den stille Sommerluft
sitrede Lyden af Klokkeslagene ud over Kirkegaardens duftende
Lindetræer, over de lave Stenboder, mellem den og Vimmelskaftet, og de
gamle Huse, Levninger af Klosteret og Børnehuset, der med deres høje,
røde Tage og takkede Gavle laa paa den anden Side, ud til Ulfeldsplads
mellem et Væld af Roser og blomstrende Hyld.

I en aaben Luge i et af disse Huse sad en 15—16 Aars Knøs med Ryggen
lænet mod Karmen og læste i en Bog. Bogen var tung og Drengen var træt;
og af og til nikkede han forover med Hovedet og lod Bogen synke ned i
Skødet, for straks efter med et Sæt at komme til sig selv, tage fat paa
Bogen paa ny og kile paa igen.

Da Klokkeslagene langsomt og højtideligt gungrede ud fra Taarnets
Glamhuller, løftede Steffen Broager Hovedet, saa op fra sin Bog og
fulgte med Blikket

Bering Liisberg: =Havmanden<. JTaarnets slanke Spir, medens
Klokketonerne endnu dirrede i hans Øren.

En Flok hvide Duer boltrede sig deroppe i Sollyset. Svalerne pilede i
ilsom Flugt forbi Taarnet, kredsede om de smaa Hjørnespir og svingede
sig i lynsnare Kast saa tæt over Kirketagets Ryg, at man skulde tro, de
maatte støde imod. Den søde, krydrede Duft fra Kirkegaardens og
Havernes Trær og Blomster strøg forbi ham, en Kat sad og pudsede sig i
Solskinnet derovre i Hjørnet, — Drengen fik pludselig Taarer i Øjnene,
en Længsel steg op i ham, han kastede Bogen ind i Stuen og vilde
springe ned fra Lugekarmen.

Aa, saa ondt det gjorde over Skuldren og over den ene Hofte. Nej, naar
man var saa mørbanket, saa sprang man ikke, saa kravlede man, om man
kunde, langsomt og forsigtigt, som Krøblingen derhenne fra
Skidenstræde.

Han slæbte sig hen til Bordet i det fattige Kammer, sank ned paa
Bænken, lagde Hovedet paa sin venstre Arm paa Bordet og gav sig til at
græde, som om hans Hjerte skulde briste.

Hvor han hadede denne Vissenpind, som pinte ham og plagede ham, og som
aldrig greb til Stokken uden at sige med sin sødlige Stemme: Det er for
din salig Moders Skyld, jeg nødes til at revse Dig! Som om ikke hans
egen Moder havde grædt Blod, om hun havde set sin Dreng blive revset,
saa han knap kunde gaa, og saa Strømperne stundom kunde være løbet
halvfulde af Blod! Og saa at skullea

sidde der i Sinke-Lektien mellem Peblinge, der var 3—4 Aar yngre end
han og blive vist frem til Spot og til Latter — aa, denne Tyran af en
Hører og dette forbandede Latin! Hvad kunde Steffen gøre for, at han
ikke havde Næinme til Bogen? Hvem sejlede sin Baad bedst af alle
Drengene derhjemme paa Flensborgfjord, hvem var den rappeste paa en
Raa, den stærkeste til at bakses med Krumholter og Planker paa
Kølhalingspladsen og den dygtigste og mest udholdende Svømmer? En
dygtig Skibbygger skulde han være blevet, om ikke hans Fader var falden
saa tidlig fra. Gamle Mester David Skotte havde lovet at oplære ham i
Kunsten, — saa var han død og hans Moder var død, og Steffen var af
Naade og Barmhjertighed — og saa fordi han havde arvet nogle hundrede
Rigsdaler — taget i Huset af sin nærmeste Slægtning, sin Moster, en
lille forkuet og forskræmt Kone, der var gift med Magister Severinus,
Hører ved Vor Frue latinske Skole i København.

Ak, hvem der havde faaet Lov at gaa til Søs med Skipper Jonas Kappeln,
som havde sejlet ham til Hovedstaden, nu snart for et Aar siden! Men
hans stakkels Moder havde været saa angst og fortvivlet ved Tanken om,
at hendes Steffen skulde til Søs, og havde skrevet saa mindeligt til
sin Søster om at skaffe Drengen Oplysning og Kundskab, saa han kunde
klare sig paa Landjorden, — Skibbyggeriet kunde der jo ikke blive noget
af efter David Skottes Død. Men ingen Baadsmand kunde være mere
liaardhæn-det imod ham og mere ondsindet tilmed, end denne

1*sødladne Magister, som kun havde én Kærlighed i Verden, og det var
hans Latin, og som kun kendte én Nydelse, og det var at lade sin Galde
gaa ud over de stakkels Peblinge og hævne sig paa dem for alle de
Prygl, han selv havde faael i sin Opvækst.

Steffen følte, at han var bleven ond og haard i den Tid, han havde
været under sin Mostermands Behandling. Haard, ikke blot af Sind, men
ogsaa af Skind. Thi Magister Severinus sagde nok, at han skulde fødes
men ikke fedes, men det var kun smaat med Føden. Ranglet og benet var
han og hulkindet som Døden i Lybek, og Steffen rapsede, hvor han kunde
række noget spiseligt. Som nu i dette Øjeblik, hvor han sulten som en
Hund, pryglet og mørbanket, saa han knap kunde gaa, var lukket inde i
Kammeret over Stuen med den latinske Grammatik for at lære nogle dumme
Sætninger paa Remse, — paa en Helligaften som denne, hvor alt i Byen,
hvad der kunde krybe og gaa, var ude ved Kilden. Vidste han ikke, at
han vilde gøre sig til Tyv paa Stedet, om han blot kunde faa fat paa
noget, der kunde tygges og synkes.

»En Kæltring, en Kæltring, det er saadan, det ender med mig!« jamrede
Steffen og huggede grædende begge sine Arme mod Bordet.

De hvide Duer boltrede sig stadigvæk omkring Kirketaarnet i den stille
Aftenluft. Solen skinnede paa dem, og Steffen, som atter saa derop fra
sit Fængsel, kom paa én Gang til at tænke paa Skibe med hvide Sejl i
Aftenlys over det bølgende Hav.Ja, der var Friheden, dér var Vejen bort
fra denne Forsmædelighed til Lys og Lykke. Steffen trak Vejret dybt.
Der voksede noget inden i ham, en Trods, som han havde troet død,
sultet ihjel, en Trods, som han nu klamrede sig til, som til den
Følelse, der skulde redde ham fra Undergang. Blev den nu atter slaaet
ned, — Himmelen maatte vide, om den saa nogen Sinde kom igen.

»Nej, lille Moder,« Steffen tænkte højt, »nu skal det være forbi. Du
gav selv din Velsignelse til det, om Du vidste, hvordan det staar til
her. Og ret nu gaar jeg ud i den vide Verden. Ingen vil savne mig — det
skulde da være Magister Lucifers Krabask!

— ingen vil spørge efter mig, og Lejligheden kan ikke være bedre, nu
Huset er tomt, og alle er ude ved Kilden.«

Der var ikke meget at betænke sig paa. Steffen ejede ikke andet, end
hvad han gik og stod i og saa sin ringe Arvepart, som hans kærlige
Slægtning havde under Hænder. Men da han kom til at tænke paa den, fik
han et lystigt Indfald.

»De Penge kommer jeg aldrig til at nyde godt af, og det er et billigt
Forlangende, at jeg vil spise mig mæt for dem én Gang i dette Hus. Det
bliver den første og med Guds Hjælp den sidste.«

Steffen skoggerlo ved den Tanke. Inde paa Loftskammeret ved Siden af
hang Skinker og Pølser i saadan Overflod, at de kunde vare lige til
Jul, og nedenunder var der fersk Sul og Brød i Mængde. Steffen fik
Kræfter ved Udsigten til et godt MaaltidMad, tog Bænken henne foran
Vinduet og lob den af al sin Magt imod Døren, saa Klinken røg af Naglen
og Døren sprang op.

Et Øjeblik senere sad Steffen i Køkkenet og huggede ind paa sin Mosters
Fødevarer. 01 var der i Tønden i Kælderen, og Drengen spiste og drak og
mærkede mindre og mindre til sin ømme Skulder og blodige Hofte og fik
mere og mere Mod paa at komme ud og prøve sine Kræfter.

Da Klokken slog 7, var han saa mæt, som han kunde spise sig. Han rejste
sig, strøg sin Hue af og takkede Vor Herre for Maden med den sædvanlige
latinske Bordbøn, — nu kunde han egentlig godt lide det Sprog! Havde
han bare faaet kvart saa meget Mad, som han havde faaet Latin, saa var
han og Latinen kanske endt som gode Venner.

Med et blaatærnet Tørklæde i Haanden med Brød og Skinke i og et
forsvarligt Stykke Pølse stukket ind paa Brystet stod Steffen snart
efter rede til at begynde sin Færd. Hvorhen? Kun Gud i Himmelen vidste
det. Men i alt Fald bort her fra, hvor de nedbrød hans Mod, kuede hans
Sind og gjorde ham moden til Stokhuset.

Steffen sprang ud af Vinduet til Haven imod Ul-felds Plads. Over
Pladsen gik han og forbi Sten-Pyramiden, som salig Kong Frederik havde
ladet sætte over Landsforræderen Korfits Ulfeld. Og der fik Steffen et
andet lystigt Indfald. Han trak et Stykke Kridt op af Lonnnen og skrev
Magister Seve-rinus’ Navn paa Stenen, saa Indskriften kom til at lyde

Magister Severinus til

Ævig Spot, Skam og Skændsel.

Han gik et Par Skridt tilbage, saa paa sit Værk og lo himmelhøjt.
Baglaagen fra Rigshovmesterens Have sad endnu i et Stump forfaldent
Stakitværk. Steffen gik rask igennem den og naaede ud i Skindergade.

Helsingør stod foreløbig for ham som Rejsens Maal. Dér var der altid
fremmede Skibe, som skulde have Folk, og dér kunde man altid vente at
slippe væk. Steffen drejede til højre for at komme ned forbi Rosenborg
og ud til Øster Port i Volden ved Nyboder, men saa kom han til at tænke
paa, at det jo ikke gik an for ham at komme forbi Kilden, hvor Magister
Severinus var. Saa maatte han hellere om ad Nørre Port og ud ad
Frederiksborgvejen og støde til Strandvejen længere mod Nord, ude ved
Rungsted eller saa.

Hele Byen laa som uddød; ikke et Menneske var at se i Gaden. Solen
havde mange Eftermiddage i Træk sendt sine varme Straaler ned i den,
saa der var hedt som i en Bagerovn. Men det var ikke Brød, den Guds
Gave, det lugtede efter. Derimod efter alskens Uhumskheder. Stilheden
og den onde Stank bragte Steffen til at tænke paa hans
MostersBeretninger om den store Pest for en 30 Aar siden, i Kong
Frederiks Dage, da Folk faldt om paa Stedet, hvor de stod, og var
kreperet, før de kunde faa lindet en Knap i Trøjen . . . nej se, om
ikke der laa En i Skarnet, lige inidt paa Gaden og gispede efter Vejret
lige saa livagtigt, som det kunde være i Pestens Dage! . . . naa, nej
han var nok ikke døende; det var en rusig Baadsmand, var det, en der
var kommen for langt op paa Landjorden og havde faaet for stiv Kuling.
Det lange, filtrede Haar var gledet tilbage, og et Par fæle Skrammer
viste sig, hvor Haaret begyndte. Jøsse Kors! det saa næsten ud, som om
Pandehuden en Gang var bleven flaaet af ham! Det var et grueligt Syn.
Det blaarøde, opdunstede Ansigt vendte lige op mod Solen og syntes at
skulle blive stukket i Brand ved dens Glød.

Steffen havde travlt med at komme af Sted, men han syntes dog ikke, han
kunde lade et stakkels Menneske ligge saadan. Han tog fat i hans
Skuldre og fik ham slæbt over i Skyggen og lagt med Hovedet en Smule
opad.

Men Utak er Verdens Løn. Da Steffen bukkede sig ned og vilde knappe
Vamsen op for den drukne Mand, begyndte denne at plire med et Par smaa
onde Øjne og famle med Haanden ned ved Siden, og et Øjeblik efter saa
Steffen en Kniv blinke imod sig.

Han kastede sig tilbage, følte et Stød for Brystet, men intet Stik, og
var i et Nu paa Benene igen. Den Drukne gav el Par korte Grynt fra sig,
væltede sig over paa Siden og blev liggende. Men dér, i Mosterstykke
Polse, som StefTen havde stukket ind paa sit Bryst, inden for Trøjen,
sad en Kniv med et hvidt, udskaaret Benskaft.

»Der kom jeg til en skøn Kniv paa en sær Maade,« tænkte Steffen, idet
han Irak Knivsbladet ud af Polsen, der havde reddet hans Liv. Han stak
den ind i Bylten til Skinken og Brødet og satte saa af Sted i Løb hen
ad Klædeboderne til Gammel Torv, hvorfra der hørtes Raab og Latter,
Trommer og Musik.

En Mængde Vogne, overfyldte med lystige og syngende Mennesker, kom
kørende i rask Fart og svingede fra Vimmelskaftet gennem den lille
korte Skovbogade op til Klædeboderne og videre til Nørregade. Det var
Amagerne, som kørte til Kilden. Forrest red en Snes unge Karle, de
fleste med grønne Grene, andre med Faner i Haanden, og alle med lange
brogede Baand flagrende fra Hat og Skulder. Et Par blæste paa Trompet,
saa det skingrede, andre skød Pistoler af i Luften. To Mand sad hos
Kusken paa hver Vogn; den ene gned sin Fedel og den anden blæste paa
Fløjte, og i Halmen bag i Vognene sad de ærbare Koner og de rødmossede
Amagerpiger med Grene og store Urtekoste i Hænderne og Ama-gerbønderne
med deres sære Hatte og vide Bukser. Og allesammen havde de noget at
gøre Spektakel med. Skralder eller Bangler eller Trommer, og alle sang
de i vilden Sky, inedens de foer forbi.

Steffen blev helt vel tilmode over at se alle disse lystige Folk og
denne raske Fart. Og da den sidsteVogn rullede forbi ham, og en ung
Amagerbonde bag i Vognen holdt sin Stok ud imod ham og raabte: Vil Du
med, saa hæng paa! saa raabte Steffen: Ja nok! greb fat i Stokken og
satte med et Spring op i den lave Vogn.

»Sikken en Springgaas!« raabte Mandfolkene og vilde pirke ham ned igen.
Men Kvinderne skreg, at han var en knappe Kerl«, og at det netop var
rask gjort, og lavede Plads for ham, og saa fik han Lov at blive.

Saa slingrede Vognene om Hjørnet af Klædeboderne og Nørregade. De kørte
næsten helt ind under Skiltet til den berømte Mester Aspachs Vinkælder
»Baccharach«, der laa her. Skiltet hang halvt ud over Gaden omtrent, i
en lang kunstig snørklet Jærn-arm og forestillede to Mænd, der bar en
mægtig Klase Druer paa en Stang imellem sig. Det var helt skaaret i
Træ, malet med stærke Farver og forgyldt. Og efterhaanden som Vognene
rullede forbi under neden det, sprang Amagerbønderne op i Vognene og
slog til det med deres Kæppe — det var tydeligt at se, at de var vante
til at slaa Katten af Tønden — og hver Gang Skiltet blev ramt med
tilstrækkelig Styrke, drejede det sig lidt paa sine Hængsler og gav en
Lyd fra sig som en rusten Vejrhane, medens Amagerne lo og støjede og
søgte at efterligne Lyden.

Forbi den lave, hvide Mur om Vor Frue Kirke-gaard gik det — der laa
Skolen og Latinen, Farvel, Farvel! jublede Steffen i sit Hjerte, forbi
Bispegaar-den og op ad Nørregade. Steffen var aldrig kommensaa hurtigt
gennem den, syntes han. Men paa Nørre Torv gik det smaat. Gennem den
nye statelige Nørre Port maatte man kun køre i Skridt. En efter en
sneglede Vognene forbi Vagten og forsvandt ind i den lange mørke Port.
Soldaterne sad og laa paa Bænke uden for Vaglstuen.' De havde faaet
Ekstra-Ration af Brændevin i Anledning af Helligaften og var allerede
halvdrukne. De raabte paa Tysk til Pigerne paa Vognene, strakte Armene
ud efter dem og gjorde kælne Gebærder; Skildvagterne stak spøgefuldt
efter dem med Bajonetterne, og Amagerbønderne knyttede Næve og skældte
ud.

Saa kom de ind under Porten, og et Øjeblik efter rullede de ud paa
Broen over Stadsgraven og ud paa den aabne Landevej.

Her var der Færdsel. Inde fra Byen kom der endnu kun enkelte
Fodgængere, men paa Pladsen mellem Stadsgraven og Vindmøllerne mylrede
det med Mennesker, som vilde have Plads paa en Kildevogn. Thi Omegnens
Bønder havde Tilladelse til mod en billig Penge at køre Folk til Kilden
paa den Dag og mødte i Massevis med deres Pindevogne og sølle udpinte
Øg. Der var en Skrigen og Larmen, en Skælden og Banden, Latter og
Graad, og hvad der ikke var Raaben og Stimen før, det blev der, da
Amagerne kørte forbi. Alle gav sig paa én Gang til at hoppe og springe
og hyle og skrige. Amagerne brølede Hurra og svingede med Hatte og
Grene; deres store kraftige Heste foer afsted, saa Vognene raslede hen
ad Stenbroen.Men inden Vognene svingede om ad Farimags-vejen for at
komme ned til Kildevejen langs Stranden, var Steffen blevet saa gode
Venner med Amagerne, at de gav ham deres Dunke at drikke af og satte
ham en Amagerhat paa Hovedet, saa hans egen Moder ikke skulde have
kendt ham, om hun havde set ham lige i Ansigtet.VED VARTOVKILDEN

Steffen havde aldrig før været ud ad Strandvejen og følte sig, trods
den kvælende Støv, lykkelig og vel tilmode. Thi da de var komne forbi
Kongens Fiskerhus, svingede Vognen om ad Vejen langs Stranden, og
Sundet laa foran ham med sine mange Sejlere, store og smaa. Enkeltvis
og spredt laa de nærmeste derude paa det blanke Vand, med deres store
Sejl hængende slapt ned fra Raa og Stag, thi der var kun liden Vind;
men længere borte, oppe mod Nord ad Skovshoved til, som Amagerne viste
ham, saas der Sejl ved Sejl. Mange af Skibene var pyntede med Flag og
med Grønt i Toppen af Masterne, og af og til rullede den hvide Krudtrøg
som en tæt Sky fra Skibenes Sider ud over den blanke Havflade, et
Øjeblik efter fulgt af et Drøn, der fortalte, at man ogsaa holdt
Helligaften til Søs.

Steffen havde i sit Liv ikke set noget saa herligt.

Det gik kun langsomt frem, thi Vejen var tung.Støven hvirvledes op og
dalede ned igen og pudrede alt og alle, og Dunke og Ølbimpler gik
flittig rundt; man sang og lo, hævede Dunkene i Vejret og raabte Skaal
og Singott til Fodgængerne, der holdt sig paa Vindsiden af Vognene,
støvede, svedige og tørstige. Og de raabte igen, snart vrede og snart
lystige. Forriderne og Spillemændene gjorde al den Larm, de formaaede,
og inden Steffen vidste et Ord deraf, kørte han lige ind i
Kildepladsens øredøvende Spektakel.

Paa en Eng mellem Vejen og Stranden var der Holdeplads. Vogn stod ved
Vogn saa tæt som i Herbergsgaardene inde i Byen. En Bæk snoede sig
mellem gamle Pile ud til Vandet, og Hestene søgte straks med ludende
Hoveder ned til Vandingsstedet for at drikke. Og saa blev de jaget ind
for at græsse paa en Toft paa den anden Side Vejen.

Amagerkonerne og -pigerne glattede paa sig og tx*ak saa i Skørtet, saa
i Livstykket, da de var komne af Vognene; og saa gik det over paa selve
Kildepladsen paa den anden Side Bækken.

Vejen førte langs Skoven paa Vestsiden. Der var, og er endnu, en
Sænkning ned, og mellem Træernes nederste Grene saa man Vandet
blinkende ile af Sted i Bækken. Paa Broen over den sad en blind Mand og
blæste paa sin Fløjte, og en halv Snes Krøblinge og Vanføre laa og
rakte bedende deres Hænder op mod de Vejfarende, medens de tungerapt
fortalte, hvordan de var komne i Ulykke. En laa der, uden at sige et
Ord, paa en bred lav Skammel; han havde ingen Lemmer, syntes det, men i
Stedet for Arme et Par Luffer. Ognaar der kom nogen forbi, tog han ined
Munden i Kanten af en Træskaal, der stod ved Siden af ham paa Skamlen,
og strakte den op imod Godtfolk med et Udtryk i sine runde Øjne som en
Sælhund, der skyder op af Vandel.

Det var et godt Sted, de Stakler havde valgt sig. Thi her ved Broen var
Vejen smallest, saa Folk var nødte til at gaa tæt forbi og blive vakt
til Medynk ved deres Elendighed og Vanførhed. Og for ret at faa Folk i
Tale, rev de deres Klude og Pjalter til Side og blottede deres
Skrøbelighed og onde Saar. To værkbrudne, hvidhaarede og rynkede gamle
Mænd med Krykker søgte at tiltrække sig Opmærksomheden paa en anden
Maade. De hoppede rundt paa den ene Krykke, svang den anden over
Hovedet, stødte og slog med den og lavede en hel Fægtning med hinanden.

Kildeengen strakte sig paa den anden Side Bækken ud til GI. Vartov
mellem Skoven og Stranden. Den var hist og her bevokset med lavt
Buskads og med enkeltstaaende Træer med store løvrige Kroner. Imellem
dem var der rejst Telte; det var i Reglen gjort paa den Maade, at den
ene Ende af et Læssetræ var lagt skraat op imellem to Grene og et stort
Stykke Lærred trukket over som Tag og hindret i at blæse op ved et Par
store Sten. Og Folk laa i Skyggen af Træerne med deres Tejner,
Ølbimpler og Krukker og spiste og drak, eller de drev rundt paa
Kildeengen og snakkede med Venner og Bekendte eller stod stille og
betragtede Gøglerne, som gjordederes Kunster paa en lille grøn Plads,
eller de spillede Pirkentavl eller Kegler eller Klodshoved paa Banerne
langs GI. Vartovs Markeskel.

Og alle Vegne var der Tiggere i stor Overflødighed, Dans og Lystighed,
Spil og Sang og Skrig og Skraal. Rusige Soldater slentrede om Arm i Arm
i deres røde Frakker og drabelige Støvler, svor og bandte paa deres
Tysk og sang liderlige Viser; og mødtes de med Holmens Folk, som man
kendte paa deres blaa Trøjer og Kabudser, blev der straks Spektakel og
drabeligt Slagsmaal. Men hvem der havde faaet en god Plads henne hos
Bjørnetrækkeren, eller hos de tre Morianer med Brissilikattene eller
hos den frisiske Kæmpe med den russiske Dværg eller hos Araberen, der
slugte Blaar og levende Ild, lod dem slaas og aldrig saa meget som
vendte Hovedet til den Side, om de saa slog Arme eller Ben i Stykker
paa hinanden.

Midt paa Kildeengen var Larmen stærkest. Dér var Majstangen rejst, et
højt nøgent Mastetræ med en stor Dusk Bøgeløv i Toppen. Et Par Alen
neden for den var der anbragt en Tværstang, og paa dens ene Ende hang
der paa gammel Vis en Hat og paa den anden en Mængde flagrende Baand.
Ved Siden af stod en Mand og blæste paa Sækkepibe, og medens en Skare
Karle og Piger med hinanden i Hænderne dansede og sprang i Runddans om
Majstangen, søgte en halv Snes halvvoksne Drenge, til stor Lystighed
for alle Omkringstaaende, forgæves at klatre op ad den glatte,
sæbesmurte Stang.

Amagerne havde slaaet sig ned ved et Telt dersom Skilt bar en stor
forgyldt Sild. Der var Jan Dircks Krofa’er, og der holdt de altid til.
Men da de havde lejret sig her, mærkede Steffen, at han var til overs.
Thi alle kendte hinanden, men han kendte ingen, og Pigerne, der nylig
havde været saa venlige imod ham paa Vognen, de var nu optaget af de
unge Karle fra de andre Vogne og dansede og sprang og tiskede og
hviskede med dem. Og saa opdagede Steffen lige med et, at han egentlig
intetsteds hørte hjemme. Thi alle spaserede rundt eller havde lejret
sig i Grupper, og hver Gruppe var noget afsluttet for sig selv. Der var
nu Amagerne, og saa Bønderne fra Gentofte, og saa var der Byens Folk.
De var derude lavsvis. Tømrerne for sig og Smedene for sig, Skomagere,
Skræddere og hvert Lav for sig. Om det saa var de Lærde, saa holdt de
sig for sig selv, og henne ved et Bord under Træerne fik Steffen Øje
paa sin Plageaand, Mag. Severinus, der stod i en sledsk og ydmyg
Stilling og talte med Sjællands Biskops Tjener. Kun Studenterne med
deres Kaarder, lange Kapper og sære Huer med dobbelte »Haler« hængende
ned paa Ryggen, syntes at have Privilegium paa at gaa, som de vilde.

Steffen gjorde kort omkring og gik til den modsatte Side. Et Øjeblik
havde han følt sig frænde-og venneløs. Men der var saa meget at se og
høre, saa den Følelse forsvandt med det samme, og nysgerrig fulgte han
med Sværmen rundt paa Pladsen og stod stille og saa paa alt, som var at
se uden Penge.

Thi dem havde han ingen af. Han maatte nøjes

Bering Liisberg: »Havmanden«. 2med at se paa det store, malede Billede
foran et Telt, forestillende en Slange med 7 Hoveder og en Riddersmand,
der huggede Hovederne af; hvad han kun havde liden Glæde af, forklarede
Udraaberen, thi de voksede straks frem igen. Men det var ikke saa lidt
alene at se Slangen paa Billedet og at høre denne Udraaber i sin sære
Mundering saa kunstigt radbrække det danske Sprog.

Men nu blev der en Trængsel, saa det var helt urimeligt. Nej, hvad var
det? Steffen strakte Hals og borede sig frem.

»Det er den italienske Doktors Telt,« sagde Folk, og saa saa' de
højtidelige ud.

Paa et højt Træstillads foran et stort Telt blev der ageret en hel
Komedie. Der var tre, som op-traadte. En Syg, en Doktor og en lystig
Person. Den Syge var saa syg, saa det var en Elendighed at se og høre,
og led af alle mulige Sygdomme. Men Doktoren kurerede ham og det paa en
saadan Maade, at Tilskuerne vred sig af Latter. Og den lystige Person
var i Harlekinsdragt og foer rundt imellem Apotekerkrukkerne med Tænger
og Sprøjte og vilde trække Tænder ud og give Klyster, drak den Syges
Medicin, sprøjtede ham Straalen i Ansigtet og nappede ham i Enden med
Tængerne og lod sig til sidst, ligesom i Forfjamskelse, falde ned i
Hovedet paa Folk.

Men aldrig saa snart var han nede, før han var paa Benene igen og fløj
rundt mellem Tilskuerne, sprang op paa Ryggen af nogle, tog andre om
Næsenog i Ørene og trak dem hen til Stigen op til Stilladset, medens
han raahte, al her var der en, der led af den og den vidunderlige
Sygdom, og han maatle op og kureres.

Saa brødes han med Folk for at faa dem til at gaa op, smækkede dem paa
Maven og bag i med sin Briks og brugte Mund og teede sig saa lystig, at
ingen kunde blive vred.

Men paa Enden af et Brædt, der stak tværs ud fra Stilladset, sad — ude
over Hovedet paa Tilskuerne — en sær, løjerlig Fyr med en stor Pukkel
paa Ryggen og Maske for Ansigtet. Horn havde han i Panden og Briller
paa den lange Næse, og i Haanden holdt han en Medestang. I Snoren var
der bundet Kringler, tre-fire under hinanden. Dem sad han og medede
med, vippende dem op og ned, og Folk hoppede og sprang og greb efter
dem og faldt omkuld under Latter og Lystighed. Men Manden medede rolig
videre, og blev en Kringle nappet af, trak han straks Snoren op og
bandt en anden paa.

Hvergang Komedien var forbi, kom der to Trompetere og to Trommeslagere
frem paa Stilladset, og midt imellem dem dukkede der en underlig Mand
frem med langt Skæg, høj spids Hat og en Rulle i Haanden. De trompetede
tre Gange en lang Fanfare i deres blanke Instrumenter, og
Trommeslagerne slog løs paa Kalveskindet, saa det lød langt ud over
Pladsen og overdøvede alle Fedler og Skalmejer; saa traadte Manden frem
og raabte med sin skingrende Stemme, at det skønne Danmark havde den
Lykke

2*at have Besøg af den lærde og udmærkede Dr. Scipio, med Tilnavn
Salomo Africanus, hvilket Tilnavn han havde faaet, efterdi han i mange
Aar havde studeret sin Kunst i Kong Salomos hemmelige Bøger, der var
lænkede med en Guldkæde til et Bjærg dybt inde i Afrika, hvor der var
saa hedt, at Knapperne smæltede i Kjolen. Og der havde han fundet
Lægedom for enhver Sygdom og Balsam for enhver Vunde. Og Dr. Scipio
Salomo Africanus’ Bedstefader havde været Livlæge hos Kejser Carolus
Magnus og været gift med hans Søster, og hans Oldefaders Oldefader
havde haft samme Stilling hos Kejser Alexander, hvem han havde reddet
149 Gange fra den visse Død. Og for dem begge forelaa der Anbefalinger
fra de nævnte grosmægtige Potentater.

«Kom blot ind og se dem,

Grever og Baroner,

Gejstlige Personer,

Borgermænd og Koner,

Lever og Lunge,

Gamle og Unge,

Købstadfolk og Bønder,

Smaa og store Synder’,

Pokker, Sot og Syge,

— Vi kan alting fordrive.«

Vivat den hochloeblige Arzneikunst! endte han sin Remse og med et langt
Kast slog han Rullen ud, medens Trompeterne atter skingrede. Men paa
den lange, sorte Liste stod der malet Navne paa alle de Sygdomme, den
vise Doktor kurerede for. Og de var mange, saa mange, at der altid var
adskillige, som traf deres egen Sygdomimellem dom og gik ind bag
Forhænget paa Teltet til den store Vismand.

Nogle stirrede forventningsfuldt og andægtigt efter dem, der gik ind.
Andre smilede og rystede paa Hovedet.

»Hov, I dér, Mirakeldoktor,« raabte en Baadskarl ind til en Skikkelse,
der bevægede sig bag Forhænget, »lad os se jer Saks.«

»Hvad for en Saks?« raabte andre.

»Den, han klipper Ulden af Faarene med,« svarede Baadskarlen, »— om han
da intet flaar dem helt.«

Folk lo, og Sværmen drev videre.

»Det er den gemene Hobs Skik,« sagde en Mand med en værdig og dybsindig
Mine. »Den spotter det, den intet fatter. Denne italienske Doktor har
gjort en død Mand levendes til Prag, endda han var saa død, at han
lugtede, og det med et eneste Pulver. Han kan ogsaa sætte Hovedet paa
Halsen af en Henrettet og bare blæse paa det . . .«

»Det er jo at gøre Lov og Ret og Mestermand overflødig, Jakob
Jordemodermand,« udbrød en anden. »Jeg holde-r for, at det er ondt og
ukristeligt, at en slig vælsk Karl skal komme her og trække Folk Penge
ud af Lommen. Helst, som vi har danske Doktores i Overflod til at slaa
os ihjel og det med al den Lærdom, som kan forlanges.«

»I taler letfærdeligen om Lærdommen, Nabo!« sagde Jakob Jordemodermand
og talte med Præke-tone. »Den hjælper, hvor Naturen intet vil hjælpe.«

»Det gør jer Kælling med,« udbrød en hidsig lilleMand, »og I er jo
næsten lige saa studeret som hun. Men saa længe vi har den gamle
kristelige Vane at gaa til Kilden Midsommeraften og to os i al
Enfoldighed og gammeldags Tro, saa længe behøver vi intet at kere os
hverken om danske eller vælske Doktorer.«

Foran den italienske Doktors Telt var der en mægtig Stimen og Larmen;
men her holdt den ogsaa op, og paa den anden Side Teltet, ud ad
Stranden til, var der stille og roligt. Men Folk var der, en Mængde til
Fods, ligesom i Procession, de allerfleste med Flasker eller Krukker i
et Reb om Livet. Hen til Kilden gik det, under Bakken med de høje Træer
ned ad mod Bækken. Nogle kom ogsaa kørende i Puder; andre blev baaret;
andre igen blev ledet eller hjulpet frem af gode Mennesker. Syge Folk
og Sunde imellem hinanden, Folk med Krykker og Stokke, med linnede
Klude om Arm eller Ben, Gamle og Unge.

Alle de, der nu sprang og hoppede og fjasede oppe imellem Teltene og
Boderne, havde været nede ved Kilden. Thi Ingen kom derud St. Hansaften
uden at drikke en Slurk af dens Vand og to sig en Kende dermed. Men
efterhaanden, som det led ud paa Aften, og Skyggerne blev lange, blev
Skaren, der søgte til Kilden, mere og mere stilfærdig. De der kom nu,
vilde ikke nøjes med en ilsom Slurk af Vandet; de skulde to sig rigtigt
dermed, tiere Gange, og tilbringe Natten ved den, saa tæt som muligt.

Steffen syntes ogsaa, al han maatte til Kilden. Det var vist ingen
Skade til, om han lik en Styrke-drik, inden han drog ud i Verden, og
hans stakkels Hofte kunde ogsaa nok trænge til at blive toet i den
gamle Helligkildes Vande.

Saa slentrede han over Engen og sluttede sig til dem, der gik til
Kilden. Og straks faldt han ind i den dæmpede Salmesang, der lød rundt
omkring ham, blandet med Suk og Stønnen og sagte Bønner. Larmen bag ham
svandt pludselig langt bort, og Steffen følte sig til Mode, som 0111
han kom ind i en stille, alvorlig Kirke.

En Kres af store Sten var lagt rundt om Kilden. Vandet vældede klart og
sprudlende op i Midten og rislede klukkende og nynnende bort som en
lille Bæk ud mod Havet. Paa Stenene og imellem dem sad og knælede mørke
Skikkelser og øste Vandet op, drak det eller fyldte deres Krukker; men
ned langs Bækken laa en Mængde Mennesker, nogle med et nøgent Ben eller
en nøgen Arm, andre med helt blottet Overkrop, og dyppede Tørklæder, og
hvad de ellers havde, ned i Vandet og toede sig dermed. Atter andre sad
længere tilbage og toede deres Hoved eller Øjne, og oppe paa Skrænten
bag dem sad Folk, som havde været ved Kilden og brugt dens Vand, tæt
lænet mod hinanden i Grupper, eller de laa tilhyllede paa Jorden. Af og
til saa man en Haand liste sig frem og bryde et Blad eller et Græsstraa
af og suge Duggen af det. Thi St. Hans Nat fik alt ude i Naturen, Luft
og Vand og Duggen paa Græsset en sælsom Kraft til at styrke og læge.

Men stadig hørte man den samme dæmpede Sangstige op mod den blaa
Himmel, hvor enkelte blege Stjerner alt tittede frem. Og rundt omkring,
nede ved Stranden og oppe paa Højen ved Vejen, begyndte St. Hans
Blussene at flamme og kastede deres flakkende røde Skær hen over de
tavse Grupper paa Skrænten ved Kilden.

Steffen havde drukket af Vandet og toet sin Hofte og begyndte at tænke
paa at komme videre Nord efter. Thi her havde han jo intet mere at
gøre.

Hvad var det? . . . Raaben og Skældsord, Banden og Larmen! En Kvinde
sidder paa en Vogn og beder og besværger Folk at være stille for den
Syges Skyld, som ligger i Puder ved Siden af hende. Herre Je-mini, hun
kan dog ikke gøre ved, at Kudsken er kommen til at køre for tæt paa et
Par gamle Koner; der er jo ingen Skade sket. Ja, ja, nu skal de ikke
køre videre; hun vilde saa gerne staa af, — om der bare var et fromt
kristent Menneske, som vilde bære hendes syge Broderdatter hen til
Kilden, for gaa kunde hun ikke, Gud bedre det, og Kudsken var rusig,
som de saa, — men var der da ikke en, som vilde hjælpe hende, den arme
Stakkel hun var!

Larmen var hørt op, men Folk saa uvillige og mistroiske paa dem i
Vognen.

»Hun er ingen Københavner,« sagde nogle, »heller ikke Sjællænder. Hvad
kommer hun os ved! Men har hendes Vogn skamferet nogen, skal hun bøde.«

»Ja, Fynbo eller Jyde er hun da heller ikke,«raabte andre. »Hun er nok
fra Holsten, hvor de 15 Hekse var fra. Vend Vognen og lad hende køre
hjem igen.«

»Hun har en Død i Vognen!« skreg en, der var staaet op paa Hjulnavet,
og havde kigget ned til den Syge. »Det er Helligbrøde al komme med Lig
til Kilden!«

Der vilde være blevet stort Skraal og Spektakel, om ikke Nysgerrigheden
havde faaet alle til at lukke Munden i og Øjnene op.

En ung Knøs havde revet et Par Stykker af dem, der stod nærmest ved
Vognen, til Side og var sprunget op paa Hammelen. Det var Steffen.

»Jeg skal hjælpe Jer,« sagde han til den grædende Kvinde. »Jeg kan høre
paa jert Maal, at I maa være fra Slesvig ligesom jeg.«

»Aa, Gud unde Jer godt alle Dage! I har et godt, ærligt Ansigt, — tag
lempeligt, tag lempeligt! — nej se, I er jo en hel Karl, saa ung I
ogsaa er.«

Inden Steffen egentlig vidste noget om det, stod han med en ung Pige,
indsvøbt i Tæpper og Puder, i sine Arme. Han gav sig ikke megen Tid til
at se paa hendes blege Ansigt, thi han maatte passe paa, hvor han
traadte. Men noget saa dejligt havde han aldrig set før. Let var hun,
som en Fjer, og let bar han hende ned til Kilden, medens den gamle
Kvinde havde Møje med at følge ham.

»Aa, Gertrudlille, hvordan lider Du, min Dukke?« sagde hun, da hun
endelig var kommen op paa Siden af ham.»Godt, Faster, tak. Det er saa
herligt at blive baaret.«

Hun talte ganske dæmpet, men Steffen mente for vist, at saadan og ikke
anderledes maatte det lyde, naar Englene taler i Himmelen. Og da hun
slog et Par store alvorlige Øjne op — hvor dunkelt det end var, vilde
Steffen kunde kende de Øjne igen, hvor i Verden han saa saa dem — tog
hans 15 Aars Hjerte til at banke, saa han var glad, han kunde lægge
hende paa Skrænten, efter omhyggelig at have udsøgt et Sted, hvor Løvet
ikke hindrede Stjernerne i at skinne paa hende. Saa hentede han Vand i
Spanden, som stod i Vognen, satte den ved Siden af den travle Morlille,
der puslede om den Syge, og løb sin Vej og havde dog allermest Lyst til
at blive.

»Tak, Tak og Gud lønne Jer for Hjælpen!« raabte den Gamle efter ham.

Og Steffen vendte sig og vinkede til dem, og han saa, at Gertrudlille,
som hun hed, fulgte ham med Øjnene.

Nu var al Lystigheden samlet om Blussene. Der var mange, og ved dem
alle blev der spillet og sunget og raabt Gadelam ud. Henne ved Broen
var Krøblingene jaget til Side, og paa Rækværket paa begge Sider sad
der nu en halv Snes brovtende, tyske Officerer og krævede Kys i
Bropenge af alle de smukke Borger- og Bønderdøtre, som kom forbi. Og de
støjede op og var frække i deres Færd og ublu i deres Tale. Der vilde
vanke brodne Pander om lidt, og Steffens Flensborgerblod kom i Kog.Men
pludselig drejede han af. Han kom i Tanker om, at han jo ikke skulde
ind til Byen, men Nord paa, ad Helsingør til.

»Der er han!« raabte pludselig et Par Stemmer bag ved ham.

»Hvor? Hvor?«

»Ham der med Amagerhatten! — Jeg staar i Lavet som en ærlig
Skomagersvend,« var der en, der raabte til ham, »og jeg lader mig intet
støde paa Ærmet af en Latinerpebling.«

Steffen forstod, at det var dem, han havde kastet til Side nede ved
Vognen, der var efter ham nu. Han var lige ved Vejen; den var lidt
højere end Engen. Der maatte han op og tage imod dem.

En—to--tre var han deroppe og havde gjort omkring.

»Se, han løber den Hundsvot!« raabte den første og vilde springe op.

>Løbe? For Dig, din Schuster?« udbrød Steffen forbitret og slog den
første af sine Angribere en paa Pandeskallen, saa han sprællende med
Armene i Luften gik bagover med det samme.

Hans Kammerater havde ikke ventet sig et saa-dant Udfald af
Forfølgelsen. Da de saa Skomageren ligge udstrakt paa Ryggen, slaaet
for Panden som en Stud, begyndte de vildt at raabe paa Mord og Dødslag.

Steffen stod endnu oppe paa Vejen og saa Folk strømme til, men han
rørte sig ikke. Død! Det var umuligt, — de Dosmere! de brølede jo kun
af ren ogbar Forskrækkelse. Men lige truende lød Ordene: Mord! — Hjælp!
— Mord! fra alle Sider.

»Du har vist ellers lige saa travlt som vi andre, go’e Karl,« hviskede
en grov Stemme ham i Øret, og en fast Haand greb om hans Arm og trak
ham i hurtigt Løb med Nord efter. »Du slaar som en Karl; vi skal vise
Dig, hvor Du kan tjene Brødet.«

Steffen saa sig pludselig løbende imellem tre Baadskarle, alt hvad
spænde kunde, ud ad Strandvejen til Helsingør.NYE VENNER

Det var tydeligt nok, at Steffens nye Venner, tre haandfaste Karle var
det med vilde, skæggede og vejrbidte Ansigter og Hattene dybt ned over
Øjnene, havde travlt med at komme af Sted. Og uden at gøre sig rede
derfor, satte StefTen deres Travlhed i Forbindelse med de tunge Poser,
de bar, hvorfra en klirrende Lyd, som af Metal, stadig lod sig høre
under det hurtige Løb. Naar Lyden talte altfor tydeligt, klemte de
sammen om Poserne, og saa tav den for en Stund, men snart efter tog den
fat igen, først hviskende og tiskende, men til sidst, i Takt med deres
rappe Fodslag, klingrende og skingrende som før.

Men snakkede Poserne højlydt, paa deres Vis, var Mændene, der bar dem,
des mere tavse. Af og til skældte de to af dem den tredje ud i en
dæmpet Tone. Steffen forstod, at han havde drukket sig rusig i Utide,
og han kunde mærke, at det kneb for ham at følge med. Til Trods for
deres Skældsordsyntes de to andre dog at være bange for ham og holdt
sig hele Tiden lidt paa Afstand.

Efterhaanden som de kom Nord paa, sagtnede de Farten. De tog Hattene af
i den lune Sommernat, men det hjalp ikke Steffen til at se deres
Ansigter, thi alle havde de Haaret tykt og filtret ned over Panden.

Langt over Midnat, saa vidt Steffen kunde skønne,

— han havde alt hørt et Par Haner gale — var de komne et godt Stykke
forbi Rungsted Kro. De drejede nu pludselig af fra Vejen og fulgte et
St}rkke Skov, langs Diget paa Nordkanten af det. Det gik godt opad;
Steffen var mør i Lemmerne af den uvante Bevægelse og blev derfor ikke
ked af det, da hans Ledsagere, efter at være krøbet over Stendiget,
kastede sig i Græsset og erklærede, at nu vilde de have et Blund. Han
faldt i Søvn, saa snart han havde lagt sig, træt og mødig som han var.

Men den klingrende Lyd vilde ikke ud af hans Øren. Han hørte den paa
ny, snart stærkt som lige i Nærheden og snart svagere, som 0111 den
fjernede sig, — til sidst døde den ganske hen. Saa dukkede Magister
Severinus’ Skikkelse op, Ferien kom frem . . . nej, det var jo ikke
Ferien, det var et rødglødende Jern, som de vilde sætte ham i Panden .
. . han kunde se de omvendte Bogstaver . . . »Tyv« stod der . . . aa
Gud i Himmelen!

Steffen vaagnede med et Sæt. Solen skinnede ham lige i Ansigtet. Han
laa i Skovbrynet, under nogle høje, høje slanke Bøgetræer; tæt ved
Siden afglimtede Dugdraaberne paa de tynde, svejende Græs-straa, og der
nede laa Sundet, glitrende i Guld. Hvor var det dejligt! Steffen trak
Vejret dybt og lukkede Øjnene paa ny. Han var ene, hans nye Venner var
borte. Kom de ikke igen, kunde han vist godt være dem foruden. Han
skøttede ikke stort om at gaa ud i Verden sammen med dem. . . . Nej,
langt væk var de nok ikke, han kunde høre en Mumlen i Nærheden af sig,
. . . hvad var det for et Navn, Tibberup? Tib-berup Mølle i
Nord-til-Ost. — Andet kunde han ikke faa fat paa.

Men da han missede med Øjnene hen ad den Kant, hvorfra Lyden kom, saa
han den ene af Baads-karlene ivrig beskæftiget med at skære et Navn,
eller hvad det var, ud i et af de høje Træer. Af og til bukkede han sig
ned, tog noget Jord i den ene Haand og gned med det paa det Sted, han
havde skaaret.

Steffen havde paa Følelsen, at det var noget, han ikke skulde se. Han
lukkede Øjnene og sov ind paa ny.

Lidt efter fik han et dygtigt Puf i Siden.

»Lad os saa faa noget Davre,« sagde en grov Stemme.

»God Morgen!« sagde Steffen og rejste sig over Ende.

»Hold Hals!« svarede hans Kammerat, der havde vækket ham. »Bak op, med
hvad Du har, men lad det gaa fort. Tiden er knap, og vi er hungrige, —
kom nu her, Kasper!« raabte han til den anden Mand, der stod oppe paa
Toppen af en Kæmpehøjlige ud for Træet, den anden havde skaaret i, og
saa spejdende ud over Landskabet, »kom nu her, vi kan intet løbe Benene
af os for den pestilentske Karls Skyld.«

Nej, men for vort fattige Gods, kunde vi løbet lidt endnu, om vi bare
vidste, hvor vi skulde løbe hen, . . . Gid Pokker falde paa ham, gid
Sot og Syge slaa ham, gid Føden maa raadne i hans Mund, den Tyveknægt,
den Galgenfugl . . .«

Og Kasper sendte en Strøm af Eder og Forbandelser mod alle fire
Verdenshjørner ud i den friske rene Morgenluft.

;>Han har nok forstukket sig nede i Nivaa Mose,« sagde den anden med et
sært Grin. »Kan hænde han blot har gemt Godset for os og kommer igen,
før vi venter, eller skikker os Bud . . . Han tænker intet paa at
undløbe os. Kasperlille, Du vedst vel, at ingen kan bryde de hellige
tre Kongers Broderskab, om han saa aldrig saa gerne vil; vi er brændt
sammen, vi tre, og det binder nok saa godt som at være drukket sammen i
Gilde og Lav. Og saa vist som vi to hedder Melchior og Kasper, skal vi
finde Balthasar og vort Gods igen, om han saa er sunken i Jorden og
skal graves ud med Neglene.«

Begge Baadskarlene gav sig til at le paa en overstadig Maade. Steffen
synes, det var underligt, al de kunde le saadan, ligesom de havde
mistet deres Gods. Men let var det kommet, og let var det gaaet, tænkte
han. Hvad monstro del kunde betyde, al de var brændt sammen? Det kunde
han ikke forstaa.For Resten spurgte han nu ogsaa sig selv, medens han
løste op for sit blaatærnede Tørklæde og tog Pølsen frem fra Brystet,
hvor hans Kammerater havde ligget om Natten. Det var tydeligt nok at se
i det nedtrykte Græs, hvor han havde haft sit Leje, men hans nye Venner
syntes ikke at have undt sig megen Hvile. Og medens han med sin nye
Kniv skar et Par tykke Humpler af Brødet, undredes han over, at den
Mand, der Aftenen i Forvejen knap kunde vinde med, et Par Timer senere
ud paa Natten havde været i Stand til at løbe sin Vej med de tre tunge
Poser.

»Til Helvede med den Hund, om vi blot havde vort Gods,« sagde Melchior
og stak paa Varerne. »Det kunde ellers have været skønt nok at have ham
med om Bord paa »Havmanden«. De havde hellere taget Lucifer selv om
Bord, end Balthasar med sin indianske Kniv, om de havde kendt ham ret.«

»Han var vist bedre vant, end Du og jeg, den Skælm; og han var fælt
storagtig og hoffærdig, var han. Forgangen Aar nede i Danzig fik han
sit Mærke at se i et skønt Spejl. Han blev saa flyvendes arg, at han
slog Spejlet i Hovedet paa Værten, og Dagen efter havde han flaaet
Huden af Panden, at det intet skulde ses. Uha, det var ellers fælt. Og
naar han var rigtig galhovedet, snakkede han altid om en eller anden
Stormægtighed, som en Gang for mange Aar siden havde skilt ham ved et
Kvindfolk ude i Vestindien, og som han længtes efter at sige Tak for
sidst.«

»Det var det, Du friskede op for ham i Gaar,«

Bering Liisberg: Havmanden-. 3sagde Melchior beundrende, »han blev
ligesom Ædder og Forgift, — han blev helt ædru paa en Studs, hvor
drukken han saa var forinden.«

»Naa, vi hjalp ham jo med at sige Tak for sidst, og jeg er,« og saa
bandte Kasper, saa det gøs i Steffen, »ligeglad, hvem det var, han
sagde Tak, men den Mand bliver intet glad for den. — Lang mig Pølsen,
Dreng.«

Steffen saa med Sorg Kasper skære det sidste Stykke af hans Mosters
Pølse midt over og kaste Halvparten over til sin Kammerat, medens han
selv tog fat paa Resten. Saa trak han en lille grøn Flaske op af
Lommen. Han tyggede af Munden og saa over paa Steffen.

»Vi tænker at tage Hyre med »Havmanden« ud til det caribiske Hav. Du
kan gaa med om Bord i Balthasars Sted. Og slukker Du Dig vel og
fortjener dit Mærke, kan det ske, vi ta’r Dig op i vort hellige
Broderskab som tredje Hjul til vor Vogn. Og saa drikker jeg for de
hellige tre Konger, og kuk engang, Balthasar, ihvor Du er, din Skælm!«

Sømanden holdt Flasken til Munden og vilde tage en Slurk. Men lian kom
ikke til det. Dér sad Melchior og stirrede med stive Øjne og aaben Mund
paa Kniven, som Steffen havde i Haanden.

»Kniven! Kniven!« sagde han hæst og rystede over hele Kroppen, »den
indianske Kniv!«

Kasper sprang op med et Brøl og en Ed.

»Balthasars Kniv! Hvad i Djævelens Navn er det?«»Det var ellers sært
nok,« sagde Steffen grundende. Han tog om Bladet paa Kniven for bedre
at kunne se Skaftet. Der stod, skaaret med rene og klare, gammeldags
Bogstaver, Navnet Balthasar, og uden om det en Mængde sære Tegn og
Mærker. Ned langs den ene Side af Bladet løb en fin, hulsle-ben Fuge
helt ud til Spidsen, og for Enden af Heftet sad en lille rund
Sølvkugle. Han vendte og drejede Kniven, medens han undersøgte den og
fortalte, hvordan han var kommen til den. Sømændene trak Vejret dybt,
som om de blev befriede for en tung Byrde. Men Kasper gik ham tæt ind
paa Livet.

»Lyver Du,« sagde han truende og med vilde Øjne, »skal jeg flaa Skindet
af Dig lige saa tæt, som Balthasar havde flaaet Huden af sin egen
Pande.« Og som for at gøre Alvor af sin Trussel trak han sin Kniv ud af
Skeden.

»Rør ham intet, rør ham intet, din Dosmer« raabte Melchior. »Han er et
Søndagsbarn, jeg kan se det paa ham. Han kender Hemmeligheden med den
indianske Kniv, og han kan gøre den dræbendes, hvad Tid han vil, med
den allermindste Ridse. Et Søndagsbarn bringer Lykke, det kunde aldrig
været bedre.«

Kasper stak Kniven i Skeden og brummede noget om, at alle Søndagsbørn
for ham kunde gaa Fanden i Vold. Mandagsbørn var vist lige saa gode og
maa-ske bedre.

Det var underligt for Steffen at høre det Ord Søndagsbarn igen. Det var
han ikke bleven kaldt, siden

3*hans Moder døde. Og nu skulde han høre det fra de Kompaner der! Nej,
det Kompagni vilde han ud af, — han kom til at tænke paa sin Drøm om Ty
vejernet og paa sin Fortrykthed derhjemme hos Magister Severinus og
rettede uvilkaarligt sin Ryg.

»Lad os tage Benene paa Nakken,« sagde Melchior. »Kanske henter vi Hr.
Urian, før han naar Helsingør, saa kan vi holde Regnskab med ham inden
vi kommer inden for Byporten.«

De brød op i Tavshed og fulgte Stendiget ned til Vejen. Hernede saa
Steffen først ret, hvor høje de Træer var, som han havde hvilet under.
Tre af dem, der stod nærmest ved Kæmpehøjen, ragede op over alle de
andre og maatte kunne ses langt, langt borte.

De skridtede godt ud. Under Træet uden for Humlebæk Kro fik de to
Baadskarle 01 og Brændevin. Steffen saa til med tør Mund og undredes
over at se, saa uundværlige de to var blevet for hinanden. De fulgte
hinanden uafladelig med Øjnene og syntes begge lige ængstelige for at
tabe hinanden af Sigte. Og da de atter brød op, tog de ligesom drevne
af en fælles Tanke, hinanden under Armen. Men det var ikke Venskab, der
lyste dem ud af Øjnene, naar de saa paa hinanden.

Steffen, som for første Gang gik her langs Sundet, fik nu snarl andet
at tænke paa, da han saa Skaan-ske Kyst med Kullen, der strakte sin
lange Arm uden om Kronborg, og Skibene, der flokkedes oppe ved
Fæstningen; med det Syn for Øje var Vejen ikke for noget at regne.
Solen stod endnu ikke ret hojt paa Himmelen, da de vandrede ind i
Helsingör.

Galt havde det været med Støj og Larm Aftenen forud paa Kildepladsen
ved Vartov, men lier var det meget værre. Steffen havde aldrig før
været i en saadan Hurlumhei. Det mylrede med Mennesker i Stengaden,
hvor mange Huse var pyntede med Flag og Grønt ; alle raabte og skreg,
og ædru Folk var de færreste. Naar Skovvognene kom kørende med Kuskene
rusige og Hestene for løse Tøjler i fuldt Firspring, svinglende fra den
ene Side af Gaden til den anden, blev der en Hujen og en Vrælen, som om
den yderste Dag var kommen. Etysvendene sloges med fremmede Baadskarle,
Kvindfolkene skreg og Borgmester og Raad gik til Gilde paa Lavshuset
med Trommer og Piber for og bag.

Gennem Bramstræde drejede Steffen og hans Ledsagere, der stadig holdt
hinanden fast under Armen, ned i Strandgade og derfra ned til den brede
Plads ved Stranden. Ej! det var et lystigt Syn, der her mødte Steffens
Øje. Ude i Sundet laa Skib ved Skib, ridende for Ankeret eller
stævnende Sundet ind for fulde Sejl. Og alle havde de Flaget hejst paa
Flagspillet eller i Mastens Top for at vise skyldig Ærbødighed for kgl.
Majestæts Fæstning Kronborg, der laa derude paa Pynten, og paa hvis
Volde man saade sorte Kanoner, som truende strakte Hals efter enhver
Fjende, der nærmede sig Porten til Danmarks Rige.

Og ud og ind gled Robaadene imellem hinanden og lagde til eller satte
fra ved de lange Broer, der fra Stranden skød ud i Vandet. Søfolk
sattes i Land, og Søfolk sattes om Bord, men Færgebaadene og
Toldjollerne laa stille i Dag. Thi St. Hansdag var Helligdag, og intet
Fartøj blev visiteret, saa lidt som noget kunde faa Vand eller Proviant
paa den Dag.

Steffen kunde gerne tro sig hensat til en fremmed By. Det summede ham
om Ørene med udlændiske Tungemaal. Søfolk med røde, blaa eller gule
Skjorter, med blanke Hatte, Sydvest eller lodne Huer drev om imellem
hinanden, dansede, brødes og sloges. En Mængde laa i Grupper paa
Stranden og drak af deres Dunke; andre søgte ind for at drikke i
Teltene, der var rejst paa Stranden eller i Kipperne og Boderne i
Strandgadens Baggaarde. Musik og Sang, Raab, Brøl og hvinende
Kvindeskrig hørtes herinde fra, blandet med Eder, Skældsord og Latter.

Henne ved kgl. Majestæts Toldbod, paa Hjørnet, stod Folk i tæt Stimmel.
Det var det eneste Sted, hvor man havde andet for, end Lystighed og
Drukkenskab. Et stort Stykke Sejldug var spændt ud paa en opstaaende
Ramme, og paa det var der malet en Neptunus eller Havmand. Man kunde
gerne have taget ham for en Vildmand, om ikke han havde staaet i Vand
til Knæerne og haft en Trefork i Haanden. Gruelige Havdyr svømmede
omkringhans Ben, og oven over stod der malet med gule Bogstaver:

Her huerffues Baadskarle til kgl. Mayestæts Skib »Haflmanden«, som
sejler med første Wind til det caribiske Haff.

Underneden paa en Forhøjning ved et Bord, der var dannet af nogle
Brædder oven paa et Par Tønder, sad der en Mand; det var Hyrebasen. Han
var en lavstammet, sværlemmet Karl med et stort, fedt, rundt Ansigt og
et Par smaa hurtige, fede og rundbuttede Hænder. Al Ting var rundt paa
ham, hans Hoved, hans Øjne, hans Mund, hans Mave og hans Ben. Til Trods
for Heden havde han en Helsingørshue paa af Hundeskind og en
rundskaaret Trøje, der var knappet helt op i Halsen. Benene stak i
Kravestøvler, og imellem sine smaa buttede Fingre drejede han en rund,
blank Snustobaksdaase af hollandsk Messing. Ved Siden af ham sad en
blegnæbbet Skriver med et Blækhorn og Papir foran sig, og imellem dem
stod en Pose med Sølvpenge.

»Giv Tid, giv Tid,« sagde Hyrebasen med en venlig og klar Stemme, der
lød langt ud over Hovederne paa dem, der stimlede sammen foran ham, og
naaede Steffen og hans Kammerater, ligesom de sluttede til. »Giv Tid, I
gode Venner! I kan ikke alle komme til. Kgl. Majestæt, vor
allernaadigste Arvekonge, — Gud styrke og bevare hans kgl. Majestæt og
hans hele kgl. Arvehus nu og evindelig!« — her lettede han ærbødigt paa
Kabudsen — »har kuns Brug for smukke Folk, raske Folk, velskabte Folk,
— saadan En somDu dér med Næsen. — Guds Død Mand! Du kan spare kgl.
Majestæt mange Penge i Olie om Bord i et Skib. Din Næse er som en
skinnende Lanterne. Der behøves ingen Agter-Lanterne, hvor Du har taget
Hyre. Kom op med Dig, Mand, og vis dine Gaver frem. Der staar skrevet,
Du skal intet sætte din Lampe under en Skæppe.«

Der brød en skraldende Latter løs.

»Det er Morten Sorg,« raabte Folk, »den forulykkede Vintappersvend. Op
med Dig Morten, og lad dit Aasyn lyse!«

En lang, mager og knoklet Skikkelse krøb op ad Trappen. Folk lo og
snakkede, og alle pegede de paa hans store, røde, skinnende Næse.

»Det er Løgn, hvad I siger, at det er af Drukkenskab og Slemmeri, — det
er af Sorg er det! Det er siden den Tid, jeg blev saa bedrøvelig, for
min lille Kæreste rendte fra mig, er det. Saa blev jeg saa bedrøvelig,
og saa drak jeg mig mer bedrøvelig, og nu staar jeg her, en Synder for
Gud, og har aldrig en Sysling i Lommen. Men min store Bedrøvelighed,
den har sat sig i Næsen, — hvad kan jeg gøre for det?«

»Er Du søvant, Morten Bedrøvelighed?« spurgte Hyrebasen.

»Søvant, naar En er født i Helsingør? Er Du gal, Kugle-Lars? Eller er
Du drukken? Søvant! Gu’ er jeg søvant!«

>Du er mer vant til Brændevin, Morten! Tager Du Hyre som Agterlanterne
i alskens Vejr . . .?«»Jeg lager Hyre for, hvad Fa n Du vil, naar jeg
bare faar Penge at drikke mig drukken for, din Æsel! — Hit med
Pengene!«

Hyrebasen rejste sig op, og Skriveren begyndte at skrive.

»Erklæres herved publice, at Morten Sorg, søvant, Vintappersvend er
lovlig forhyret med kgl. Majestæts Skib »Havmanden« paa den vestindiske
Sejlads, at tjene, som det sig en ærekær Sømand anstaar, til Lands og
til Vands. Og haver han annammet en Sietdaler paa Haanden af 3
Sletdalers Hyre, saalænge Maaneden drejer og Kokken bakker op. 1
Sletdaler stryger jeg efter Loven for min store Umag og Ulej-lejlighed.
— Pib, I Dagtyve og rør Kalveskindet!«

Hyrebasen rakte Morten 1 Daler og tog ham i Haanden med stor
Højtidelighed. Et Par Piberdrenge og Trommeslagere lod deres
Instrumenter høre. Morten Sorg spyttede paa Daleren, lod den glide ned
i Lommen, kravlede ned ad Trappen og ranglede med et Slæng af tørstige
Sjæle efter sig, der som en Sikkerhedsvagt sørgede for, at han ikke
faldt ind og brugte sine Haandpenge i nogen anden Kippe end Hyrebasens.

»Vi kan intet alle være saa smukke som han,« sagde Hyrebasen med sin
klare venlige Stemme, »men lad os saa se den næste!«

Ingen mældte sig straks. Folk var endnu optaget af, hvor grinagtig
Morten Sorg havde set ud, og hvor vittig Kugle-Lars kunde være.

»Naa, vær nu ikke saa beskedne, Børnlille, komkuns. Stoltere Skib har I
aldrig set, — der ligger den ude, Tremasteren med den høje Forstang —
dejligt Skib i Søen, ligger som en Maage, ta’r aldrig Vand over . . .«

»Skibet er godt nok, men der er Bremerholms Fanger om Bord,« raabte
nogle. »Misdædere og Ugerningsmænd, som ingen ærlig Mand gider være
inden Skibs Borde med.«

»I snakker som I har Forstand, I Kyllingeho’der,« sagde Kugle-Lars med
venlig Overbærenhed. »Naar kgl. Majestæt i sin naadelige Visdom har sat
en Hoben udædiske Mennesker om Bord, hvad højvigtig Aarsag kan han da
dertil have haft? Mon anden end den, at eftersom Erfaringen viser, at
der dør rigeligt af hvide Mænd ude i de varme Länder, men sjældent
nogle af de skikkelige Sorte, saa sender han visse hvide Mænd og
Kvinder derud, som have en sort Sjæl og derfor dissnareste maa
forventes at betale Døden den skyldige Tribut, paa det at Godtfolk som
I og jeg maa gaa fri, om Himlen vil, at vi skulde komme did . . .«

»Hvad Gud forbyde!« afbrød en ældre Mand ham. »I taler som en Præst,
Kugle-Lars, og I stryger Jer lovlige Sleldaler lige saa gesvindt, som
Præsten sit Offer for Alteret. Men jeg varer Jer ad, Landsmænd, at I
intet lader Jer lokke.«

Folk raabte og skreg i Munden paa hinanden, at det var at sælge sig til
Døden og Djævelen al lage Hyre til den vestindiske Sejlads, al Folk
døde som Fluer, om Bord og derude; saadan Folk som MorlenSorg skulde
alligevel gaa ad Helvede til, men det var en Skamfærd at hyre gode,
skikkelige Folk til at sejle med de Skibe og det Pak, der var om Bord
fra København.

Hyrebasen lod atter Piberne høre og Trommerne

gaa.

»Vi har intet Brug for Ærtekællinger og modvillige Folk, der sætter sig
op mod kgl. Majestæts Anordning og Befalning,« sagde han, og hans Ord
lød langt ud. »Men smukke Folk, raske Folk, Folk, der vil tjene Penge,
— kom her op I to med Haarlugen, I er af mine Svende; jeg kan se paa
Jer, at I er af de rette Folk, I har pløjet Saltvand før i Dag.«

Alles Øjne rettedes mod Steffens Kammerater. Arm i Arm, havde de boret
sig ind i Mængden og var kommen et Par Alen foran ham. Men i samme Nu
dukkede Steffen sig ned, sneg sig og puffede sig ud til Siden og satte,
da han var kommen ud af den tætteste Stimmel, i fuldt Løb mellem de
mange Mennesker tilbage til Bramstræde, hvorfra han var kommen. Han
syntes at høre Raab og Skrig bag sig, foran sig, sprang ind i en Port,
over en Gaard, der var tom for Mennesker men fuld af Heste og Vogne,
uden anden Tanke end den ene: Bort for enhver Pris, bort fra disse
Karle og deres Ligemænd, Fangerne fra Bremerholm.

Steffen standsede først sit Løb inde i en lang Gang, hvor der var fuldt
med Tøj paa Knagerækker og med Rejsesække og Skrin langs Væggene. Han
saa to Døre for sig for Enden af Gangen, stod etØjeblik raadvild, hørte
Stemmer ude i Gaarden og trykkede paa Dørklinken til højre. Døren gik
op. Steffen traadte hurtigt ind og trak Døren til efter sig. Der var
ingen derinde.

Det var et stort rummeligt Værelse, der vendte ud mod Haven. Solen
skinnede lystigt ind gennem de smaa Ruder, hvis Blysprosser kastede
skarpe Skygger paa det hvide, sandbestrøede Gulv. En Hyndebænk stod
langs Væggen under Vinduerne og et stort Egetræsbord foran.

Der lød Fodtrin ude paa Gangen. Steffen saa sig hurtigt om. Kaminen var
for lille, — saa op i Sengen, den store Seng med tætte Omhæng for, der
stod i Hjørnet længst fra Døren.

Han sank ned i et Hav af Dyner og fik lige Tid til at trække Omhængene
sammen, da Døren gik op, og to Mænd traadte ind.

Den ene var en høj, førladen Mand paa henad de Tres. Han var klædt i en
sort Fløjels Vams med Sølvknapper; en lille hvid Kniplings Halsdug stak
frem fra den ombøjede Krave; han bar sorte Knæbenklæder og havde Sko
med store Sølvspænder paa Fødderne. En sid Kappe hang løst over
Skuldrene, og frem fra Bæltet stak det sølvbeslagne Hæfte af en Pistol.
Haar og Skæg var graasprængt; det første bar han langt, det sidste var
klippet tæt og i Spids; et Par mørke, buskede Øjenbryn skyggede over
hans dybtliggende Øjne. Han traadte tungt og fast. Den bredskyggede,
opkrammede Hat kastede han paaBordet og satte sig, som en Mand der er
træt, paa Hyndebænken under Vinduet.

Naa Svoger, her kan vi vel tales ved i Enrum,« sagde han med en dyb
alvorlig Stemme.

Den tiltalte var en lille mager Mand, ligeledes i Sort, ined et spidst
rødskægget Ansigt og et Par smaa listige Katte-Øjne, der ikke var
rolige længe ad Gangen. Han tog Plads paa en Stol for Enden af Bordet,
tog forsigtigt sin højpullede sorte Hat af, pustede noget Støv af, som
straks gav sig til at danse i Solstraalerne, og viste en høj, blank
Skaldenakke med en Ring af røde Haartjavser bagom fra det ene Øre til
det andet.

»Ja nok, Jørgen Iversen,« han spidsede sin Mund ud, naar han talte,
»jeg er grumme nyfigen efter at hore, hvad I har at sige, — jeg er lige
ved at sprække.«

Han holdt Hatten i den venstre Arm ind mod Brystet; højre Haands lange
tynde Fingre spillede paa Bordpladen, og Fodspidserne trommede mod
Gulvet.

»I er nyfigen, som alle Toldere og Visiterere er,— det gaar i Blodet
paa Jer, af det I skal spørge og fritte og stikke jer Næse i al Ting.
Men her gøres det intet nødigt, thi det er ganske ligetil, at jeg maa
snakke med Jer, da I nu engang er Værge for det stakkels Barn, inden
jeg forrejser Landet. Og særlig paa en Færd, som den der forestaar nu,
hvor man maa gaa bevæbnet i sit eget Skib, som var man i et fjendtligt
Land. Jeg skulde aldrig have indladtmig paa at gaa ud til Vestindien
igen, 0111 saa de høje Herrer inde i København havde bedt mig aldrig
saa mindeligt derom.«

»I er travrig, Jørgen Iversen, ja, jeg beder om gunstig Forlov at
udelade Titulaturen. I har dog vist store Midler derude og Plantager og
andet med mere, som ej kan overlades til andre.«

»Der er vel ingen Grund for mig at være lystig, Mikkel Mus; det er en
egen Sejlads, den paa Vestindien; det er stort, om Fjerdeparten kommer
hjem af dem, der drog ud, og det bliver et fælt Kompagni, jeg faar at
drages med om Bord. Og saa skal jeg lade Gertrudlille tilbage, syg og
elendig som hun er, det arme Barn. Hun skulde kommet hid i Dag efter
Kilden, — jeg haaber, hun kommer, inden Vinden gaar i Øst«.

»Ja, Gertrud har jo altid været jer Øjesten, ligesom hendes salig Moder
var det, — naa, I fik jo for Resten skønne Midler med jer anden Kone,
gjorde I intet? Der bliver vel ej saa meget til Gertrud uden I faar
solgt derude, — gør der vel?«

»Hun skal aldrig komme til at mangle, og hun kan blive rig nok til at
blive ulykkelig derved.«

»Sig aldrig det, Jørgen Iversen, tal ikke letsindig om Rigdom; at være
rig, det er at være Konge, Kejser, Pave, — fortæl mig, at en rig Mand
kan være ulykkelig! Men stort kan der da ikke blive til Gertrud, jeg
ved jo da, hvordan det staar til med jer Penge.«

»Ja, det tror I, Svoger, og det maatte I helst bliveved med. Men nu
inaa jeg give Jer en anden Tro, skønt det er haardt at skulle forlade
sig paa en Mand, som er døbt Mus og fød til at hedde Kat. Ser I,
Gertrud skal blive saa rig som nogen Dannemands Datter, om hun faar
det, hun skal have.«

»Hvorfor skulde hun ej faa det, Jørgen Iversen? Hvorfor skulde hun
intet nyde sin Ret?«

»Fordi der er saa mange onde Mennesker, Mikkel Muus, der aldrig kan
nøjes med deres eget, men altid skal hugge fra andre og helst fra de
Værgeløse.«

»I glemme intet, at jeg er eders Datters Værge, naar ej I selv er til
Stede.«

»Nej, det er netop det, jeg intet glemmer, min hjerte Svoger, og derfor
skal Pengene ogsaa faa Lov at ligge i Ro, hvor jeg har gravet dem ned.
Om de faar Besøg af alle de Mus i Verden er, uden en, det skader dem
intet. Men naar hun er bleven myndig efter Loven, eller naar jeg sender
Jer et vist Bud, saa kan I trøstig udlevere hendes Ejendom.«

Mikkel Mus holdt pludselig op at tromme, og hans Fødder blev stille med
et.

»I er saa spøgefuld med mit gamle, danske Navn, Jørgen Iversen, men for
Resten fører I sort Tale. Jeg har jo nok hørt ymte om, at I havde gemt
P.enge bort, mange Penge til jer Datter af første Ægteskab. Men hvor
skal jeg kunne udlevere en Formue, som jeg ikke har i Vold og Værge?«

»Det skal I ved Hjælp af denne Talismand her.«

Jørgen Iversen trak en lille Skindpung frem ogtog en blank Mønt ud af
den. Han lagde den paa Bordet og skød den lidt over imod Mikkel Mus.

»Kender I den?« spurgte han.

Tolderens Øjne fik et eget Skær.

»Det er det røde Guld, en af de dejlige spanske Imperialer! Skulde en
Helsingørs Tolder intet kende fremmede Landes Mønt? end denne ej kommer
hyppigt for.«

I sin Begejstring vilde han tage Guldstykket op fra Bordet, men Jørgen
Iversen lagde hurtigt sin Haand over det.

»I skal da ogsaa røre ved hvert Pengestykke, I kan række! Se nu, paa
Bagsiden har jeg ladet Mester Herbach slibe Præget ud, og i Stedet for
har han indgraveret nogle egne Bogstaver, — kan I tyde dem?«

Jørgen Iversen holdt Mønten mellem to Fingre, saa han dækkede Halvdelen
af den med Tommelfingeren. Mikkel Mus stirrede begærlig paa den.

»Der er intet de Bogstaver, vi lærte i Skolen,«' sagde han skuffet.

»Det er det ikke, men de kan læses af enhver, som har Nøglen til deres
hemmelige Vidskab.«

»Hvor er den Nøgle, hvor er den Nøgle?« Den lille Tolders Øjne var lige
ved at gaa ud af Hovedet paa ham, saa ivrig blev han.

»Den staar her paa den anden Halvdel, bag min Tommelfinger. Det er en
ret og redelig Ciffernøgle til den Cifferskrift eller Lønskrift, som I
ser. Ser I, min hjerte Svoger, om ikke jeg vidste, hvor skrøbe-ligt et
Kar Mennesket er i Almindelighed, og hvor stærk jer Kærlighed til Gods
og Guld er i Særdeleshed, saa behøvedes disse Hocus-pocus intet, men nu
er jeg derved foraarsaget at gøre saa.«

Jørgen Iversen brækkede med sine Fingre Guldmønten over i to Halvdele
efter en fin Hidse, der var trukken gennem Midten og skilte Lønskrift
fra Nøgle. Saa puttede han den ene Halvdel ned i Skindpungen og stak
denne ind paa Brystet igen.

»Her er den Del af Mønten, som I skal gemme, Svoger,« sagde Jørgen
Iversen, »og naar der nu en Gang kommer et Bud til Jer med en anden
halv Mønt, kan I nemt se, om det er den rette. Thi det er alene den
rette Halvdel, der passer nøjagtigt ind i Bruddet, det kan Ingen gøre
efter. Og Budet bringer Jer min Hilsen og min Vilje — kan hænde, det
bliver den sidste, — og saa bringer han Jer Nøglen til Skriften, saa I
kan læse Jer til, hvor Pengene er forvaret. Saa længe faar I tøjle jer
Nyfigenhed, selv om I er aldrig saa nær ved at sprække. Men gak I nu
til Mester Simon og lad ham give os en Kande Vin, — jeg er helst for
den rhinske, men I kan tage hvilken I vil.«

Steffen havde ligget med aabne Øjne og aabne Øren og hørt og set alt,
hvad der var gaaet for sig. Der var jo ikke noget Valg, han maatte ud
og sige, at han havde været Vidne, imod sin Vilje været Vidne, til
denne Samtale. Nu gik Tolderen, han hørte Døren falde i, han kunde da
ikke mer end blive slaaet ihjel, og det var saamænd omtrent et og

Bering' Liisberg: > Havmanden <r. 4det samme, men at blive opdaget og
trukket frem som Lurer, — nej, den Skam kunde Steffen ikke udholde.

Med et rask Kast slog han Forhænget til Side og stak Benene ud af
Sengen. I det samme gik Doren op, og Mikkel Mus og Værten i Herberget,
Mester Simon, traadte ind, den sidste med en Dug over Armen, og
bagefter ham en Dreng med Kande og Glas.

Jørgen Iversen havde taget en Kridtpibe fra det store Trækrus paa
Bordet, havde stoppet og tændt den og blæste rolig en lang, tynd Røgsky
ud i Luften, medens han saa fra den maalløse Steffen, — der sad paa
Sengekanten og stirrede paa Tobakspiben, et Syn han ikke ofte havde set
før — og hen paa Mikkel Mus og Mester Simon, der lige saa forbavsede
stirrede paa Drengen.

»I har lagt Jer efter større Lopper paa Sidstningen, Mester Simon, end
godt og gavnligt for jer Gæstegaards gode Omtale. Det er ilde, at
fremmed Folk kan gaa ind og lægge sig i min Seng. Lukker I ej bedre af
for jert Pengeskrin end for mit Kammer, vil det tage en gal Ende med
jer Velstand.«

»Ak, eders strenge Høj mægtighed og guvernørlige Naade!« jamrede Mester
Simon og vred sin røde Hue mellem sine Hænder, »en kan ikke være baade
her og der og passe alle Dørene, være i Vinkælderen, staa i Skænkestuen
og paa Loftet og i Køkken og Stegers paa en Gang! Hvad har din Dagtyv
og alle de Driverter, som jeg giver Kost og Løn, andetat bestille end
passe mit Hus og vare det for Indbrud af Tyve og Røvere?« Drengen holdt
Kande og Glas op over Hovedet som det bedste Værn mod sin Husbonds
Vredes Udslag, og Mester Simon blev ved: »Ak, jeg arme Mand, jeg
elendige, ødelagte Menneske, hvor har Du Tyvekosterne, hvor er mit
Pengeskrin? og mine Sølvsker? og mit Lommesejerværk? Og min stakkels
Kone og mine uskyldige Børn? — Du skal ikke slippe, Du skal komme til
at klæde Stejle og Hjul! Sig, hvor det er altsammen, sig, hvor det er,
Din Kæltring, Din verdammte Krop!«

Mester Simon skreg op, som om han var gal, og dansede foran Steffen med
vilde Fagter.

»Jeg har intet stjaalet, hverken her eller andetsteds,« sagde Steffen
rolig og alvorlig. Han havde rejst sig op og var ligbleg af
Sindsbevægelse. »Og hvad jeg har at sige, siger jeg intet til Jer, men
alene til Hs. Højmægtighed, som sidder dér.«

Og Steffen pegede over paa Jørgen Iversen, usikker om, hvor vidt hans
Højmægtighed rakte, men sikker paa, at han kunde beskytte ham, om han
vilde.

»I kan vist spare Jer alle haarde Ord og Beskyldninger, Mester Simon.
Gak først ud og se, om I intet har jert Pengeskrin samt det andet og
Kone og Børn i Behold. — Hvad bliver det til med den Vin, hvorlænge
skal en sidde her og tørste?«

Hs. Højmægtighed slog i Bordet, saa Mester Simon skvat sammen i Knæerne
og i en ynkelig Stilling bredte Dugen over den ene Bordende og stillede
Kande og Glas til Rette, hvorpaa han arrigt gav Dren-

4*gen et Spark i Bagen og trak sig derefter, med et Buk for hvert
baglængs Skridt og med hængende Hoved og ydmyge Lader, ud af Stuen.

Jørgen Iversen saa paa Steffen. Steffen mødte hans Blik med Frejdighed,
pegede paa Mikkel Mus, der saa ud som bare Spørgsmaalstegn, og sagde
kort:

»Og saa han!«

»Skal han ogsaa gaa?« spurgte Jørgen Iversen med noget af en venlig
Klang i Stemmen.

»Helst, om I tillader.«

»Hvorfor det, Dreng, han er min Svoger.«

-Han har et stygt Ansigt.«

Jørgen Iversen brast i Latter.

»Jeg kan intet hjælpe Jer, hjerte Svoger, men I maa intet være herinde,
hører I vel. Jeg skal kalde, naar I kan komme hid igen.«

Tolderen saa skulende til Steffen, satte et sygt Smil op og gik ud af
Stuen. Jørgen Iversen lagde Haanden bag Øret, da Døren var lukket i, og
lyttede et Øjeblik. Saa raabte han højt og lystigt:

»I maa før gaa lidt længer væk fra Døren, Mikkel, den gaar ud efter, og
I kunde let faa Jer en paa Kæben, om I lægger Øret for tæt til.«

Øjeblikkelig blev Døren aabnet, og Mikkel Mus stak sit spidse Ansigt
ind.

»Hvad sagde I, hjerte Svoger?

»Jeg sagde gaa Fanden i Vold og lad os i Ro.« Saa vendte han sig mod
Steffen.

»Naa, Du Blegnæb, hvad drev saa Dig herind imit Kammers. Tal frit iil
111ig. Jeg tror intet, Du har stjaalet.«

Steffen tog efter Vejret, og saa begyndte han at fortælle: at han var
flygtet fra Magister Severinus, al lian var ene i Verden og straks var
kommen i Kompagni med Skarns Folk og var flygtet fra dem ogsaa, at lian
var løbet herind og mod sin Vilje var bleven Vidne til Hs.
Højmægtigheds Samtale med Tolderen, og at han var villig til alt, naar
han kunde tjene sit Brød paa en ærlig Maade. Jørgen Iversen sad stille
og saa paa ham; og Steffen hørte ham mumle noget om et aabent Ansigt og
en rask Dreng. Saa afbrød han ham pludselig:

»Kan Du skrive, saa det kan læses?«

Det, mente Steffen, kunde han nok.

»Saa tag den Fjer og det Blækhorn dér og skriv dit Navn her.«

Og Jørgen Iversen trak et langt, smalt Stykke Papir frem, der var flere
Gange sammenlagt og med en Mængde Navne paa. Han pegede paa et Sted,
hvor der stod aaben Plads.

Steffen tøvede og saa prøvende paa ham med Gaasefjeren i Haanden. Men
det var jo Gertrudlilles Øjne! — blot mere tungsindige og alvorlige. De
kunde ikke lokke ham ind paa gal Vej.

»Naa?« sagde Jørgen Iversen barskt. »Hvad bliver det til!«

»Jeg ved intet, hvad det er,« sagde Steffen, frygtsomt men bestemt.

»Ret saa, Dreng, ret saa. Pas paa dit godeNavn.« Den barske Mand
nikkede og tog et ubeskrevet Blad Papir frem af en Skuffe i Bordet.
»Men saa her da!«

Steffen skrev, med Hovedet paa Siden og sammenkneben Mund, sit Navn
Steffen Nielsen Broager med store, klare Bogstaver.

»Er Du Niels Broagers Søn fra Flensborg,« udbrød Jørgen Iversen hurtigt
og med glad Stemme. »Ja vist, det er let nok at se i dit Ansigt, naar
man ved det. Din Fader har jeg kendt, det var en skikkelig Mand. Og saa
er Du min Landsmand, thi jeg er selv en Flensborger. — Du har et godt
Ansigt, Steffen, og jeg vil tage mig af Dig; jeg trænger til en, som
jeg kan stole paa. Og jeg tror vist, jeg kan stole paa Dig.«

»Det kan I, Herre,« sagde Steffen med Glædes-taarer i sine Øjne.

»Har Du Mod at gaa med som min Skriverdreng ud til Vestindien? Det er
en haard Tørn, og den er intet for blødladne Folk. Du vil komme til at
se lidt af hvert og mest af det, som intet duer, — men saa-dan er det
fast over alt i denne Verden.«

»Er det med »Havmanden«, Herre?« spurgte Steffen tøvende.

»Hvi spørger Du paa den Fapon? Skibet er godt nok, men de tre
Fjerdedele af Mandskabet er guds-forgaaene Kroppe; Bremerholms Folk er
der en Hundrede Stykker af, Mænd og Kvinder; nogle af dem er lige saa
skikkelige, som mangen en, der gaar fri og frank; men det meste er Pak,
det værste, derkan rages og skrabes sammen; naa, vi har tumlet saadanne
Folk før.«

Steffen fortalte, at de to Baadskarle, han var kommen i Følgeskab med,
vilde tage Hyre paa »Havmanden«, og dem gik han helst uden om. Om
Nattens Hændelser talte han ikke et Ord.

»Saadanne Kompaner træffer Du over alt; dem og deres Lige kan man holde
sig klar af, naar selv man vil. Men med dem faar Du intet at skaffe om
Bord. Der er Du min Mand, — er Du tilfreds med det?«

»Ja, Herre!« sagde Steffen.

»Saa sæt Du trøstig dit Navn her paa Rullen — vel, Dreng, dér har Du
Haandpenge; og saa er Du vist tidig til noget Mad, om jeg ellers ser
ret. Hej, Simon, Bertel, Hans, Peter — hvor er I henne, I
Fuchssvanser?»

Mester Simon og en tre-fire Drenge kom løbende med Tungen ud af Halsen.

»Skaf Mad og sæt paa Bordet dér for min nye Sekretarius, — og spring en
af Jer hen til den engelske Kræmmer, at han kommer hid med nogle
Klædninger, — han ser jo ud, som om han lige var hentet fra Børnehuset
. . . Naa, der har vi Gertrud-lille og hendes Faster.«

Jørgen Iversen havde gennem Døren faaet Øje paa en Vogn, der langsomt
kørte ind i Gaarden. Steffen fulgte hans Blik og kendte straks de to
Kvinder igen, som han havde hjulpet Aftenen forud ved Kilden. Ja, saa
var det jo ikke saa underligt medde Øjne, naar hun var Jørgen Iversens
Datter! En Følelse af Lykke og Glæde brusede igennem ham; — nu kom de
for at hjælpe Gertrud ned, nej, der skulde ingen anden komme til det,
saa længe han var i Nærheden. Og ud stormede han gennem Gangen og
løftede varligt den Syge af Vognen.

»Nej, er det Dig, Steffen!« sagde Gertrud ganske stille, »det var da
herligt.«

Og Jørgen Iversen saa og hørte med Undren, at hun nikkede til Steffen
som til en gammel Bekendt, og at hendes Faster brød ud i Lovtaler over
den ærlige Knøs, der havde taget sig af dem ved Kilden.

»Se, se,« sagde han og saa paa Steffen, Du er da vist et Søndagsbarn?«

»Det er jeg ogsaa,« svarede Steffen og rødmede af Glæde.

Men Mikkel Mus var meget fortørnet over, at den nye Skriverdreng skulde
spise ved Guvernørens eget Bord, og gav sin Galde Luft til alle, som
gad høre derpaa.I RUM SØ

1 to Dage laa »Havmanden« paa Helsingørs Red, dels for at bringe sit
Mandskab op til det fulde Tal, dels for at vente paa Vind. Det kneb med
at faa samlet saa mange Baadskarle, som skulde til for at regere
Skibet, thi Øerne ude i Vestindien var dengang endnu ikke eller kun i
ringe Grad opdyrkede og vidt og bredt berygtede for deres Usundhed.
Hyrebasen havde under dyre Eder sat sin evige Salighed og sine
forskellige Lemmer, enkeltvis og samlede, i Pant paa, at det var Løgn
og Paafund af det Pavens og Belials Pak, Spaniolerne, der ikke undte
andre Europæere Part i Rigdommene derude, og derfor udspredte alle
disse onde Rygter om de herlige Eylande. Men Folk havde været træge til
at melde sig, — det var kun faa, der var saa villige som Melchior og
Kasper, — og de, der havde ladet sig lokke til at tage Hyre, syntes
ikke at have travlt med at komme om Bord, men svirede Haandpengene op
iLand og søgte at rejse Brændevin i Forskud paa den endnu ikke
fortjente Hyre. Og Kugle-Lars var villig nok. Dagen efter St. Hansdag
blev de trukket ud af Hyrebasens Kippe og i en ynkelig Tilstand baaret
ned til Færgebaadene, roet ud og afleveret om Bord, mere lig Svin og
umælendes Dyr end lig Mennesker, der var skabt i Guds Billede.

Anden Dagen efter, lidt over Middag, faldt der et Kanonskud fra
»Havmanden«, og et Flag blev hejst paa Stormasten som Signal for, at
Skibet var klart til at gaa i Søen. Steffen stod nede paa Broen med sin
nye, veludrustede Skibskiste og en Mængde Pakkenelliker, Papir,
Blækpulver, Gaasefjer o. m. a., som han havde købt for Guvernøren, og
ventede paa en Baad for at blive sat ud til Skibet. Der havde om
Formiddagen været svære Tordenbyger oppe, de var nu trukne mod Nord og
stod sortblaa og truende ude over Kullen; men spændende fra Sjælland
over til Skaane hvælvede sig en pragtfuld Regnbue over Indsejlingen til
Øresund og dannede en straalende Ramme om Kronborg paa den ene og
Kärnan paa den anden Side, medens »Havmanden« løftede sine svære Master
og sit høje Agterskib lige under dens Midte.

Stelfen saa paa Regnbuen og tog den som et godt Varsel. Han havde lige
taget Afsked fra Gertrud, der havde sagt, at han i sit nye Tøj saa’ saa
voksen og statelig ud, at han knap var til at kende igen. Og saa havde
hun lovet at tænke paa ham og tage ham med i sin Aftenbøn. Han havde
bare set paa hende og trykket hendes Haand og var bagefter istor
Vaande, thi han havde vist trykket for haardt. Hun havde haft Taarer i
Øjnene, og det kom vel deraf, at det havde gjort ondt .... Naa, der var
Færgebaaden!

Et Øjeblik efter strøg Baaden for en frisk Sydost med Prust og Pust
gennem Søerne ud til »Havmanden«.

Det var en stor Tremaster med brede Ræer paa alle tre Toppe. Baaden løb
foran den, tæt under Sprydet med Blinderaaen og den langt frembyggede
Gallion. Ude paa Sprydet og oppe paa Ræerne laa Søfolkene og arbejdede
med Sejl og Tov. Inde under Boven laa et Par i en Jolle og skruppede
Skibssiden ren. Men hvad der mest lagde Beslag paa Steffens
Opmærksomhed var den store, udskaarne Gallionsfigur ude i Stævnen. Den
forestillede en Havmand med en Trefork i Haanden og et vildt skægget
Ansigt. Malingen var skrabet af paa Panden; Steffen foer sammen, idet
de løb forbi: han lignede jo Baadskarlen fra Skindergade, ham
Balthasar, med det vilde, opdunstede Ansigt, den aabne Mund og det
hæslige Saar i Panden.

Der lød en Baadsmandsfløjte om Bord i det samme, og straks efter
Skældsord, Kommandoraab og Banden. Man hørte et Par underlig svuppende
Slag og et Par halvkvalte Skrig. Saa faldt det ind med en lang
Trommehvirvel, der slugte al anden Lyd.

'Hvad er det?« spurgte Steffen med tilbageholdt Aandedræt.»Det er en,
der mister sin Hud,« svarede Færgemanden. »De bliver strøget saa lang
Dagen er der om Bord. Men de har saa vist ogsaa stor Trang dertil . . .
Saa, nu er han færdig med sin Lussing.«

Trommehvirvlen døde hen, og straks lød Kom-mandoraab og højrøstet Tale
igen. Fra Udkigsmanden paa Bakken hørtes Raabet: »Fartøj fra Land!«
Færgemanden strøg Sejlet, og Baaden drejede op ved Faldrebet.

> Hvad vil I ?« raabte en grov, men klingende Stemme, og en Mand stak
sit Hoved frem i Udskæringen i Lønningen.

»Det er En, der vil 0111 Bord, begribeligvis!« svarede Færgemanden.

»I er gaaet fejl i Byen,« raabte Styrmanden ned. »Vi skal intet have
saa fine Junkere om Bord . . . . Eller kanske deres Velbyrdighed er
kommen for Skade at stikke en Mand ihjel, eller tage Livet af et Par
Kærestei’, for saa er Adressen rigtig nok. Vi har fint Kompagni om
Bord. De største Misdædere og Tyveknægte, — nej, de største er det nu
intet, for de gaar immer fri, men det er saa smuk en Samling, som der
findes i det ganske Land.«

»Jeg er Guvernørens nye Secretarius,« svarede Steffen, der alt stod med
Foden paa Trappen, »og jeg har en Seddel, som jeg skulde fly Jer til
Hande.«

; Hillemænd, skal det nu være saa fint! Før hedte han Opperhoved’ og
havde en Skriverdreng, nu hedder han Guvernør og har en Secretarius, —
bare den holder i Enden! Ja, kom om Bord da, Hr. Seere-tarius, det er
mig uden Forskel, men om I kunde gøre Jer usynlig for Skipperen i del
første Par Dage, var det vist intet af Vejen.«

Færgemanden langede Steffens Kiste og Smaa-pakker op, Styrmanden tog
imod det, og Steffen entrede selv op bagefter. Det første, han fik Øje
paa, da han kom ind paa Dækket, var Styrmanden, der havde sat sig
overskrævs paa hans Kiste og hans Gods. Ak, tænkte Steffen, min skønne
Hat, som laa øverst!

I faar holde mig til gode, at jeg har sat mig paa jei't Gods,« sagde
Styrmanden, »de stjæler som Ravne her om Bord, og jeg vidste intet
andet Raad for at værne det. Er der gaaet noget i Stykker, saa er det
sket i en god Mening. Halløj, Du dér, Surøje! bær det Gods her hen til
Opperhovedets Kahyt. Pas paa, Du ej har for meget Beg paa Fingrene,
Surøje, at der intet hænger ved, go’e Ven, Du kunde lige saa godt
springe over Bord med det samme, som negle noget af det, dit Abefjæs! —
og hold Vagt ved det, til den velfornemme Hr. Secretarius selv kommer
og tager det i Forvaring. — Kan Du skruppe af med Dig, din Fyldehund!«

Surøje satte i kluntet Trav henad Dækket med Godset. Steffen vilde
følge ham, men Styrmanden gav ham et let Puf.

»I er ung og har kanske aldrig været uden for Barnekammerset, men I maa
blive saa gammel, I vil: I faar aldrig at se en Noæ Ark som denne. Nyt
Tiden vel og se paa Dyrene, mens de er ude at luftesig. Nu er de alle
oppe i Dagens Lys, og I faar dem vist aldrig at se kønnere, end de er i
Dag. Naar vi kommer i Søen, og de begynder at faa Galden op, bliver de
fulere at se, end de er nu.«

Dækket paa den store Orlogsmand frembød et sælsomt Skue; paa den
laveste Del, Kulen, der laa som en Dal midt i Skibet, opholdt Fangerne
sig. Forude hævede Bakken sig; agterude, fra noget foran for
Stormasten, Skansen, og agterst ude paa den kom atter Hytten. Paa hver
Side af Skibet, ude i Borde, løb et smalt Dæk eller en Bro, Kobryggen,
fra Skanse til Bak.

Alle Fangerne samt Størstedelen af det i Helsingør forhyrede Mandskab,
der alle var komne 0111 Bord i en blind Rus, sad eller laa paa Kulens
Dæk, imellem Storbaaden, der stod midtskibs, og Kanonerne vide i Borde.

Der var en Snes Kvindfolk og vel fire Gange saa mange Mandfolk imellem
hinanden; alle var de satte i Bremerholms Jern paa Livstid for Mord
eller groft Tyveri, og der var dem, der havde mange [-Forbr}rdel-ser-]
{+Forbr}rdel- ser+} paa deres Samvittighed. Fruentimmerne var næsten de
fæleste at se paa; deres Frækhed gjorde dem endda værre end Mændene,
ihvorvel de fleste af disse udmærkede sig ved at mangle saa et Øre, saa
begge Øren, paa et Par var Næsen hugget af — altsammen, for at man let
kunde kende dem igen, om de undløb; en enkelt, en gammel, hvidhaaret
Mand, havde den høje Øvrighed en Gang i sin Tid, da han sagtens var
mere rørig end nu, taget den ene Fod af,at han ej skulde slippe væk, og
endelig var der et Par Stykker i Jern.

Hver havde travlt med sit, som de med deres Pjalter og Elendighed sad
eller laa der paa Dækket i Skinnet af Guds varme Sol. De fleste lyskede
sig eller lyskede hinanden; nogle enkelte rimpede sammen paa deres
Klude, andre spillede Kort eller Tær-ninger, atter andre sov. Et Par
knap udvoksne Drenge gik rundt og gjorde Gavtyvestreger. De havde
fundet et Sted paa Dækket, hvor Solens Varme havde bragt Tjæren til at
koge op i Naaderne. Deri dyppede de Stumper af Hyssing eller Kabelgarn
og stak saa den tjærede Ende i de Sovendes halvaabne Mund og sprang
fnisende og grinende bort.

Men paa Kobryggen, oven over Hovedet paa Fangerne, paa Skansen og paa
Bakken, var der posteret en halv Snes rødkjolede og rødho’dede Soldater
i fuld Mundur med Pistoler og Musket samt brændende Lunte. Der var
endog paa Skanse og Bak opstillet smaa Metalstykker med Løbene rettet
ned ad imod Fangerne og Konstabler hos med Lunten i Glød. Thi der
maatte passes nøje paa den Befolkning. Slaverne gjorde, paa enkelte
nær, ikke Tjeneste om Bord, de blev sendt ud for at befolke de øde af
Europæerne frygtede Øer. Og paa Rejsen skulde de holdes indespærrede,
Kvinderne paa Banjerne og Mændene paa Batteriet; — kun nogle faa Timer
i Døgnet kom de op og fik frisk Luft under skarp Bevogtning.

Og i stor Tavshed. Blev der blot den mindsteSkrigen op eller Uro, mens
de var oppe, kommanderede Løjtnanten straks: »Lunten klar!« Saa
svingede alle Vagterne deres Lunter, saa de viste klar Glød.
Gevaldigeren og hans Stokkemænd marcherede frem paa Kobryggen, sprang
ned og greb den Skyldige og førte ham hen til Stormasten; der maatte
han trække af Skjorten, hvorefter han blev surret til en af
Naglebænkene, med en Maatte som Underlag, og saa blev alle Mand pebet
op til Eksekution. Ret for den lovlige Straf! Og Gevaldigeren svingede
sin Kat med de skarpe smaa Blystumper i Enderne og lod dem falde med
Fynd paa Synderens Rygstykker. Skreg han, fik han en Knevl i Munden, og
kunde han endda hyle gennem Næsen, maatte Trommeslageren slaa sin
Hvirvel, til Synderen havde faaet sin Bekomst.

Det var det, Steffen havde høi't paa Vejen ud til Fartøjet. Karlen sad
henne paa Forkant af Lugen, brummende som en saaret Bjørn, medens han
skuttede sig, og Skibets Badskær vaskede hans blodige Ryg med Klude.

»Der skal skarp Lud til skurvede Hoveder,« sagde Styrmanden, »de er de
mange, og de maa holdes nede, ellers faar det en ilde Ende for os alle.
— Se nu her,« han pegede paa en Række Mennesker, der laa bevidstløse af
Drukkenskab langs Rælingen, »det er de Karle, vi fik i Helsingør, de er
lidet bedre end de andre; det er overgivne Kroppe tilhobe. Ej, ej min
fine Ven, Du lyver Dig intet fra dine Gerninger.«

Styrmanden var med Steffen paa Vej hen til Kahyt-terne, der laa ind
under Skansen, og hvis Døre vendte ud mod Kobryggen; han var standset
foran en Mand, som sad paa Dækket og klippede en af de ru-sige Søfolk.
Sømanden, der intet sansede eller mærkede, laa med sit Hoved i
Haarskærerens Skød, og denne havde taget det lange, svære Haar tæt af,
saa Panden kom frem og viste Tyvejernets røde Mærker. Det gøs i
Steffen; han kendte knap den kronragede Melchior igen, men der var
ingen Tvivl — der ved Siden af ham laa Kasper. Turen var endnu ikke
kommen til ham, og Haarlugen skjulte endnu barmhjertigt hans Skændsel.

Steffen tænkte paa Kaspers Ord, at han skulde blive optaget i
Kompagniet, naar han havde »tjent sit Mærke« og kom til at ryste.

»Vil I med paa denne Sejlads, maa I intet være blødladen. Jeg har ej
for meget, men I har et godt Ansigt, — vil I drikke en Gang Tobak, saa
tag her.«

Styrmanden holdt sin Tobaksdaase hen imod ham. Den var lavet af det
yderste Stykke af et Ko-horn. For den brede Ende var der sat en
Træbund, og Tobakken rystedes ud gennem Hornets Spids.

»Nogle drikker det gennem Næsen,« sagde St3rr-manden, »jeg tager det
helst med Munden. Det kradser mer end den gemene Skraa .... Naa, I vil
intet, ja hver sin Lyst! Men nu kommer Skipperen om Bord. I maa intet
forsømme at bøje dygtig Rvg, naar I siger Goddag, og titulere ham
velbyrdige og strenge Hr. Kapitæne, om end han er intet mer vel-

Bering Liisberg: »Havmanden«. 5byrdig end jeg selv, den
Hamburger-Dyvel. Jan Blum hedder han, og han stinker os alle i Næsen
med sin tyske Opblæsthed. Han kan intet taale Op-perhovedet, af den
Aarsag lian er Nr. 1. Der vil æris megen Kiv af det paa Rejsen.«

Udkigsmanden paa Bakken varskoede for to Fartøjer fra Land.

»Er der to,« udbrød Styrmanden, »saa maa Opper-hovedet være den anden,
— nu skal I straks se et skønt Parlement, for Skipperen er mere
velroendes end han og skal nok strenge sig an for at komme først til
Faldrebet. Højbaadsmand! Pib Fangerne ned!«

Baadsmandspiben skingrede, og Fangerne blev kommanderet under Dækket. I
stor Skyndsomhed forsvandt de ned ad Trappen i Storlugen, hjulpne efter
af Gevaldigeren og hans Knægte, der stod, hver med en Stump smekker
Line, ved Lugekanten og gav et Par Rap til enhver, der ikke kom hurtigt
nok ned. Et Gitterværk af Jernstænger blev slæbt hen over Lugen og
laaset fast til Ringe-Bolte i Dækket.

En Løjtnant kom løbende op paa Skansen. Det saa ud, som om han kom lige
fra Køjen.

»Schanzenwacht! tritt .... alin!« raabte han med tykt Mæle.

En halv Snes Soldater koin i Hast op fra deres Kortegarde i Kahytten og
stillede sig op langs Rækværket paa Forkant af Skansen, og anden
Styrmand

Kortegarde = Gorps de garde, Vagtstue; Der vil æris Kiv = der vil
opstaa Strid.samt Understyrmændene kom paa Dækket. Man hørte to Baade
hurtigt ro ind imod Skibet og fra den ene opmuntrende Tilraab til
Rorkarlene 0111 at trække paa Aarerne. Saa skurede den første langs
Siden, og sammen med Lyden af Aareslagene fra den anden Baad lød
Kommandoen: Vel roet! og Larmen af Aarerne, der blev rejst i Baaden. Et
Øjeblik efter hørte man en Mand entre op ad Faldrebstrappen.

Først saa man en stor graa Hat med to mægtige sorte og gule Fjer i.
Derefter fulgte et bredt, koparret, stærkt rødt Ansigt med et Par smaa
Svineøjne og omgivet af hvidgraat, strittende Haar og Skæg; saa kom en
undersætsig firskaaren Krop i violet Pe-luches Vams med Guldknapper, en
hvid Halsdug med lange nedhængende Kvaster samt Huggert i en bred
forgyldt Hænger over Skulderen. Og endelig et Par korte Hjulben i
grønne Klædes Benklæder, lysgraa Hoser og smaa Kravestøvler med brede
Snuder.

Pustende og med skrævende Ben trinede Skipper Jan Blum ned paa
Kobryggen. Han nikkede nedladende, da han saa Styrmændene og Steffen
for at modtage sig ved Faldrebet, men blev blaa i Ansigtet af
Arrigskab, da han fik Øje paa Soldaterne paa Skansen, der stod stive og
ubevægelige uden at gøre Honneur.

»Ja so!« sagde han og kneb Læberne sammen. »Hvem er den Fremder da?«,
han pegede barsk paa Steffen.

»Velbyrdige og strenge Hr. Kapitæne!« sagde Steffen,

Jtog sin Hat af og bukkede dybt, »jeg er Guvernørens nye Sekretarius.«

»Ich hab’ kein Platz in min Skif til Sekketari-usser!« raabte Skipper
Jan rasende. »Go væch! Go væch! Go i Landt met sich!«

Steffen vidste ikke ret, hvad han skulde gøre, men i det samme gav
Højbaadsmanden sig til at støde i sin Fløjte. Efter en 4—5 korte Stød
kom der en lang og høj Trille, Trommeslageren oppe paa Skansen slog en
Hvirvel, og Soldaterne holdt deres Bøsser højt og skød dem af i Luften
til Ære for Guvernøren, der kom ind fra Faldrebet.

> Ej, ej, Skipper Jan!« udbrød han med et Smil. »Jeg vidste min Tro ej,
I var en saa poleret Mand. — I lod Rorkarlene trække dygtigt ud, for at
I kunde komme først om Bord og tage imod mig ved Faldrebet! Skipper
Jan, jeg siger Jer min Hjertens Tak for denne beviste Artighed . . .
Hvad er der vel nu, Steffen? Du ser saa modfalden ud.«

»Den velbyrdige og strenge Hr. Kapitæne,« sagde Steffen, medens
Skipperen pustede sig op som en Pludderkok og gav sig til at gaa op og
ned ad Dækket, »siger, at han har ingen Plads til mig om Bord i sit
Skib, og at jeg skal gaa i Land igen.«

Guvernøren slog en høj Latter op. »Det maa jeg lide! Den velbyrdige Hr.
Kapitæne er meget for Lystighed og Skæmt. Vist saa skal Du gaa i Land
igen, men først, naar vi kommer did, vi skal, til det karibiske Hav; og
har den strenge Hr. Kapitæne ikke Plads i sit Skib, saa har jeg vel
Plads i kgl. Maje-stæts Skib. Har I intel faaet min Befaling om Køjen
til min Sekretarius, Martin Hovmester?«

»Jo, eders Højmægtighed!« sagde Hovmesteren med et dybt Skrabud. »Køjen
er sat op i eders Højmægtigheds Forkaj iite.«

Skipper Jan spankede op og ned ad Dækket og brummede noget om »dumme
Dänen«. Jørgen Iversen spidsede Øren.

»I skulde se til,« sagde han i en ganske forandret Tone, »at faa lagt
de Hamburger Studefagter af, Skipper Jan, al den Stund I sejler under
dansk Flag. Det lader ilde, I laster de Danskes Dumhed, naar I lever af
den.«

»Ich bin Kapitæne om Bord i den Skif!«

»Ja, disvær! saa lidet forstandige har de Herrer været i det høj
lovlige, vestindiske Kompagni, at gøre Jer til Skipper her, i Stedet
for at tage beskedne brave danske Sømænd dertil, som jere Styrmænd her
staar. Men om nu ogsaa I er Skipper i Skibet, saa er det mig, der
siger, naar vi skal sejle. Altsaa vilde I behage i Guds Navn at vinde
Ankeret hjem og gaa Sejl, nu vi har en staaende Vind, saa vi kan være
Sundet ude, inden Natten falder paa! Kom med mig ind i Kahytten,
Steffen.«

En Times Tid senere svejede »Havmanden« rundt for sine Forsejl og stod
ud midt i Sundet. Den Masse Baade, der plejede at flokkes om et Skib,
som drog bort paa længere Togter, lod sig ikke se her, thi det var af
Hensyn til Fangerne forbudt alle uvedkommende at nærme sig Skibet paa
en vis Afstand. Meninde paa Stranden stod Helsingørsfolk i tætte
Klynger for at se »Havmanden« lette.

Om Bord var alle Mand paa Dækket for at sige Farvel til det danske
Land. Ude paa Bakken stod Søfolkene, oppe paa Skansen spadserede
Skipperen i ensom Majestæt, og paa Kobryggen samledes hele Befolkningen
fra Kahytterne under Skansen. Steffen blev helt forbavset over at se,
hvormange der var. Styrmændene, det var fire, første og anden Ober- og
første og anden Understyrmand, de to Løjtnanter, der havde Kommando
over de 15 Soldater, som skulde forsvare Øerne mod Angreb af Spaniere
og Fransk-mænd, Præsten, Badskæren, Supercargoen og Botteléren samt
Guvernørens Hovmester.

Steffen kunde kende Gæstegaardens høje Tag inde i Bramstræde. Han
tænkte paa Gertrud, som han havde set dér saa glædeligt og saa
uformodende. Hun var borte igen, vidste han; han havde selv den samme
Morgen lagt hende op i Vognen for at køre til København, hvor hun
skulde bo hos sin Faster paa Ulfelds Plads. — Var det nu da ikke et
underligt Skæbnens Spil, at hun netop skulde bo paa et Sted, som han
kendte saa godt?

Og Steffen saa med nysgerrig Glæde paa den gamle Fæstning, som de
sejlede saa tæt forbi, og paa det frugtbare, skovklædte Land derinde.
Derfra gik hans Tanker ned til Magister Severinus’ Hus ved
Tugthusporten, til Ulfeldsplads, Huset med den brede Stentrappe og det
blanke Messinggelænder, hvor Gertruds Faster boede. Saa saa’ han op paa
Skibetssoll)cIyste, bugnende Sejl og kom til at tænke paa Duerne, som
flagrede omkring Spiret paa Helliggæstes Kirke. Gertrud maatte kunde se
dem fra det Vindue i Krogen ved Præstens Have.

»Bum!« sagde det lige under Steffen. Han sprang ret op og stak Fingrene
i Ørene. De andre lo af fuld Hals.

»Bum, bum!«

Det var Salutten for Kronborg, der var begyndt. Vinden kastede den
hvide Bøg ind over Skibet, saa Flag og Sejl snart var skjult af den,
snart atter dukkede frem, tyse og solbeskinnede; da den første
Forskrækkelse var overstaaet, fandt Steffen, at det var herligt.

Indtil han fik Øje paa Melchior og Kasper, som vækkede af deres Rus ved
Kanonernes Brag sad over Ende paa Dækket og saa sig forvildede om. De
tog sig til Panden og rev Fingrene til sig, som om de havde brændt sig.

Om de nu kender mig! tænkte Steffen. Han vidste sin Samvittighed ren og
sig selv fri for Brøde, men havde dog givet meget til, at de to ikke
havde været med om Bord.

En Baadsmand kom løbende. »Op med Jer, op, I Fyldehunde, op at katte
Anker!«

Trevent og langsomt drev de op paa Bakken, hvor Søfolkene var i Gang
med at lægge Ankrene ind.

Men nede paa Kulens Dæk sad der en Mand endnu og gniggede Øjne. Det var
Morten Sorg. Han var ogsaa bleven vækket ved Skydningen ogsad og saa’
ud, som om han havde solgt sig til Djævelen. Han gabede op paa Sejlene,
virrede med Hovedet og sukkede og græd og hikkede.

»Er der intet ... et kristent Menneske, . . . der vil sige mig, . . .
hvor jeg er henne?«

; Du er paa Vej til Helvede, dit Vintapperskilt!« sagde Kokken, som gik
forbi, »eller, hvad der kan komme ud paa et, paa Vej til det
dansk-caribiske Paradis.«

»Ach, jeg arme ulyksalige Menneske, ach, er det ret, gunstige Herre?«
raabte han fortvivlet til Styrmanden paa Kobryggen.

»Om det er ret af Dig. ved jeg intet, men til Vestindien sejler vi. Om
vi nogen Tid kommer did, — det bliver igen en anden Ting.«

»Ach, den formaledidede Brændevin, den bringer mig i en Ulykke efter
anden! Ach, jeg Syndens Træl! Ach, jeg Bedrøvelighedens Offerlam! Jeg
holder det intet ud, gør jeg ikke! — Hvad er det, der kryber dér?« Han
stirrede i Vildelse gennem Gitterværket ned til Slaverne og stak i et
Hvin: »Abekatte! Skibet er fuldt af Abekatte! . . . Jeg vil i Land!
Hov, Skipper, drej Skuden rundt, vend om, hører I intet,

— I Abefjæs! . . . Nej, se, se! hvor de mylrer, . . . op ad Trappen,
mange, mange, ... de vil intet være dernede, vil de ikke, de gør
Mytteri . . . Blod! Blod!

. . . Ut med Skipperen til Hajfiskene! Ha! ha! Og med de andre med . .
. Gaa væk med Jer! . . . Hvad siger I? Skal jeg over Bord? Ja, om I
gi’r Brændevin først . . . Ach, giv mig en Sopken end, en enesteSopken
end! . . . Nej, rør mig intet, I Djævlepak,— nu gaar jeg! nu ga ar
jeg!«

Skrækslagen, med opspilede Øjne og ligesom søgende al holde en Flok
usynlige Fjender fra Livet var Morten Sorg retireret hen til Leiteren
op til Bakken. Da han havde naaet den, satte han opad den i et Spring,
kastede et sky Blik tilhage mod Storlugen, hvorfra han hørte Slaverne
larme, og sprang i Søen, inden nogen kunde faa Hold paa ham.

»Skal vi kaste bak, Kaptajn!« raabte Oberstyr-manden.

»Kaste bak! — for den Fyld’hund, den Daarekiste-karl? — nej, vi skal
denn intet kaste bak! Lat ham drife af, den Skælm, som snyter og
bedrager den højlofflige Kompagni for sine Handpenger — Pfui, Dyvel!«

Og Skipperen spyttede langt i Søen efter ham.

»Kan hænde, han har været klogere, end nogen af os andre,« sagde
Understyrmanden, »og er gaaet den korteste Vej neden om og hjem. — Hør,
hvor de hyler dernede! Det er en skiden Færd, den her; jeg var
tilfreds, vi var vel af med det Kram.«

Fangerne havde hørt Morten Sorgs Udraab og Angst, og deres vilde
Latter, deres Skraal og Vræl lød op gennem Gitterværket over Storlugen.
De to Soldater, der gik med deres Musket op og ned, hver paa sin Side
af Lugen, stødte Kolben mod Dækket og skældte ud, men Larmen lød lige
højt endda.Steffen var snart husvant om Bord. De andre klagede over
Dagenes Ensformighed, men den trættede ikke ham, thi han havde Arbejde
nok. Hver Formiddag og hver Eftermiddag var han et Par Timer
beskæftiget med Skrivearbejde i Guvernørens Kahyt. Denne laa helt
agterude under Skansen og optog hele Skibets Bredde. Lys og Luft fik
den, dels fra en Række store Vinduer i Agterspejlet, af hvilke det
yderste i hver Side egentlig var en Kanonport med en lang smal Kanon i
paa Lavet, dels fra et aflangt, smalt, rundbuet Vindue paa hver Side af
Skibet. Under Vinduet om Bagbord stod Guvernørens Køje. Under
Vinduesrækken i Agterspejlet en Løjbænk og foran den et Bord. Her sad
Guvernøren i Reglen og dikterede af sine mange spredte Papirer, og
Steffen sad ved et lille Bord ved Vinduet om Styrbord og skrev i en
stor Protokol. Af hvad Jørgen Iversen dikterede, forstod Steffen, at
han havde været Guvernør ude i Vestindien før, og at den nuværende
Guvernør, Nicolas Esmit, der var gal, og hvis Plads Jørgen Iversen til
Dels imod sit Ønske nu gik ud for at overtage, havde voldet Kompagniet
og ham mange Bryderier. Tillige forekom Skipper Jan Blums Navn paa en
saadan Maade, at Steffen nok kunde regne ud, at han holdt til med
Jørgen Iversens argeste Fjender.

Men var Arbejdet forbi, saa var Steffen med det samme inde hos
Styrmændene i deres Lukaf, især naar anden Understyrmand, der var
blevet hans gode Ven, havde Frivagt. Eller ogsaa var han ovrehos
Badskæren, der hoede sammen med Præsten paa den anden Side. Eller hos
Botteléren i Butleriet, eller hos Soldaterne i Kortegarden, eller oppe
hos Gasterne paa Fortoppen, — deroppe sad han og saa’ efter de
svindende Fortoninger af Norske Kyst, rimeligvis det sidste han fik at
se af den gamle Verden,

— men paa Stortoppen kom han aldrig, tlii Melcliior og Kasper var
Topsgaster der — eller nede i Forlasten hos Skibmanden eller Dagvagten.
Sjældent var han i sit eget Lukaf, der dannede en lille For-kahyt foran
Guvernørens, og som han til sin Sorg delte med Guvernørens Hovmester,
Mester Martin. Ham kunde han ikke lide. Han saa’ saa ræveagtig ud og
havde haft saa meget at tiske med Mikkel Mus om i Helsingør, naar han
troede sig ubemærket. I Gulvet, næsten lige under hans Køje, var der en
Lem ned til Arkeliet eller Vaabenkammeret, og for hver Ende af Køjen,
paa Forskottet, førte en Dør ud til en Gang, som fra Kulen gik ind
under Skansen imellem Kahytterne paa hver Side og Butleriet og
Kortegarden i Midten.

Men det bedste af det hele var dog at ligge de smukke Sommeraftener,
efter at Køjerne var givet ud og Vagten var sat, ude paa Bakken og høre
Tømmermanden eller Sejlmageren, stundom ogsaa en af Baadsmændene spinde
en Ende. Til en Begyndelse maatte de altid have gamle Ole Køge til at
holde sin Mund. Han havde været med under Femern 0111 Bord paa
»Trefoldigheden«, da gamle Kong Christian blev saaret, og det vilde han
altid fortælle om. Mendet var smaat med Hukommelsen, og der var faa
eller ingen Tænder i Munden paa ham, saa der var aldrig en, der forstod
et Ord af, hvad han fortalte. Det eneste Raad, de vidste for at faa ham
til at holde op, var at give ham Tobak. For i sin Begærlighed stoppede
han altid sin Pibe saa fast, at der ikke samtidig blev Luft til at
sutte paa Piben og til at fortælle.

Nej, naar Halvor Tømmermand begyndte at berette om sine Togter med
Peder Bredahl i Svenskekrigen, under Københavns Belejring, eller naar
Høj-baadsmanden tog fat om sine Ostindierejser og de store Batailler,
han havde været med i under Admiral Niels Jul, saa glemte Steffen alt
andet i Verden. Stundom kunde det hænde, at Guvernøren selv kom ud og
sad paa et af Ankrene og lyttede til. Og naar han kom, saa mældte de
andre, Hamborgerne og deres Tilhæng, sig, for saa vankede der altid et
Par Kander Rom eller tre bagefter til en Aftendrik. De var kun en 4—5
Stykker, de samme Hamborgere, vilde og resolutte Karle, der ellers ikke
gav sig meget at skaffe med de danske Baadskarle; og skete det, var det
oftest med Haanskhed og store Ord, saa der let blev Klammeri. Men de
mest forvorpne og uskikkelige Kompaner af de Danske, blandt dem først
og fremmest Melchior og Kasper, havde slaaet sig sammen med Hamborgerne
og optraadte Tyranniskvis, hvor de kunde komme af Sted dermed.

Og skete det da en Aften, en 14 Dage efter at »Havmanden« var kommet ud
paa det dybe Vand Nord-Vest for Skotland og havde begyndt at
styresydlig Kurs, at der blev et stort Parlament og Slags-niaal ude paa
Bakken af den Aarsag, at Hamborgernes Anfører og bedste Bas, et
ugudeligt Menneske, som bed Hans Bormann, der havde taget Hyre som
Baadsmandsmath, vilde tage sig den Rettighed til, som alene tilkom
Højbaadsmanden eller en anden af den faste Stok, at udskænke Rommen af
Kanderne.

»Vi frie og ærlige Søfolk af den frie og mægtige Hansestad Hamborg, vi
lader os intet spille paa Næsen!« raabte han. »Vi vil intet lade os
sætte til Side af de dumme Dänen.«

Og dermed vilde Hans Bormann rive den ene af de Rom kander til sig, som
en af Oploberne kom med.

»Tøv lidt!« sagde Baadsmanden, Søren Hansen.

— han var Hamborgerens Mand saa vel. — »Tøv lidt, din skrydende Æsel,
der er fler 0111 Budet!« Saa tog han ham med den højre Haand i
Tynd-stegen, saa Hans Bormann gav et Vræl fra sig, og med den venstre
tog han Romkanden fra ham. »Du er i dansk Skib og faar holde Dig i
Skindet, hvor svært det end kan falde Dig.«

Saa skænkede han og de to andre Baadsmænd Rommen ud i en Hast, at der
ikke skulde spildes mere.

»Jeg under Dig gerne dit Anhang, Hans Bormann,« sagde Tømmermanden og
pegede paa Melchior og Kasper. »Jeg kan vide, I har for Skik at

Oplober = Letmatros.sætte jert Bymærke, de tre Hamborger Taarne, i
Panden paa Folk til Attest paa deres Ærlighed.«

Over den Udlægning af de tre Bogstaver i Panden paa Melchior og Kasper
blev der stor Lystighed paa de Danskes Side; men Melchior fløj op og
ind paa Tømmermanden med sin Kniv. Dog, der kom han galt afsted; han
lik svære Hug og blev til sidst bunden paa Hænder og Fødder. Og hans
Kompagni, som saa, at de ikke var stærke nok, turde ej komme ham til
Hjælp.

Men da de ældste af det faste Mandskab kom agterud paa Skansen, til
Hytten, hvor Kaptajnen sad og havde drukket sig en halv Rus, og
forlangte Melchior sat i Bøjen som den, der havde trukket Kniv mod sin
Overmand, blev der et Postyr. Thi Hamborgerne fulgte med og fremsatte
Sagen paa deres Vis, og de havde Kaptajnens Øre. Han vilde, saa bandte
han, aldrig finde sig i den Spot om de Hamborger Taarne. Skulde nogen i
Bøjen, saa skulde det være Tømmermanden, Fanden hente ham nu og
evindelig, og ikke den ærlige Hamborger, der havde hævdet sin By’s Ære.
Det hjalp ej det mindste, at Oberstyrmanden søgte at gøre ham
for-staaeligt, at Melchior desværre var Dansk, og at hans onde Fagter
og Trusler med Kniven ej var at sætte paa Hamborgs Regning. Jan Blum
var Hamborger, sagde han, og der var lige saa stor Forskel paa en fri
Hamborger og paa en Koppenhager, som der var paa en ædelbaaren Junker
og en kluntet og ufri Bonde-knold.. . . »Han gav Skib og Besætning og
Redere og Guvernør Satan i Vold — det danske Rak!«

»Til Side dér, til Side!« lød det, og frem sprang Guvernøren med sin
Stok i Haanden. »Her er vel Vidner paa de Ord, den brovtende Karl sagde
dér!« raabte han. »De skal blive ham dyre! Men fluks nu, Hatten af, og
gør Afbigt for eders løse Mund, eller jeg skal fugtle Jer
Hamborgernykkerne ud af Kroppen! I kender vel mit fulde Navn og ved fra
gammel Tid, at det er Jørgen Iversen Dyppel, og at jeg som Flensborger
ej er Tysken vel affectioneret. Og ham sætter I i Bøjen straks,
Gevaldiger,« Jørgen Iversen pegede paa Melchior. »Vi har udædiske
Mennesker nok under Dækket, — ser vi os intet for, kan vi snart faa
flere over Dækket, end vi kan magte.«

Gevaldigeren og hans Folk førte Melchior hen foran for Stormasten. Der
blev hans højre Ben sluttet i en kort Lænke, som vandrede paa en
Jernstang, der stod fast i Dækket, saaledes at han kunde gaa saa langt,
som Jernstangen var. Imens fik Kaptajnen Hatten af og erklærede
stammende, at han var rusig, saa rusig, at han intet vidste, hvad han
sagde, og bad den højædle Hr. Guvernør forlade ham hans løse og skidne
Mund. Men det Blik, han sendte ham fra sine smaa blodskudte Øjne,
stemte ikke overens med hans ydmyge Lader.

Steffen var endelig falden i Søvn. Hans Sindhavde været stærkt optaget
af Aftenens Hændelser, og han havde ligget længe og raset mod
Hamborgerne og Kaptajnen, men til sidst var han falden hen. Hvor længe
han havde sovet, vidste han ikke, men han blev vækket ved, at en Stemme
tæt ved hans Øre hviskede hans Navn. Det var Jørgen Iversen.

»Stik i dine Bukser og kom ind til mig, men sagte.«

Steffen var lysvaagen med det samme. Et Øjeblik efter gled han lydløst
ind i Guvernørens Kahyt og trak Døren til efter sig.

Jørgen Iversen sad ved Bordet foran Løj bænken. Der var draget Klæde
for alle Vinduerne, saa Sommernattens Halvlys kom ikke ind, men paa
Bordet stod en Blændlygte, fra hvilken et Lysskær kastedes over et
Stykke af Bordpladen og op over Jørgen Iversen. Han sad foroverbøjet,
støttende sit Hoved i venstre Haand og fulgte med højre Pegefinger
Navnene paa Skibsrullen, hvor Steffen selv havde skrevet sit Navn. Paa
Bordet laa der endvidere et Par Pistoler og et Par spanske Knive.

Han løftede Hovedet og saa’ alvorligt paa Steffen, da lian sneg sig
ind. Steffen saa’ aldrig de Øjne uden at tænke paa Gertrud og uden at
føle sit Hjerte banke.

»Kom hid,« sagde han dæmpet, »og lyt, om Du hører noget.«

Steffen stod aandeløs, med aaben Mund, og lyttede. Han hørte Søernes
Skvulpen mod Laaringen. og deres Plask og Brus, naar Agterskibet satte,
saakom Træværkets regelmæssige Knagen under Fartøjets rolige Bevægelser
og endelig, ligesom fjernere, Vindens Susen i Rigningen, og dér — jo nu
kom det igen — en mumlende Lyd af Stemmer i Nærheden.

»Der er nogen hos den velbyrdige Kapitajn,« sagde Steffen.

»Det tror jeg med,« svarede Jørgen Iversen, »men det er saa vist ikke
Velbyrdigheder. — Du maa op og se hvem, det er, der kommer til ham paa
denne Tid af Natten, — det kan komme til at gælde manges Liv, at vi er
forberedt. Se her, Steffen, Du maa denne Vej, men husk, det er en
vovsom Færd, baade om Du ikke holder fast, og om nogen fanger et Glimt
af Dig.«

Guvernøren havde blændet Lygten og trukket Klædet fra det høje Vindue
ovre i Læ. Forsigtigt aabnede han det; det var nærmest som en Dør ud
til en lille Udbygning paa Skibssiden med et Rækværk om, Galleriet, som
det hed.

»Nu maa Du op paa Skuldrene af mig, naar vi kommer ud,« hviskede han,
»og se at naa en af Ringeboltene i Listen, saa Du kan komme op og kigge
ind ad Ruden. Det var lettere for Dig ovre til Luvart, men i Læ kan Du
bedre skjule Dig. Hør efter, om Du kan fatte, hvad de taler om, men agt
Dig, at Du intet bliver set. Lad os saa gaa i Guds Navn.«

Et Øjeblik efter stod de ude paa Galleriet. Steffen saa ned i det
mørke, brusende Vand, der strømmede ustandseligt bort under Fødderne
paa ham, og fra

Bering Liisberg: Havmanden-'. øhvis hemmelighedsfulde Dyb der lød som
Suk og sagte Hvisken, medens Morilden lyste som Guld; og han saa op paa
de høje, mørke Sejl, der syntes at bære Skibet og dog svævede som
Skygger i Luften. Han følte et Øjebliks Gysen, men da han saa Jørgen
Iversen stille sig til rette, skræve ud og tage fat i Inderkant af
Vindueskarmen for at staa fast, entrede han resolut op, stod straks
efter paa hans Skuldre, bed sig med Neglene fast i Listen ved
Skandækket, naaede en af Ringeboltene under Lønningen og hævede sig nu
uden Møje op, saa han fik Fæste for sine bare Fødder paa Raaholtet.
Forsigtigt nærmede han Hovedet til Vinduet. Ak, det var lukket, ikke en
Lysstraale trængte ud gennem det tykke grønne Glas, kanske sad de i
Mørke ... og ikke en Lyd var her at høre for Søens Brusen.

Saa maatte der voves noget mere. Ved Hjælp af en nedhængende Tovende
naaede Steffen paa Raaholtet hen i Mesanrøstet, der laa lige ved
Forkant af Hytten. Det gjaldt blot at komme uset over Lønningen.
Steffen entrede op ad Taillerebene og stak Hovedet op. Ikke en Sjæl at
se paa Skansen andre end Rorgængeren. Lynsnart svang Drengen sig over
Rælingen og stod i næste Sekund i Skjul bag Hyttens aabne Dør.

Det varede lidt, inden Stelfen gennem Dørsprækken kunde overse
Kaptajnens Lukaf. Men tre forskellige Stemmer kunde han skelne, hvor
sagte de end talte. Og stor var hans Forbavselse, da det gik op for ham
al den ene var Kaptajnens, den anden Kas-pers og den tredje Melchiors,
som han troede sad i Bojen. Men hvad i Himmelens Navn var dette!

»Paa hvormange kan wir den rechnen?« spurgte Kaptajnen sagte.

»En 30 Stykker eller mer,« svarede Melchior lige saa lavmælt; »men lad
det blive min Sag. I kan vel vide, jeg før tager for mange, end for
faa. Men et forlanger jeg: Guvernøren bliver min Mand.«

»Han maa blive jer Mand eller Dyvelens Mand, I Spitzbub!« sagde
Kaptajnen og lo. »Men vær nu fursichtig og sig ej for meget. De behøfer
allesammen intet at forstaan, kuns de fornemmeste.«

»Bare Jokum Gulliksen og hans Kompagni ved Besked, er det nok,« sagde
Melchior.

Det gav et Sæt i Kaptajnen. »Jokum Gulliksen!« sagde han tøvende, »ham,
der før har sejlet som Styrmand og som Skipper paa de spanske Ey-lande
. . .«

». . . Med »Graa Ulv« og med »Vildmanden«,« faldt Kasper ham i Talen.
»Netop den Mand, en Karl! . . . ja, jeg vil hellere have General Satan
til Uven, end ham. Han blev puttet i Jern forgangen Aar for nogen
skidne Lapperier med et Par andre Skippere i »Fortunen« nede ved
Stranden.«

»De døde af det, de Skippere,« føjede Melchior forklarende til. »Den
ene havde slaaet en Tand ud paa ham ude i Ost-Indien en Gang. Jokum
havde intet set ham i 27 Aar, — han glemmer aldrig, gør han ikke. — De
andre stak han for Selskabs Skyld, sagde han.«»War det denn nicht
bettre, at intet tage den Jokum Gulliksen med,« sagde Kaptajn Blum med
stor Uro i Stemmen. »Jeg tænker vi later den ganske Sag faren . . .«

Steffen saa Rorgængeren pludselig slippe Roret. Let og lydløst løb han
hen til Hytten. Det var Hans Bormann. Han stillede sig i Døren, saa
Steffen maatte trykke sig helt op mod Hytten, og sagde truende:

»Vil I intet være med, I Kærling, bliver det jer egen Sag, — der bliver
saa meget des mer til os andre. Men kom nu til Dato med jer Aftaler —
Styrmanden gør Tegn til mig fra Kobryggen.« Saa listede han sig hen til
Roret igen.

»Vi tales saa ved i Morgen paa Kvældsvagten,« sagde Kasper, »saa ved
jeg, hvordan Jokum Gulliksen vil gribe Tingen an.«

Steffen saa dem alle komme ud paa Skansen. Han saa Melcliior kaste sig
ned ved Bøjen, og sprang selv i samme Nu ud i Mesanrøstet. Han hørte
det samme Smæk fra Laasen i Lænken, som han havde hørt om Aftenen, da
den blev lagt paa, og medens han tænkte ved sig selv, at Kasper allsaa
maatte have en Nøgle, entrede lian samme Vej tilbage og stod et Øjeblik
elter i Guvernørens Kahyt og aflagde Beretning, om livad han havde set
og hørt.

Guvernøren saa mere og mere alvorlig ud.

> Jan Blum er en fej Hund,« sagde han, »og tør intet handle selv, men
kan han faa Slaverne til at rotte sig sammen, bliver det bagefter dem
og ikkeham, der har gjort det af med mig. Men han har gjort Regning
uden .lokum Gulliksen, — han har ladet ham svelte i Hullet en Gang, da
han var hans Styrmand, saa han nær havde sveltet hani Sjælen ud af
Kroppen, og Jokum glemmer intet. — Naa, Stelfen, jeg vil sælge mit Liv
dyre! Lad os nu først se, hvem vi kan stole paa.«

Han tog atter fat paa Skibslisten og satte Mærker ved forskellige
Navne.

»Det var vel anden Oberstyrmand, der havde Vagt?« Steffen nikkede. »Ja,
jeg tænkte det nok. Han er Rendsborger, og de er aldrig at lide paa.
Alle de danske Baadskarle paa nær dine to Gaster med de hellige Navne,
er vore Folk — de fleste af Servingerne gaar vel med os, men faar de 30
Mand med af Slaverne, bliver de os for stærke, det Pak. — Gak nu til
Køjs, Steffen, og sov trygt, Dig gælder det intet — dog, Du faar blive
lidt endnu. En ved aldrig, hvilken Time, der bliver den sidste. Og jeg
maa tænke paa Gertrudlille, det stakkels Barn.«

Jørgen Iversen satte sig ved Bordet og saa fast paa Steffen.

»Foruden mig har Gertrud ingen anden i Verden end sin Faster, som er
svag og gebrechlig og intet i Stand til at værne hende, 0111 Behov
gøres. Og det kan snart ske i denne onde og syndige Verden. Faar jeg
Lov at beholde Livet, skal jeg være som en

Servinger var Folk, der for Overrejsen, Kost og Klæder gjorde Tjeneste
i et vist Antal Aar for Kompagniet.Fader for Dig, Steffen, det Løfte
gør jeg nu for Guds Aasyn, — lover Du mig igen, at Du vil være hende en
Beskytter og Beskærmer, saa vidt din Evne strækker?«

»Det lover jeg, og Gud i Himmelen hjælpe mig dertil!«

»Amen!« sagde Jørgen Iversen og nikkede. Saa tog han en lille Skindpung
frem fra sit Bryst og den halve Guldmønt ud af den. Han drejede den
imellem sine Fingre, medens han talte. »Ja, Du kender den jo alt, saa
her behøves ingen lang Forklaring. Du maa forvare den vel, thi af den
hænger kanske Gertrudlilles timelige Vel. Hendes Faster, som intet er
Mikkel Mus god, ved Besked om Pengene, hvor de er skjult, og skal sige
hende det, naar hun kommer til Skelsaar og Alder. Men det kan hænde,
hun er saa stiv i sin Hadskhed mod Mikkel, at hun intet taler om det,
men venter til Gertrud er bleven for-seet med en Mand, og saa kanske
hun havde mest Lyst til at vente, til hun blev Enke. Men naar Du kommer
hjem, skal Du tale med dem begge paa een Gang og vise dem Mønten og
forlange den anden Halvpart udleveret, og inden I gaar til Stedet skal
Du kalde en Tredjemand til, en som kan se Mikkel paa Fingrene, og først
da skal I grave Pengene op.«

Steffen følte sig ined et som Mand. »Det skal blive efterlevet til
Punkt og Prikke!« sagde han alvorligt. »Men om jeg nu selv skulde komme
i Bekneb, saa jeg ser, jeg intet kan vinde hjem?«

»Da skal Du sende Mønten hjem i forseglet Brevtil Gertrud Jørgensdatter
med en god Mand, den hedste Du kan finde efter Tidens Lejlighed, dog at
Du intet mælder hannem om, hvad Magt ligger paa den Mønt. Og saa faar
Vor Herre om Resten. — Men naar Du kommer ud til St. Thomas, skal Du
opspørge en fornem Hollænder, som hedder Joost van Stråten. Og ham
hilser Du blot fra Balthasars Broder, Jørgen Iversen, glem intet det:
Balthasars Broder, saa vil han videre tage sig af Dig. Og sig liam, at
ilivorvel Adolf Esmit er en Hallunk, maa de tage ham til Guvernør
indtil videre. — Faa mig nu din Haand, Steffen! Jeg tror, Du est af det
rette Tømmer. Og vil Gud, at liden Gertrud fanger sin Førlighed igen og
Du faar Godvilje til hende, da har jeg intet bedre Ønske, end at hun
maatte faa det samme til Dig. — Gak nu, det gryr alt i Øster, og jeg
har kuns een Dag at beraade mig i.«

Det var ikke Steffen muligt at faa Luft inde i det lumre Lukaf, da han
kom ud fra Guvernørens Kahyt. Blodet bankede i hans Tindinger og
brændte i hans Aarer, han maatte ud paa Dækket og trække Vejret. Men
næppe havde han aabnet Døren til den ene af Gangene, før han forstod,
at han alligevel maatte holde sig inde. Derude paa Storlugen sad Kasper
i den kolde, graa Dæmring og drak Glas om Glas med de to Skildvagter.
Det var tydeligt at se paa deres røde Ansigter, at han ikke havde
sparet paa Mosten. Og bag ved dem laa Hans Bormann paa Knæ og førte
gennem Gitterværket en ivrig, hviskende Samtale med en eller flere af
Fangerne nede paa Batteriet.Steffen havde givet meget til at kunne
komme til at høre, hvad dér blev aftalt. Men det var umuligt for ham at
komme ud paa Dækket uden at blive set, og saa maatte han, hvor nødig
han end vilde, blive i sit Lukaf.

Men hedt var der derinde og tungt at aande. Mester Martin sov som en
Sten og svedte som i en Badstue, — der var en lille Skydelem i Loftet
over hans Hoved; den bandt stærkt, men han maatte have Luft — Steffen
lagde sig paa Ryggen tværs i Køjen, satte Tæerne mod Lemmens Kant og
stemmede fast imod — jo, der gled den! Han lagde sig tilrette, men i
det samme skyggede det igen for Lys-aabningen, og et skægget Ansigt kom
til Syne. Det var Melchior, der fra Bøjen havde skubbet sig frem til
Lemmen og som med et stort Grin saa ned paa Steffen, og sagde dæmpet og
fnisende det ene Ord: »Søndagsbarn!«

Steffen kunde aldrig senere forklare sig, hvad han følte, eller hvorfor
han netop gjorde det, som han gjorde. Det var, ligesom om en anden
førte ham og talte igennem ham. Kun havde han en Fornemmelse af, at han
var ganske stiv.

»Agt Jer, Melchior! Agt Jer! Jeg vaagnede nys af en Drøm, og det var om
Jer, jeg drømte.«

Grinet om Melchiors Mund forsvandt; det gik over i et ængsteligt
spørgende Udtryk.

»Hvad drømte I? Hvad, — hvem skal jeg agte mig for?«

»For en Økse!« svarede Steffen, stadig med denFølelse, at det var en
anden, der talte ud af hans Mund ». . . og saa for Balthasar ... og for
Kasper, for dem begge, for dem begge!«

Han hørte Melchior give et halvkvalt Skrig fra sig, vælte sig rundt paa
Dækket og slæbe sit tunge Legeme bort.

Og trods sit bankende Blod faldt Steffen i Søvn med det samme, med
Haanden klemt fast om Brystlommen i Skjorten, hvor den halve Guldmønt
laa forvaret.SØNDAGSBARNET

Steffen havde aldrig følt sig saa forunderlig til Mode, som medens han
laa her i sin Køje om Bord i Skibet »Havmanden« i den aarle Morgen. Han
sov, og han sov dog ikke. Han laa i Køjen paa sin Ryg med lukkede Øjne
og kunde ikke røre sig, . . . eller laa han hjemme i sit Hul hos
Magister Severinus ved Tugthusporten? Nej, vist ikke nej, han blev
vugget og baaret, han sejlede med et Skib, han var om Bord.

Men livad var det dog? . . . Han kunde jo se lige igennem Bord og
Planker: Der laa Guvernøren, paa-klædt paa sin Løjbænk og tænkte frem
og tilbage, om han skulde kalde Jokum Gulliksen for sig, — han kunde
intet bekvemme sig til at søge Hjælp lios den Misdæder, — men
alligevel, det gjaldt Livet . . .

Og Steilen saa med grusom Tydelighed de store, grønfinnede Hajer, der
fulgte Skibet og for hverSmule, der faldt over Bord, vendte sig om og
snappede det med deres vældige tandspigrede Gab, — de gik i Søen lige
ved Siden af ham — nej, Himmelen ske Tak, der var en Egeplanke imellem
— en god og dygtig Egeplanke! — Om de nu er saa meget værre, de store,
graadige Havdyr, end de Udyr i Menneskeskikkelse dernede paa Batteriet,
Jokum Gulliksen og Bent Næseløs og Samuel Soldat . . . der er meget
Blod i deres Fodspor og mange Lig, hvor de har færdedes, . . . hvad er
det, de har for? ... de bryder en Planke fra dernede paa Batteriet,
agterude, hvor det er mørkest, . . . en til, Slaverne synger og brøler,
saa ingen kan høre Brækjernet, undtagen Steffen. Han ved ikke selv,
hvordan det er fat, men han ser og hører alt. Selv den sagte skrigende
Lyd, da de drejer en stor rusten Nøgle rundt i en Laas, der er kommen
til Syne bag Plankerne; han ser Døren gaa op, hører den pibe paa sine
Hængsler og ser Jokum Gulliksen og Bengt Næseløs knibe sig ind i
Arkeliet . . . Vaabenkamme-ret ret under hans Køje! — der kommer de —
op gennem Lemmen i Dækket, med Bøsser, Spyd og dragne Klinger . . .

Steffen udstøder et Skrig og Vaabenkammer, Slaver og Hajer forsvinder
med et, han vælter sig over paa Siden og falder i en dyb, drømmeløs
Søvn.

»Naa, Steffen, vil I intet tørne ud?«

Steffen rejste sig over Ende, badet i Sved, og saa sig forvildet
om.»Der er alt slaaet 4 Glas,« fortsatte Martin Hovmester ». . . det
var ellers fælt, som I skreg før, jeg blev helt ræd for Jer, som I laa
og gav Jer.«

Med et Sæt var Steffen ude af Køjen, følte til Skindpungen, smed Tøjet
paa sig og vilde gaa ind til Guvernøren.

»I kan intet komme ind,« sagde Mester Martin og stillede sig foran
Døren. »Hr. Mads er kaldet til Hs. Højmægtighed for en lille Tid siden,
og han vil intet forstyrres af nogen, end ikke af Jer!«

Præsten var hos ham! — Steffen kunde høre hans høje, lyse Stemme og
Jørgen Iversens dybe Bas . . . Han skelnede Ordene »mit Hjertes urolige
Tanker.«

Steffen faldt paa Knæ, tæt ind imod Døren, og alt blev stille en Stund
. . .

... til en trampende, klirrende, bølgende Lyd lod sig høre under ham.
Lemmen ved hans Side blev stødt op nede fra, og væbnede Mænd steg
hurtigt op fra Arkeliet.

»Herre! Herre!« skreg Steffen.

»Gid din Tunge maa kvæle Dig, forbandede Knægt!« brølede den nærmeste
og sparkede til ham, idet han stødte Døren op.

Begge Fløjene slog tilbage, men de vilde Mænd, der stod rede til at
styrte ind, blev staaende et Øjeblik tavse paa Tærskelen.

»Dette er Jesu Christi sande Blod!« lød Præstens Stemme.

Jørgen Iversen laa paa Knæ foran det lille Bord,som Steffen plejede at
skrive ved. En hvid Dug var kastet over det, og bag det stod Præsten og
holdt den knælende Nadvergæst Kalken for Munden. Solstraalerne brødes i
Kalkens gyldne Rand.

Steffen, som laa sammensunket i Dørkarmens ene Hjørne, saa det alt i
samme Nu, Døren sprang op. Hans Blik strejfede Pistolerne paa Bordet.
Hurtig som en Tigerkat sprang han frem, greb dem og styrtede hen til
sin Herre:

»Tag dem! Tag dem!«

Jørgen Iversen rejste sig roligt. »Ak nej, Steffen, det sømmer sig ej
nu. Min Time er kommen, før jeg tænkte, og det er kanske bedst . . .«

Oppe paa Dækket hørtes Skud og Skrig.

»Hvad har I for for Niddingsværk, I arme forblindede Mennesker?« Han
gik et Par Skridt frem.

»Fald an! Hvi tøver vi!« raabte Bengt Næseløs med et Brøl og stormede
frem med sin lange Partisan. Bag ham mylrede andre frem.

Steffen skød den ene Pistol af imod ham, han saa ham vakle, — løftede
den anden og trykkede løs. Den rødskæggede Kasper viste sig pludselig i
Krudtdampen med hævet Økse tæt ved Jørgen Iversen, Melchior lige under
ham, — Steffen sansede intet mere, han trak sin Kniv, styrtede ind imod
dem og huggede efter Kasper. Saa følte han en hæftig Smerte i sin ene
Arm og fik næsten i samme Nu et vældigt Slag i Hovedet, saa han
bevidstløs sank om paa Stedet, hvor han stod.Da Steffen kom til sig
selv igen, laa han paa Bordet i Guvernørens Kahyt. Hans første Tanke
gjaldt Skindpungen — jo, den var der endnu.

»I maa intet kaste Jer saa hæftigt,« sagde Badskæren, som stod ved
Siden af ham og badede hans Hoved med Eddike.

»Hvad er der sket? — Hvor er Guvernøren?«

»I maa være kønt stille! I har faaet et fælt Hug i Armen og et dygtigt
Slag i Hovedet, men I maa være glad I slap med Livet, — om intet
Melchior havde holdt sin Haand over Jer, saa var I fulgt med jer
Herre.«

»Hvor er han, hvor?«

»Han blev hevet den Vej ud tillige med Hr. Mads og Understyrmanden!«
sagde Badskæren mørkt og pegede paa Døren til Galleriet. »Og han var
vel bedre værd. — Nu føres der et slemt epikuræisk Levnet her om Bord;
hør blot!«

Oppe paa Dækket lød der Skrig og Skraal, Latter og hylende Sang.

»Nu svirer de og drikker. Om en Time er der ikke 10 ædru Mand om Bord.
Skammeligt, skammeligt, saa mange gode danske Sømænd, der har maattet
lade deres Liv for de udædiske Karies Haand. Tømmermanden slog de med
en Buløkse ved Roret. Han aldrig saa meget som drejede sig efler
Slaget. Oberstyrmanden og første Understyrmand skød de. Højbaadsmanden
og de to Baadsmænd hænger deroppe under Raaen og har knap sprællet af
endnu.En 10—12 Stykker af vore Søfolk, Løjtnanterne og de fleste af
Soldaterne, saa rusige de var, har de hevet over Bord, — men de fleste
slog fra sig som ærlige Mænd, og der ligger mange Døde deroppe af det
Djævelens Kram. — I har taget tre Mand for jer Part, og ubilligl var
det at forlange mer af slig en Ungdom. — Det er nu ellers sært, for
Kasper ligger hen med Mund-klemme, endda I kuns har givet ham en ringe
Rift i Benet, men han faldt ned, som om han var lammet i alle Ledemod,
— han ser og hører alt, men kan intet røre et Lem. Et mærkeligt
Tilfælde og vel værd at antegnes. Naa, nu kan I gerne give los paa jer
Kniv, I har holdt om den med slig Kramp-agtighed, at det intet har
været muligt at vriste den fra Jer. Og Melchior forbander sig paa, at I
har reddet hans Liv. Hvordan, det ved jeg intet, og jeg tror knap, det
har været efter jert Sind, — men det kan hænde, I gør klogest i at lade
ham tro det.«

Badskæren havde lagt Forbinding om Steffens venstre Overarm og lavet
ham et Bind til at bære den oppe i. Saa hjalp han ham forsigtig ned.

»Kan I støtte paa Benene?« spurgte han. »I er sluppet bedre end en af
Slaverne, Jokum Gulliksen hedder han. Han blev slaget af en af Jan
Blums Folk, livilket var underligt nok, saa som de ellers var i
Kompagni, som det synes; han har faaet Hovedet flækket omtrent. Naa, nu
er det bedst, I kommer op i den friske Luft. Men sæt intet det travrige
Ansigt op, — her er kuns lystige Folk om Bord, ogden højmægtige Hr.
Kaptajn vil kanske intet finde Behag i eders Travrighed.«

Medens Badskæren lod Munden løbe, havde han hjulpet Steffen ud paa
Kobryggen til Luvart. Der lod han ham sætte sig op imod en af
Lavetterne og gik saa ned for at se til den saarede Jokum Gulliksen.

Der var ingen Vind. Sejlene, der i de sidste 14 Dage havde staaet
spændte og bugnende ud for den friske Kuling af Øst, hang slapt ned fra
Bæer og Stag og daskede ved Skibets døde Bevægelser ligesom livløst mod
Master og Stænger. Undersejlene var svigtede, og dér ude til Luvart paa
Fokkeraaen hang, til Steffens Rædsel, de tre afsjælede Legemer,
dinglende og svingende. Ude paa Bakken sad de Tiloversblevne af den
danske Del af Besætningen. De saa mørke og nedslagne ud. Flere af dem
havde faaet dygtige Skrammer, og en ung Kvinde, en af Fangerne, som
Steffen tidt havde set sidde tavs og bleg og stille med Hænderne
foldede over sine Knæ og altid stirrende ud i den Retning, hvor det
danske Land var forsvundet, havde taget sig paa at vaske Saarene og
hjælpe til med Badskærgerning. Ovre i Læ, langs Kobryggens Ræling laa
en Række tavse Skikkelser, og et Par Soldater gik fra den ene til den
anden og bandt et Par Kanonkugler ved Fødderne af hver.

Der var liden Lystighed ved nogel af det. Glæden kom agterfra, men dér
var den ogsaa højrøstet nok. En skulde tro, at der holdtes Kildemarked
paa Skansen, saadan en Skrigen og Skraalen var der. Skan-sens Dæk var
fuldt af Mennesker, de løsslupne Fanger, der laa imellem hinanden og
spiste og drak, mens de sang og brølede i vilden Sky. Enkelte laa paa
Knæ og omfavnede hinanden eller trykkede deres Ølkande ind mod Brystet
og kiggede kærligt til dens Indhold, andre løftede Bægre til Vejrs og
drak hinanden til, og atter andre gantedes med Kvinderne, hvis Hvin
skar skingrende gennem al anden Lyd.

Agterst ude ved et tværskibs Bord, ragende op over alle de øvrige sad
den velbyrdige Kaptajn Jan Blum og Skibets nye Befalingsmænd, anden
Oberstyrmand og Samuel Soldat nærmest ved ham, dernæst Hans Bormann og
Melchior og det øvrige hamborgske Kompagni. Bunden var slaaet ud paa et
Par Fade med Sul og Brød; ude i Borde laa Øltønder og Brændevinsankre,
og Botteléren samt Drengene havde nok at gøre med at bakke op.

Jan Blum var som sædvanlig i prangende Klæder, og hans Ansigt skinnede
omkap, snart med den lysrøde Spinell og snart med den skønneste rødblaa
Ametyst. Hans Pistoler laa foran ham, en ved hver Side af
Tintallerkenen; til Trods for hans brov-tende og storagtige Væsen,
flakkede hans Blik dog uroligt rundt, snart ned til de larmende Slaver,
snart over til Melchior og Hans Bormann og deres nærmeste Kammerater.
Men med en Mine som en Hertug holdt han hvert Øjeblik sit Bæger bagud
over Skuldren, at Mester Martin, der stod bagved med Guvernørens
Sølvkande, kunde skænke i for ham.

Bering Liisberg: Havmanden«. 7»Se, hvor han teer sig, den spanske
Pludderkok!« hviskede Melchior. »Han var ræd nok i Nat, og havde vi ej
skaffet os Nøglerne selv til Arkeliet og flyet dem til Jokum Skipper,
saa var der intet blevet af den hele Lystighed.«

»Laut sprechen, verdammter Hund, kein Flustern!« brølede Jan Blum og
saa rasende over til den Talende.

»I har vist faaet Skade paa Hørelsen!« raabte Melchior rask til Svar.
»Jeg taler ellers, som jeg vil.«

Jan Blum tog sig hurtig til Øret, saa’ sig ængstelig om, men rakte
straks efter Bægeret bagud over Skuldren som før.

Mester Martin skyndte sig med et sledsk Smil at skænke i. Han var bange
for, at der skulde blive Klammeri; under et saadant vidste man aldrig,
hvordan det kunde gaa, og han vilde nu helst beholde Jan Blum til
Skipper. Han bøjede sig derfor ned og hviskede Kaptajnen i Øret. Det
var aabenbart, at Mester Martins Ord gjorde mægtigt Indtryk paa ham,
han satte Bægeret fra sig uden at drikke.

»Der Sekketarius,« raabte han, »der Sekketarius, der hat solch’ goldne
Geheimniisse! Dasz ihn der Teuffel hol’!«

Og efter mere Hvisken blev Styrmanden og Samuel Soldat sendt ud efter
Steffen.

Larmen fra de svirende Slaver var blevet saa stærk, at det paa den
anden Side Bordel var umuligt at følge, hvad de hviskede om. Men
Melchiorspidsede Øren, da han forstod, at der var Tale om Steffen, og
at Guvernøren havde betroet ham, hvor hans store Skatte laa nedgravet.
Den Guldfugl skulde han ikke lade sig slippe af Hænde. Han stod vel
Søndagsbarnet nærmere end nogen anden om Bord; han havde jo med sine
egne Øren paa Hundevagten hørt hans Advarsel, og han havde med egne
Øjne set Drengen med Kniven i Haanden kaste sig imod Kasper, da denne
alt, som Melchior mente, havde hævet Øksen imod ham selv. Om nu blot
Steffen kunde holde tæt og intet sige Jan Blum! Havde kun Jokum
Gulliksen været frisk og ikke ligget og været halvdød, ja, maaske
heldød dernede! Saa skulde Piben snart have faaet en anden Lyd. Nu var
der kun Hans Bormann og et Par andre, han kunde stole paa. Melchior saa
ud over Slaverne. Fra dem var der ingen Hjælp at vente, de var alle i
én stor Rus. Og de danske Folk derude paa Bakken var faa og vaabenløse.
Melchior maatte sætte sin Lid til, at Steffen var et Søndagsbarn, og at
enhver Skade, som man søger at bringe over et Søndagsbarn, falder
tilbage paa den, der stifter Skaden.

De to Mænd kom tilbage med Steffen. Kun med Møje banede de sig Vej
gennem Sværmen, og Steffen tænkte i sit stille Sind, at om der
pludselig kom en Stormbyge op, kunde det blive lystigt nok. Hvad skulde
han ellers agterude? Naa, nu stod han lige over for Jan Blum, og al
hans Harme kogte op i ham, saa han havde ondt ved at holde sig rolig.

Jan Blum havde trukket Hatten frem i Panden

7*og stirrede paa Steffen med sin barskeste Mine. Saa slog han ud med
Haanden til Mester Martin.

»Den højmægtige og strenge Hr. Kaptajn har faaet at vide, at Jørgen
Iversen har sagt Jer, hvor hans mange og store Skatte er skjult, og
byder og befaler Jer nu, Steffen Skriver, at aabenbare ham de samme
Steder.«

Ak, hvor bankede Steffens Hjerte mod Skindpungen i hans Skjortelomme!

»Den, der har bragt den høj mægtige og strenge Hr. Kaptajn slig
Vidskab,« svarede han og hans Stemme var lige saa skærende som hans
Ord, »har faret med Løgn, og da det sagtens er Jer selv, I Rævefjæs,
maa I gaa og gælde for den Løgnhals I er.«

»Saa sagte, saa sagte, min unge Herre!« Mester Martin rystede lidt paa
Stemmen. »Jeg har det fra en ærlig og agtbar Borger i Helsingør.«

»Det var bedre, I havde det fra en af de ærlige og agtbare Mænd
derhenne mellem de oprørske Slaver,« svarede Steffen, »saa kunde I dog
føre et ærligt og agtbart Vidne paa jer ærlige og agtbare Mund, og det
ene kunde være lige saa forbandet som det andet!«

»Ey, ey, Sakkerment! was fliistert der Lausbub?« raabte Jan Blum. »Fort
mit den Kerl, bis zum Maste dort!«

»I bør intet sætte Jer op imod Himmelens og jer Øvrigheds Vilje,
Steffen Broager!« sagde Mester Martin sødt. »I skal intet sige nu, om
hvor Pen-gene er skjult, den Vidskab er kun for den velbyrdige Hr.
Kaptajns Øren, I skal kun sige, om I vil aabenbare det. Jert Liv hænger
i en Traad. Nu bliver I bundet til Naglebænken ved Mesanmasten, og den
velbyrdige Hr. Kaptajn tæller 1—2—3, og har I intet svaret inden 3, saa
skyder Hr. Kaptajnen efter jer højre Haand, — og han rammer sikkert, —
og saa tæller han paa en frisk 1—2—3, og saa skyder han efter jer
venstre Haand, om I ej har faaet Sind til at sige Ja forinden. Saa gaar
det ud over jert højre Øje og saa over jert venstre, og saa kan I
derefter faa Lov at betro jer Hemmelighed til Hajfiskene,

— de har ikke alle faaet Frokost i Dag! Men føjer I Jer smukt, vil han
gøre Jer til sin Sekretarius og give Jer Kost og Løn, dobbelt af hvad I
fik tilforn.«

»Jeg kan intet sige, af Aarsag jeg intet ved. Men vidste jeg, hvad I
vil vide, skulde jeg intet sige til udædiske og ukristelige Mordere som
I. Jeg er en ærlig dansk Mand fra Flensborg ligesom min salig Herre,
Gud unde ham og os begge godt i sin Himmel.«

Steffens korte Liv fløj forbi ham som i et Syn, da han gik hen til
Naglebænken og af Jan Blums Haand-langere lod sig binde med udspredte
Arme til Bænken. Han nærede ingen Frygt, men et dumpt Raseri. Han havde
sin Kniv, — om han nu stak til dem? Ak, nej, det var kun at lægge stor
Blodskyld paa sig selv. Ak, Gertrud, Gertrud! Men Mønten! om de nu
fandt Mønten paa ham! Aa, nu var begge Hæn-der bundne. Ak, Gud i
Himmelen, han kunde jo ikke gøre mere!

»Erst trinken!« sagde Jan Blum med et ondt Smil. Han lagde den ene
Pistol fra sig, som han havde siddet og vejet i Haanden, og tog sit
Bæger.

»Det lyster den højmægtige Hr. Kaptajn at drikke!« raabte Mester Martin
med sin pibende Stemme. »Trompeter!«

Og de tre Trompetere, der stod oppe paa Hytten med deres blanke Horn,
satte i med en skingrende Fanfare, medens Soldaterne deroppe skød deres
Bøsser af.

»Blaset, ihr Teufelskram, dasz ihr eure Lungen herausblaset!« raabte
den højmægtige Hr. Kaptajn og slyngede højstegenhændigt et Skinkeben,
han just havde gnavet paa, i Panden paa en af Trompeterne.

»Havde I givet Jokum Gulliksen,« raabte Melchior, der kun tænkte paa at
vinde Tid, »et sligt Ben hver Dag i Sveltekælderen, saa havde I ikke
haft Behov at skule nu saa fælt og blive ræd for jer egen Skygge, saa I
skal sidde med ladte Pistoler i godt Lag.«

»Tod und Teuffel!« brølede Jan Blum og slog i Bordet, saa al Ting
dansede. »Jokum Gulliksen, der Höllenhund! Wo ist er, Poltron ? Lasz
ihn mal kommen . . .«

»Du har intet nødig at skrige saa højt endnu, mein Bruder,« lød en
mørk, truende Stemme nede fra. »Du skalst nok faa at skrige for siden.«

Alle sprang op og stirrede paa en Mand, der lig-bleg med filtret Haar
og et blodigt Klæde om Panden skød sig op mellem Bordet og Bænken, som
Jan Blum sad paa, lige ved Siden af ham.

Jan Blum hviskede hæst de to Navne: Jokum Gulliksen. Han blev hvidblaa
i Ansigtet og sank ned paa Bænken. Sveden sprak ham ud af Huden, og
Fingrene rystede med viljeløse Spjæt. Han stirrede paa sin Dødsfjende
med store, slukte Øjne. Mester Martin havde tabt Vinkanden af Rædsel og
stod med udspilede Fingre ret rag op ad Hyttens Dør.

»Nej, jeg var intet død den Gang,« sagde Jokum Gulliksen, »skønt den
forræderske Skælm dér, der har gaaet i Jern paa Holmen ved min Side i 2
Aar, efter jer Ordre gjorde, hvad han kunde, — men nu er det min Tur.
Kan man intet stole paa det Kammeratskab, kan man intet stole paa i
Verden.«

Han greb med en hurtig Bevægelse begge Jan Blums Pistoler og skød med
den ene Samuel Soldat, der stod ved Siden af Steffen, en Kugle i
Panden, saa han faldt forover og slog Næsen mod Dækket.

»Ja, I kender vel jer gamle Styrmand og ved, han rammer, hvor han
sigter. Den Kunst har I aldrig forstaaet, I spraglede Abekat. Er det
jer Mening, at Hajfiskene skal æde Jer i den Mundur? I ser ud, som I
skulde løbe Fastelavn, gør I. Det er Skade, Drengene intet kan se Jer
paa Børsen. Men har I majet Jer ud til Fastelavn, saa skal det ogsaa
blive Fastelavn og det lystig Fastelavn, om end deter Midsommers. Vi
skal lade Hajerne bide til Bollen og se, om det kan more dem.«

Jokum Gulliksen slog en stor Latter op, og den hørtes næsten over hele
Skibet. Thi Slaverne var bleven ganske stille. Tanken om, hvad deres
gamle Kammerat kunde finde paa, gjorde dem ædru paa en Gang.

»Tag de Grinebidere ned paa Dækket,« raabte han med en Stemme som en
Mand, der er vant til at kommandere og at blive lystret, og pegede op
paa de Hængte under Baanokken. »Og alle I, mine hjerte Brødre og Søstre
i det højlovlige Slaveri, lytter vel til mine Ord. I er uformodet
kommen til Frihed og Herlighed, Børnlille! — Nu, nytter disse Guds
Gaver med Forstand, og vogter eder vel for at blive vilde og ustyrs.
Thi der er kuns ringe Plads paa et Skibs Planker, og den der løber
grassat, løber snart over Borde. Og lægger I kuns rolig jer Skæbne i
mine Hænder! Det bliver for Eftertiden mig, I kommer til at lystre.
Gaar nu alle smukt stille over i Læ! Men I, Peter Barbar! og Dorthe
Vestervold! — ja, og I fortvivlede Skælm, Volle Helsinge! kommer hid, I
skal være min Vagt, hvor jeg gaar, og hvor jeg staar, . . . saa har jeg
Jer i Nærheden, I Dagtyve !«

Det sidste sagde han mest for sig selv. Slaverne raabte Hurra for den
nye Kaptajn og gik over i Læ. Jokum Gulliksen gav sine Ordre, og enhver
gik paa Plads. Steffen havde all faaet sine Baand løst afMelchior, som
grinede og nikkede til ham l'or at bevidne ham sin Beundring.

Trompeterne og Soldaterne var blevet kaldt ned fra Hytten og stillet op
foran Jan Blum, der var bleven bundet paa Hænderne og som nu i
Procession maatte gaa Skibet tre Gange rundt, medens Trompeterne blæste
og Trommerne gik. Kvindfolkene sluttede sig til og gik hylende og
hvinende bag efter ham. Men oppe paa den læ Nok af Fokkeraaen laa et
Par Søfolk og gjorde en Blok med en Ende i forsvarlig fast. Og da al
Ting var i Orden, kommanderede Jokum Gulliksen: »Hiv op, og lad os se
Fastelavns Bollen!« Og Jan Blum blev hevet op under Raanokken. Han var
bundet om Livet og Skuldrene og havde Benene fri.

»Fir af!« raabte den nye Kaptajn.

Men da Jan Blum hang derude i sin spraglede Dragt og med sit askegraa
forvredne Ansigt, en halv Snes Fod over Vandspejlet, saa han under
Skibets Slingringer rørte det med Taaspidserne, blev der stille om
Bord. Selv Dorthe Vestervolds rappe Snakketøj gik i Staa.

Skibet løb et Par Miles Fart. Som altid i de senere Dage gik der en
Flok Hajer efter det. Man kunde se deres grønne Rygfmner lige i
Overkant af Vandet.

»Dyp — o ... g — op!«

Et Skrig, — et Pladsk — og en slæbende Lyd.

Steffen havde lukket Øjnene et Sekund. Da han atter, forfærdet saa
derud, saa han en vældig Hajvende sig, skyde sit hæslige Hoved frem af
Vandet og snappe op i Luften. Jan Blum hang der endnu; det saa ud, som
om hans Øjne skulde træde ud af deres Hulinger.

»Dyp!«

Der lød et Hvin, et Skrig af Rædsel, uden Bords, som inden Bords.
Steffen turde ikke se derud. Han hørte Jokum Gulliksen skælde Søfolkene
Huden fuld. De havde ikke været hurtige nok paa Hænderne. Den Lystighed
kunde have varet meget længere endnu. Og alle de hjerte Venner om Bord,
for som agter, kunde have haft besynderlig godt af at give sig god Tid
til at studere, hvorledes han, Jokum Gulliksen, lønnede sine Fjender.

Skibet heves pludselig og haardt over paa Siden. Det havde trukket
stærkt op, og mørk og truende stod Himlen ude for. Det ene Vindstød
fulgte pibende og skærende det andet.

»Lad løbe Fald og Skøder! . . . Op med Roret! . . . Op at bjerge Sejl!«

Vinden foer susende ind mellem Takkel og Tov. Havet var bleven
sortblaat. Det satte hurtigt op med skumhvide Søer, og Skibet løb en
rasende Fart. Søfolkene krøb som Myrer paa Ræerne og beslog og rebede
Sejl, og en halv Time senere laa »Havmanden« underdrejet. Slaverne var
søgt ned i Kulen. De Døde var sat over Bord, der var klaret op over
alt. »Havmanden« var alter et Skib og intet Rettersted.

Steilen følte Stormen som en Befrielse. Men da han om Aftenen laa i den
ene Køje i BadskærensLukaf, havde han ondt ved at faa rede paa Dagens
Begivenheder ... Nu først, da han var kommen i Ro, begyndte han at
fatte, at han for bestandig havde mistet sin Herre og Ven,
Gertrudlilles Fader. Hans Følelser, der havde været som dødede af alle
de Rædsler, han havde oplevet i Dagens Løb, begyndte at faa Liv og
kræve deres Ret, og da Gertrud dukkede frem i hans Erindring, som han
havde baaret hende, syg og hjælpeløs som hun havde været, i sine Arme
ved Kilden hin Aften, brast han i en voldsom Graad.

»Hold op med det! hold op med det! det duer intet,« sagde Badskæren,
idet han kom ind i sit Lukaf. »Kasper, jer gode Ven, var helt kommen
mig af Tanker. Jeg var ude at se efter ham, men de har sat ham ud med
de Døde, om end han var lige saa levende, som I og jeg, — naa, hvor der
handles der spildes, og et Menneskeliv ligger der kuns ringe Magt paa
om Bord i et Skib som dette. I var ellers nær ved at gaa samme Vej i
Middags, om I da intet havde villet skifte Sind i det sidste.«

Ja, det havde Steffen nu endda ikke tænkt meget paa; men et var der,
som hans Tanker blev ved at kredse om, og det var Muligheden for, at de
paa en eller anden Maade skulde faa fat paa Skindpungen med den halve
Guldmønt, og at en anden skulde bringe den hjem til Danmark. Steffen
skænkede ikke de Rigdomme, den skulde lukke op for, mange Tanker, men
det stod for ham, som om han uden den ikke vilde kunne vinde Gertrud og
faa lovligRet til for alle at være hendes Beskærmer og Beskytter. Den
var jo dog et fuldgyldigt Bevis paa Jørgen Iversens Tillid til ham, og
Gertrud og hendes Værge maatte tro hvert Ord, han sagde, naar han kunde
lægge den paa Bordet for dem. At give den fra sig, det var at give
Livets største Lykke fra sig, og det vilde Steffen ikke kunde gøre,
selv om alle Udveje syntes lukkede.

Men hvordan skulde han skjule den? Sæt, de fandt paa at lede paa hans
Krop efter en Seddel eller et Brev? Og maatte han ikke forudsætte, at
Mester Martin fra Mikkel Mus vidste noget om den halve Guldmønt og nu
søgte at indynde sig hos sin nye Herre ved at bringe ham den Besked,
eller selv vilde prøve at stjæle den fra ham og benytte den i
Fællesskab med Gertruds Værge. Men det var en Følelse, der fyldte ham
med Stolthed og Glæde, at til Trods for hans Ungdom og til Trods for
Adskillelsen og de mange Miles Vand og Land, der laa imellem dem,
hvilede Gertrudlilles Vel for en stor Del i hans Haand.

Da jog der pludselig en Tanke igennem Hovedet paa Steffen, — det var
godt, at det kom med slige store Overhalinger i det samme, ellers kunde
han gerne have vækket Badskæren, saadan et Sæt gav det i ham og i
Køjen, da han endelig fandt paa en Udvej. Jo, det gik an! Steffen
maatte stoppe højre Haand i Munden for ikke at komme til at le højt ved
sit Paafund.

Sagte og forsigtig gav han sig til at løsne paaForbindingen om venstre
Overarm. Badskæren havde gjort det rigtig godt og ikke sparet paa Salve
og linnede Klude, men det maatte ikke hjælpe. Af skulde det, hvor ondt
det saa gjorde . . . Han kneb Munden sammen, for ikke at komme til at
skrige . . . saa, nu var Saaret blottet, nu Guldmønten frem og gnedet
ren . . .

Men Steffen maatte lægge sig tilbage; det svimlede for ham, og Sveden
perlede paa hans Pande. Kun et Øjeblik, — saa var han sig selv igen,
trykkede den halve Mønt med Rundingen nedefter paa Højkant ned i det
djrbe Saar og lagde atter Forbindingen paa. Han holdt i den ene Ende af
Bindet med Tænderne, vulede det fast rundt med højre Haand og fik til
sidst slaaet Knob og Knude for. Det gjorde ikke godt, men Steffen var
stolt og glad, — det var jo Gertrudlille, det gjaldt.

Den næste Morgen sad Melchior ved Siden af hans Køje, da han vaagnede.
Steffen vilde rejse sig og støttede paa den saarede Arm, men faldt
tilbage med et Skrig af Smerte.

»I skal ikke være for hidsig paa det,« sagde Melchior, »Badskæren
kommer snart, han er oppe at lapsalve paa Skipperens Hoved, — det er en
Karl til at tumle et Skib! Det er en ret Skipper! De ved det
allesammen, der er ingen, der tør kny imod ham, for han er intet god at
komme for Boven af, naar han er galhovedet. — Men begynder han at
presse Jer for at faa noget at vide om Jørgen Iversens Skatte, saa maa
I holde lige saa tæt, som I gjorde iGaar, — I ser jo, hvad det er at
være Søndagsbarn! Aldrig har I været Langfarten saa nær, som I var i
Gaar og det endda to Gange. Men Skatten . . .«

»Naa, skal I ogsaa slaa ham ihjel med den Skatte-Fabel,« det var
Badskæren, som kom tilbage. »Han skal have Ro, skal han. Feber havde
han i Nat, og den kommer igen og bliver værre til Natten. Skipperen
skulde ogsaa have at vide, om han intet havde snakket i Vildelse om de
Skatte. Sagde han i Gaar med den visse Død for Øjne, at han intet
vidste, siger han vel intet om i Dag.«

Melchior gik brummende sin Vej; men Steffen havde faaet nok at tænke
paa. Feber! Ja vist havde han Feber, og Blodet bankede i den saarede
Arm, som om Forbindingen skulde sprænges. Og skulde ban nu i Vildelse
røbe sin dyre Hemmelighed . . . nej, nej, det maatte ikke ske. Og
Steffen bad en brændende Bøn til Gud om Hjælp og Bistand.

»I faar holde Pinen ud til i Morgen, saa maa vi se paa Saaret og kanske
give et Snit, om der er kommen Edder og Boldenskab i det, men de onde
Vædsker skal have Tid til at komme frem. — En skulde ellers intet tro,
at en Smule Fartøj kunde holde i sligt overhandigt Vejr. Er I tidig til
Davren, skal jeg skaffe Jer noget; men det bliver Tørkost, for der er
ingen Ild paa Kabyssen for Vejrets Skyld.«

Nej Tak, Steffen skulde ikke have noget. Ak, saa var jo det hele
omsonst. Badskæren maatte ej heller faa Nys om Guldstykket. Thi vel var
han god og omhyggelig over for ham, men havesyg som enUlykke; han var
ej at stole paa i det Kapitel. Om blot anden Styrmand havde levet, —
han var den eneste, han havde turdet betro sin Hemmelighed. Steffen
lukkede sine Øjne. Det værkede i Armen . . . Pinen tog til, og Steffen
tænkte med Forfærdelse paa, at han lil Natten maaske skulde falde hen
og intet vide af sig selv. Hans Tanker blev saa sære, underlige Drømme
. . . taabelige Syner . . . hvad var dog dette? Balthasar! Ja,
Balthasar skulde vogte hans Skat. Balthasar . . . det var ellers
underligt nok, han var løbet fra dem derinde paa Vejen til Helsingør,
og nu sad han alligevel dér forude i Skibet, det var jo ham, Havmanden,
i Gallionen og ingen anden . . .

Han vaagnede. Det var Aften, og Tran-Lygten hang og dinglede i Loftet.
I den anden Køje hørte han Badskærens dybe Aandedrag. Stormen peb og
hvinede. Ja, Havmanden! —var det nu ikke en Himlens Tilskikkelse! Paa
sine Farter rundt i Skibet i de første Ugers Tid var han ofte klatret
ud og havde set paa Gallionsfiguren. Den havde ganske Balthasars Udtryk
og hans aabne Mund, som han havde ligget dér i Skindergade, og Steffen
havde en Gang fundet paa at stikke sine Fingre ind imellem de tykke,
rødmalede Læber. Han havde kunnet faa dem langt ind, thi Billedhuggeren
havde gjort Hovedet fast til Kroppen med en stor Jærnnagle igennem den
aabne Mund, saa Naglen ikke kunde ses; det var hans Kunst. Og dér var
et Skjulested, som intet Menneske vilde kunne opdage. »Havmanden« vilde
tavsog trofast bevare Hemmeligheden, til den blev ham afkrævet.

Forsigtig krøb han ud af Køjen og kastede en Smule Tøj paa sig. Saa
Døren op og ud i Kulen. Det var begsort Nat. Kun med Møje kunde han
skelne Rejsningen og de rebede Sejl mod de sorte drivende Skyer. Men de
hvide Braadsøer lyste. Af og til fik han et Styrt af Søstænk over sig.
Det var som et forfriskende Bad. Han krøb hen ad Dækket og stivede sig
af under Overhalingerne, som han kunde bedst. Men netop som han kom ud
til Lej-teren op til Bakken og vilde gribe efter den, hev Fartøjet
voldsomt over, og Steffen blev slynget med Magt med sin saarede Arm ned
mod Rælingen i Læ.

Steffen skreg ikke og daanede ikke, men det var en saa ulidelig Smerte,
at han blev liggende for at samle sig. Det havde dog været godt for
noget, det Stød, thi Saaret var brudt op, derom nærede han ingen Tvivl.
Smerten var stærkere, men han bevægede Armen langt friere end før. Op
da igen, for Gertrudlilles Skyld, ud paa Bakken og ned paa den langt
udbyggede Gallion. Den dannede som et Net af Trænnner og Lægter, frem
foran selve Stævnen, og dér var det forholdsvis let at holde sig fast.
Men underneden sydede og brusede Søen som tusinde Malstrømme. Han bares
frem og løftedes op, højt over Søernes Toppe, og i næste Nu var han
dybt nede i Koget og Bruset. Men ud kom han, klemte sig ind mellem
Gallionsfiguren og Stævnen og sad som i en Saddel paa en vælig,
skummende, fny-sonde og stejlende Hest, der med vældige Spring jog frem
over det oprørte Hav.

Forbindingen af. »Gerlrudlille, jeg gør det for Dig, men ikke for nogen
anden i Verden.« Han fattede Mønten, rev den ud og stak den ind i
»Havmandens« aabne Mund. Han følte efter, — jo, den laa sikkert og
godt, 3—4 Tommer nede. Saa tilbage igen. Han rystede over hele Kroppen
og Tænderne klaprede i Munden. Men da han atter laa i sin Køje, snart
gysende af Kulde, snart kogende hed, havde han kun én Tanke, og den var
lystig. »Nu skal de staa tidligt op, om de skal kunne regne ud og lægge
sammen, hvad jeg i Vildelse kan finde paa at væve sammen om en Havmand
og Balthasar og et Guldstykke!«

Og Feberen kom. Jokum Gulliksen satte Vagt hos ham, thi Badskæren
sagde, at han var ikke til at styre. Og sent den næste Aften kom Jokum
Gulliksen selv ind i Lukafet, da Melchior sad og passede paa den Syge.

»Jeg har hørt sige, Badskær!« sagde han, »at naar En ligger i Vildelse
og intet er sig selv mægtig, maa han aabenbare alt, hvad han ved, om
man lægger nogen Del af det, man spørger om, i hans Hjertekule?«

»Det er de viseste Mestre, der siger saa,« svarede Badskæren. »Jeg er
en ustuderet Mand, jeg kan give Klystér og slaa en Aare og andet
saadant, men jeg er ej erfaren i slige dybe Kunster. Om I vil vide
noget om en Mand eller en Kvinde, da maa I have

Bering Li isberg: »Havmanden«. gHaar, Hud, Tænder eller Negle af samme
Person ved Haanden. Men kan han intet sige nu om, hvad I vil vide, saa
er det af Aarsag, han intet ved.«

»Saa kan I gaa, til vi kalder Jer.«

Jokum Gulliksens Maade at tale paa var kort og bestemt og fristede ikke
til Indvendinger. Badskæren gik, men ikke længer, end ind i Præstens
Kammer, hvor han forsigtigt lagde Øret til den tynde Brædde-væg, der
skilte ham fra Steffens Køje.

»Det er et Guldstykke fra Jørgen Iversens Rejseskrin, — har han gravet
Penge ned, er der sikkert saadanne spanske Imperialer imellem dem, det
er de mest gængse Møntsorter paa de Steder, han har færdedes. Hør nu
vel efter, Melchior, hvad han svarer.«

Jokum Gulliksen lagde en Guldmønt ind paa Steffens blottede Bryst.
Drengen kom til at ryste, da det kolde Metal blev trykket ned mod hans
hede Legeme.

»Se, hvor det trækker!« sagde Melchior. »Han lider det intet.«

Jokum Gulliksen paabød Tavshed med Haanden. »Kender Du den Mønt?«
spurgte han skarpt og søgte at fange Steffens vilde, aabne Øjne.

»Guld! . . . Guld! . . . Guld!« hviskede Drengen ivrigt. »Spansk Guld .
. . med Blod paa, med Blod paa . . . Blod . . . Balthasars Blod!«

Melchior tumlede tilbage og stirrede rædselslagen paa Drengen. Men
Jokum Gulliksen var for optaget til at lægge Mærke til ham.»Balthasars
Blod, kan hænde Du har Ret; værre Blodhund var der ikke derude i mange
Aar, og meget Guld er plettet med Blod, som han lod flyde. Jørgen
Iversen kan vel sagte have faaet noget af, hvad han har røvet, oin end
imod Balthasars Vilje, thi han var ham lidet god . . . Hvor ligger saa
Resten af hans Guld, hvor?«

Længe laa Steffen og stønnede, saa kom det endelig stødvis:

»Balthasar . . . vogter . . . Guldet . . .«

»Hvor, hvor?« Jokum Gulliksen vilde i sin Iver gribe hans Haand, men
Steffen stødte den bort.

»I »Havmanden«,« sagde han med et Suk, og hans Aandedræt blev dybt og
roligt, idet han vendte sig om paa Siden.

Jokum Gulliksen gjorde en utaalmodig Bevægelse.

»Der blev vi intet klogere, end vi var tilforn, kuns at der løb noget
Galenskab med. Det andet Guld er om Bord i »Havmanden« — det er ret
nok, om end det er mig og intet Balthasar, der vogter det. — Hvad gaar
der af Jer, Melchior? har I set Syner?«

»Jeg lider ej at høre Balthasars Navn,« svarede Melchior.

»Det var der faa, der led at høre for en 8—10—15 Aar siden. Han var den
raskeste Fribytter eller Boucanir paa det caribiske Hav. Men det
Pesthul i Maracaibo, det gav ham hans Helsot, om end han kun sad der i
8 Timer og slap derfra en halv Time, før han skulde være hængt.
Bagefter gik han løs paa den friske Rom, saa han snart intet lignede
sig selv.

8*Ak, det er drøveligt at se en rask Karl gaa i Hundene! Hvorfor
skræmmer hans Navn Jer ellers?«

»Han var slig en gruelig Misdæder,« svarede Melchior lidt usikkert.

»Og I bær jert Helligheds Mærke præget i jert Aasyn!« sagde Jokum
Gulliksen spottende. »Men hvad I end har hørt om Balthasar Dyppel, har
I sagtens kuns hørt en liden ringe Del. Men ude paa de spanske Eylande,
i det ganske caribiske Hav og det mexikanske med var han kendt og
frygtet som den dristigste, blodigste og mandhaftigste af alle de tapre
Boucanirs. Ja, han var holdt i slig Estime, at i de utallige spanske
Klostre og Kirker bad de, at Himlen vilde fri dem for den vilde og
skrækkelige Balthasar Dyvel. Og er det intet skident og skammeligt, at
en Mand, der har et sligt berømmeligt Navn ude i de store, rige
spaniolske Provinder, skal ende med at blive tyvebrændt i en usselig
Flæk som Køge! — Ak, naar de Tanker paakommer mig, faar jeg Lyst at gaa
i Kloster, — der er ingen Bestandighed i verdslige Ting!«

Jokum Gulliksen spyttede og sukkede. Saa kaldte han paa Badskæren og
gik med Melchior. Men Badskæren saa’ efter den sidste og tænkte, at
hans Liv neppe havde været mange Syslinger værd, om Jokum Gulliksen
skulde have delt en Hemmelighed, der kunde give Penge, med ham. »Ilde
var det ellers,« sagde han halvhøjt til sig selv, »at Stelfen intet
vidste. En fattig Badskær kunde nok have Behov al kende et hemmeligt
IIuI med Guldstykker i. Ogdér, min hjerte Stefi'en, kendte jeg intet
Broderskab, men tog, hvad jeg fandt.«

Feberen holdt ved. Steffen laa endnu i Køjen og baksedes med Havmænd og
Hajer, da Jokum Gulliksen nogle Dage efter, at Stormen havde lagt sig
og det atter var bleven fint Vejr, lod alle Mand kalde op agten for
Stormasten.

»Vi har Land i Læ,« sagde han og pegede ud mod en høj, blaa Skygge, der
syntes at svømme i Kimingen, »og det er bedst vi tales ved om Tingene.
I et Skib er det Søfolkene, der har noget at sige, Passagererne er
Gæster og har intet at mælde i Skibsraadet. Vi har holdt Skibsraad, og
vi er enige.« Her slog han ud med Haanden imod Hans Bormann, Melchior
og alle de befarne Mænd, der stod i Klynge bag ved ham. De var alle,
lige som han selv, fuldt væbnede med Pistoler og Huggerter; oppe paa
Hytten var de 4 smaa Kanoner vendt om og pegede for-efter, ned mod
Forsamlingen foran ham, og Konstabler stod ved Siden af dem med deres
Lunter. »Hvis I tror, at vi agter at dele dette gode Skib med dets
indehavende Last, som vi ved Skæbnens særdeles Gunst, om end ikke med
kgl. Majestæts gode Vilje, har faaet i vor Magt, med alle Jer, tager I
mægtig fejl, Godtfolk. Og hvis I troer, at vi agter at brødføde Jer for
Besten af jere Dage, gør I ogsaa forkert Bestik. Vi sejler vor egen Sø,
og I kan faa Lov at sejle jer. Men det skal I intet græde for.Selv om I
ikke kommer til at formere Jer paa de vestindiske Eylande, som det var
vor allernaadigste Konges Vilje og Befalning, kan I gøre Gavn et andet
Sted, hvor I kan faa det langt blidere end dér. Det Land, der kommer op
dernede, er det Eyland Flores af de azoriske Øer. Der kan I have det
saa godt, som Dagen er lang, naar I kan komme i Venskab med
Befolkningen, som er nogle smaa, sortsmudsede Portugisere. Dér sætter
vi Jer i Land med saa meget Proviant, vi kan afse. Og er der nogen, der
ikke har Lyst til dette, saa sige han til i Tide og lige saa godt med
det samme. — Klar ved Kanonerne!«

Jokum Gulliksen trak den ene Pistol op af Bæltet og saa roligt og
skarpt ud over Forsamlingen. Der lød ingen Indsigelser, men det
manglede ikke paa Lyst dertil, det saas paa adskillige Ansigter.

»Ret saa, Børnlille! Vi kender hinanden, og I kender jert eget Bedste.
Og gaar nu smukt stille ned paa Batteriet, alle til Hobe. I maa intet
fortryde paa, at vi lægger Gitterværket over igen og lukker Buret af.
Ak, hvor vilde Stokmesteren paa Holmen glæde sig, om han saa, hvor
fromme I er.«

Et Par Dage efter, lidt over Middag, satte »Havmanden« sit Anker inde
under Øen Flores, der løftede sine skovbevoksede Bjærge højt op af
Havet. Enkelte Bygninger saas spredte inde paa Land, men Befolkningen
viste sig ikke. Naar et større Skib kom i Sigte, og det skete af og
til, da Øen laa bekvemt for at fylde Vand, trak Beboerne sig op i
Bjærgeneindtil de havde set, hvor mange Mand der kom i Land, og hvordan
de var bevæbnede.

Baadene blev sat i Vandet, og Styrmanden gik straks ind for at gøre
Anstalter til at fylde Vand og skaffe Frugter og mulig fersk Kød, og
først Dagen efter, da Skibet ved Køb og Tusk var bleven forsynet med
alt dette, blev Slaverne sat i Land.

Jokum Gulliksen var fast overtydet om, at der ikke var noget at faa ud
af Steffen og gav Ordre til at han skulde med i Land. Og Melchior, der
oprindelig havde tænkt sig aldrig at skilles fra Søndagsbarnet, havde
faaet andre Tanker efter hin Aften i Badskærens Lukaf, da Steffen havde
sat Balthasars Navn i Forbindelse med en Skat. Nu var han nærmest bange
for ham, og det var mere Frygt end omhyggelig Betænksomhed, der drev
ham til at sørge for, at Steffens Skibskiste med dens hele Indhold
urørt blev langet ned i Baaden, da den Syge blev firet ned i den.

Steffen havde nu overstaaet det værste. Feberen var borte, men han var
saa mat, at han ikke var i Stand til ret at besinde sig paa, hvad de
foretog sig, og hvordan han blev handlet med. Han mærkede kun, at
Baaden lagde til Land, og at en Kvinde — aa, han kendte jo godt det
blege alvorlige Ansigt under det korte, sorte Haar, — tog sig af ham,
og lidt efter laa han blødt og godt oppe paa en Bjærgskraa-ning under
nogle store Buske med Frugter, der syntes at gløde i Solens Skin.

Han laa og saa’ lige op i den klare, blaa Himmel.Luften var let og
fyldt med Havets Friskhed og den herligste Duft af Urter og Blomster, —
det var noget andet end Badskærens Lukaf om Bord med Stanken af
Bilvandet! Steffen laa saaledes i Timer uden Tanker og uden Minder i
dyb vederkvægende Hvile. Men da han endelig drejede Hovedet, mældte
Tankerne sig straks. Dernede laa »Havmanden« med Stævnen mod Land. Han
kunde høre Kommando-raabene og Opsangen, da de hejste Fartøjerne, og
kort efter kaldte Baadsmandspiberne Mandskabet op til Letning. Sejlene
blev hejst og fyldtes, og Skibet faldt af fra Vinden og gled vuggende
frem over Søen. Men den Glæde, Steffen tidligere vilde have følt ved
dette Syn, dukkede ikke op hos ham nu. Et dybt Mismod greb ham. Her
oppe laa han som en syg og hjælpeløs Stakkel, og derude fjernede
»Havmanden« sig med den Amulet, der bandt ham til Gertrudlille. Den
bares bort over Havets Bølger, langt bort efter Vindens og Søens Luner.

Og han selv, hvor bares han vel hen?

Men midt i hans Sorg dukkede Haabet pludselig frem. Bølgernes og
Vindenes Herre kunde vel mage det saa, at hans og »Havmandens« Veje
kunde krydses engang igen paa Livets Sejlads. Gertrudlille lik saa
vente. Og hun var vist af dem, som forstod den Kunst at vente.

Steffen fulgte længe Skibet med Øjnene. Saa drejede han sig om til den
anden Side. Der sad paa lians Skibskiste, soin han havde sel hende saa
ofte sidde paa Dækket, den tavse, blege Kvinde, medHænderne foldede
foran sine Knæ og med Blikket ufravendt rettet ud over Søen.

Men da Solen var sunket i Havet, og Mørket hastigt bredte sig over Vand
og Land, medens Stjærnerne tændtes funklende og straalende paa den dybe
blaa Himmel, kom Steffen til at tænke paa den lyse Sommeraften ved
Kilden og paa Gertruds Øjne. Og saa saa’ han Jørgen Iversens alvorlige
Blik, og hans Taarer vældede frem.

En Haand strøg sagte og let over hans Pande.

»I er god imod mig,« sagde han hulkende. »Jeg vil forskylde Jer al min
Tid. Hvad hedder I?«

»Sara,« svarede den stille Kvinde med en dyb, fremmed Klang i Stemmen.
»Men græd nu intet. Gud er stor; han hjælper nu og alle Dage.«I
PASSATEN

Steffen vaagnede den næste Morgen, styrket af en dyb og rolig Søvn.
Sara stod ved hans Side med en Krukke og gav ham Mælk og Brød og
Frugter, som Steffen aldrig havde set før.

»Det er Bananer,« sagde hun. »Spis og bliv stærk. Naar I bliver rask,
bliver det kanske Jer,

der maa værge mig.«

»Men hvor har I faaet alt dette?« Steffen kunde sidde halvt oprejst og
nyde sit Maaltid. Han syntes aldrig, han havde smagt noget saa herligt.

»Jeg kan en ringe Del af Folkets Sprog her; det er Portugisere. Dette
gav de mig, Besten maa vi købe. Har I Penge eller Penges Værd i
Kisten?«

Ja, hvis det ikke var røvet, var der en Pung med Guldstykker, som
Guvernøren havde givet ham i Helsingør, et Par Pistoler med Tilbehør og
gode Klæder.

»Saa lad os skjule, hvad vi ej kan lage med, ogkomme bort fra de andre
jo før jo bedre. De er alle nede paa Stranden og kan intet se os, hvor
vi er.«

Hurtigt fik hun Skibskisten aabnet. Der var intet rørt ved
Søndagsbarnets Gods. Alt laa, som han havde lagt det ned. En Bylt blev
lavet i en Fart, hvor Pengene, en Smule Klæder og Pistolerne med Krudt
og Kugler blev pakket ind. Et sikkert Skjulested til Skibskisten fandt
hun i en Kløft i Bjærgsiden, og en halv Time efter var hun paa Vej med
Steffen halvt støttende og halvt bærende ham op gennem en Bjærgdal.
Langsomt gik det, og højere og højere steg de. Ved en Drejning af Stien
kom to Mænd dem i Møde. Hun talte med dem et Øjeblik i et fremmed
Sprog, og den ene løftede Steffen op som et lille Barn og bar ham
videre, medens hun gik tilbage med den anden efter hans Gods.

Ad en stejl og uvejsom Sti blev Steffen baaret op til et Hus, der var
bygget lige op mod Fjældet. Varligt blev han lagt ned paa Græsset foran
Huset og var et Øjeblik efter omgivet af Mænd, Kvinder og Børn, der
stirrede paa ham med store, sorte Øjne. Et Par sortbrune Grise løb om
mellem Benene paa dem og væltede Børnene, og et Æsel stak Mulen hen
imod ham og snusede eftertænksomt. Manden, der havde baaret ham, gav
med mange hurtige Fagter og Gebærder en lang Forklaring; og inden den
var til Ende, kom Sara og hendes Ledsager tilbage med Steffens Kiste.
Og nu gik det løs med nye Forklaringer.»Jeg har sagt dem, hvad de
behøver at vide,« sagde Sara, idet hun kom tilbage. »Vi maatte herop,
hvor ingen let kan komme. Fremmede Skippere, som kommer forbi, har
stundom for Skik at tage Folk med, som de træffer paa Stranden, og lade
dem trælle for sig som Slaver ude i Vestindien — og en maa heller ønske
sig Døden eller Bremerholms Arbejde end det. De andre dernede paa
Stranden kommer nok did, de skal; det første Skib tager de bedste og
det andet de næste og saa fort, — om ej de faar Held til, som de talte
om, at bygge sig en Flaade og sejle til de andre Eylande med forinden.«

De andre! Steffen kom pludselig til at tænke paa, at hun som sad dér
med sit blege forgræmmede Ansigt jo dog hørte med til de andre. Hvilken
Brøde havde hun at bære paa? Han havde hende at takke for, at det
maaske ikke gik ham som de andre, — og dog en udædisk Kvinde, én der
var slagen i Jern paa Holmen!

Det gøs i Steffen, og han trak sig uvilkaarligt lidt tilbage, da hun
strakte Haanden ud for at rette paa hans Forbinding.

Hun smilede sørgmodigt.

»I er snart frisk,« sagde hun blidt, »I tænker paa, at I helst var mig
foruden. Er det, fordi jeg ej er af eders Tro?«

Steffen rystede ivrigt paa Hovedet, — det havde han ikke vidst, og dog,
da han hørte, hvad han vel og kunde se, at hun hørte til Israels Folk,
fristedes han til at flytte sig endnu længer bort.»Eller er det, fordi
jeg var iblandt de andre? Ja, ja! — 1 tænker ved Jer selv: Hvilken
Brøde har hun begaaet, hvis Blod har hun paa sine Hænder!

— Der bor i København en from, gudfrygtig Jøde, Meyer Mendoza . . .«

»Guldsmeden i Klosterstræde!« udbrød Stelfen. Og i det samme stod det
for ham, hvorledes den unge, smukke Sara Mendoza af Bysvendene blev
slæbt bort fra Meyer Mendozas Bod. Han hørte endnu hendes Skrig ind
over Ulfelds Plads og saa’ hende sætte Fødderne imod og kaste sig
tilbage, saa hendes lange Haar næsten slæbte paa Jorden, medens hun
skreg, at hun var uskyldig i Tyveriet af Enkedronningens Diamanter. Men
Bysvendene trak af med hende, og hjælpsomme Folk stødte hende i Ryggen
med deres Stokke for at faa hende til at gaa, og hendes Fader løb ved
Siden af, med Skødskind for og Brillerne i Panden og rev sig fortvivlet
i Haaret og raabte: »Sara, mein Kind! ach, wai mir, ach wai mir!« Og
Sværmen voksede, det var næsten ikke muligt at trænge sig frem gennem
Vimmelskaftet, og alle Vegne lød der Forbandelser over Jøderne, og Sten
og Skarn regnede ned over Sara og hendes Fader.

Men paa Hjørnet af Skovbogade kom nogle Ryttere til for at skaffe
Plads; de var under Anførsel af en ung Officer med langt, lyst Haar og
rød og hvid i Ansigtet som et Barn.

»Carl Friedrich!« raabte Sara, og hendes Øjne straalede.»Was spricht
das Ding! Fort zum Rathhause!« Den unge, smukke Officer kommanderede,
saa alle kunde høre det og sad tappert og højt paa sin Hest. Men han
blev bleg som et Lig og vaklede i Sadlen, da han saa’ hende, og med et
Skrig styrtede Sara om som død paa Gaden.

Men da Steffen en halv Time senere sad hjemme ved Øllebrøden og havde
hørt paa Mag. Severinus’ haarde Tale om Jødepigen, havde lians blide
Moster paa én Gang lagt Skeen fra sig og givet sig bitterlig til at
græde. Og medens hun trykkede Forklædet mod sine Øjne, sukkede og
snøftede hun frem, at Sara var uskyldig, det vilde hun dø paa. En anden
maatte have set sit Snit og lagt Æsken til den kongelige Fru Moders
Juvelsmykke i hendes Dragkiste, det var saa vist, saa vist. —

Var det den Sara, som han havde set i hendes Ungdom og Skønhed for knap
et Aar siden, der nu sad dér foran ham, forgræmmet og forpint? Og
Steffen huskede med et, at Folk dengang havde mumlet om, at en ung,
fornem Officer havde væddet med sine Venner om, at han skulde skille
gamle Meyer af med nogle af hans Diamanter og hans Datter ved sin Ære.
Men ingen turde tale højt derom, thi den unge Herre havde store
Velyndere ved Hove. »Jeg tror, I var uskyldig,« sagde han.

»Og dog mere skyldig, end nogen anede. Jeg havde skænket mit Hjerte
bort til en, der intet var af vort Folk, den fagreste jeg nogen Tid
havde set, saa lys og skær som en af Guds Engle; — kun énBrøde kan vel
tænkes større hos os.. Men inin Fader fik aldrig Aarsag at forbande sin
Datter. — Dog dette ligger bag os, og vi maa tænke paa den Tid, som
kommer. Stundom, naar det ser mørkest ud, er Hjælpen nærmest for
Haanden.«

Steffen mærkede snart, al bedre Kammerat end denne Kvinde, der havde
baaret sin Sorg og det uforskyldte og forsmædelige Fangenskab med saa
stor Styrke, kunde han næppe have faaet i sin Ulykke. Fast og klart
lagde hun sine Planer. Kom der engelske Skibe til Øen, skulde de blot
holde sig i Ro, hvor de var. Men kom der et hollandsk Skib — og helst
et anseligt — skulde de sætte sig i Forbindelse med det. Steffen havde
Joost van Straten at henvise til, og enhver der havde Bud til en saa
anset Mand, hvis Navn var kendt baade i Vestindien og i Holland, vilde
straks blive modtaget om Bord, helst om han ej var for uanselig i
Klædning. Sara havde mange Bekendte i Amsterdam, hvor hendes Fader
havde handlet med Juveler, inden han tog til Danmark, især blandt de
portugisiske Jøder, blandt hvilke der var mange rige Mænd.* Men hvad
enten de kom bort med et Skib til Vestindien eller til Europa, vilde
hun og Steffen holde sammen.

Dagene gik, og Rødmen kom tilbage paa Steffens Kinder. Han strejfede
rundt i Bjærgene eller sad hos Sara, der lærte ham en Mængde
portugisiske Ord, — det morede Steffen at se, hvor godt hans Latin
hjalp ham til at forstaa og huske dem, — eller han læste i de to Bøger,
han havde i sin Kiste, ogsom han havde laant af Jørgen Iversen, der
selv havde skrevet den ene og befordret den til Trykken. Det var en
gudelig Bog, »Fire Sparetimers Frugt«. Og under Læsningen mindedes
Steffen tidt med grædende Taarer sin Ven og Velgører, der havde
sammenskrevet den som en Trøstebog i hans Trældoms og Elendigheds Tid
paa Øen St. Christoph. Den anden var en Undervisning i
Styrmandskun-sten: »Det vaagendis Øje« hed den. »Det er, en liden ny
dansk Gradbog, udi hvilken alting korte-ligen, dog grundeligen befattis
og indeholdis, som tiener til første Undervijsning i den ædle Konst
Navigation eller Søfarten.«

Endelig, efter to lange Maaneders Forløb, slog Forløsningens Time.
Flere Skibe havde været der, engelske, franske og spanske, og Slaverne
var alle borte. Saa ankrede en Dag et stort hollandsk Skib, som kom
Øster fra, inde under Øen, og Steffen skrev paa det eneste Stykke
Papir, han havde, et Brev til Kaptajnen paa sit bedste Tysk, og et Par
af Portugiserne roede ud med det. Og der kom Bud tilbage, at Skibet
tilhørte Joost van Stråten, og at hans Kone var om Bord og tillod de to
Danske at sejle med ud til Vestindien, om ellers det havde noget paa
sig, at de havde Budskab til Mynheer van Stråten.

Et Par Timer senere stod Steffen og hans Led-sagerske oppe paa Skansen
af »Het Prince van Oranje« foran en tyk lille Kone i et tætrynket
Skørt, sort Trøje og sort Kappe og med en slor kruset Pibekrave om
Halsen. Hun havde et klogt, klart Ansigt,skarpe blaagraa Øjne under et
Par buskede Bryn og en Kridtpibe mellem de bestemte, fast tegnede
Læber. Hun sad med Steffens Brev i Haanden og saa’ hvast paa de lo
Fremmede, medens hun pustede Røgen ud i en tvnd, fin Straale.

»Jørgen Iversen er Mynheer van Stratens og min synderlig gode Ven,«
sagde hun med en klar og vellydende Stemme. »Vi er altid beredt at tage
vel imod enhver, som kommer med Hilsen fra ham. Vi har meget at takke
ham for. Men Verden er fuld af onde Mennesker, og skønt I ej ser ud til
at være af de værste« — her stak hun paa én Gang Steffen til hans store
Forbavselse mellem Sidebenene med Spidsen af sin Pibe, blinkede polisk
til ham med det ene Øje og saa’ straks efter hvast paa Sara, — »saa
nødes En dog til at være forsigtig. Kan I vise mig noget, saa jeg kan
se I varhaftig kommer fra den gode Ven? — Mar’chen!«

En ung Pige, der sad og strikkede bag ved hende, sprang op og rakte en
blank-skuret Kobber-Spytte-bakke frem mod sin Frue. Hun spyttede med
stor Kraft. »Tak, mit Lam!« sagde hun, stak Piben i Munden og trommede
med Fingrene paa det lille Bord, der stod ved Siden af hende, medens
hun saa’ paa Sara, som om hun vilde se tværs igennem hende.

»Guvernøren sagde blot, jeg skulde hilse Jer fra Balthasars Broder,« og
uden at tænke synderligt derved, trak Steffen Balthasars Kniv ud af
Skeden og lagde den foran hende paa Bordet.

Bering Liisberg: »Havmanden«. 9Mynheer van Stråtens Kone stirrede paa
Kniven, saa tabte hun Kridtpiben, saa den splintredes mod Dækket,
sprang op, greb Steffen i begge Skuldre og rystede ham.

»Balthasars Kniv, Balthasars forbandede Morderkniv! Saa er han død det
skrækkelige Menneske, som har voldet os saa megen Sorg. I kunde kun
gøre mig én større Glæde, og det var at bringe mig hans Hoved. Jeg
skulde lægge det i en Kurv paa Silke og Bolster og sende det rundt til
alle gode Venner derude paa vore Eylande, og alle skulde de græde af
Glæde. Kom mijn Jongen! I har fortjent en oude klare! — Mar’chen!«

Og medens den vimse Mar’chen fløj frem med Støvekost og Fejespaan og
fejede Pibestumperne og Tobaksasken op fra det skinnende hvide Dæk,
skænkede Mynheer van Stratens Kone en mægtig Snaps op af en høj, smal,
firkantet Flaske. Halvdelen skyllede hun ned i et Drag, fyldte Glasset
paa ny og rakte Steffen det med et venligt Nik.

»Drik, mijn Jongen, og Gud velsigne jer Fa’r og Mo’r!«

»Tak!« sagde Steffen andægtigt og drak, og Taarerne stod ham i Øjnene,
saa stærk var den gode Genever.

»Er de døde?« spurgte den lille, tykke Hollænder-inde deltagende.

oude (udtales chroude) klare = gammel klar, ren, almindelig Kælenavn i
Holland for en Snaps Genever.»Ak, ja!« sukkede StefTen.

»Naa, græd ikke, græd ikke, mijn Jongen!« Og med et stort tærnet
Tørklæde tørrede hun Steffens Taarer bort. »Naa og saa den?«

Med et Hovedkast saa’ hun hen til Sara.

»Det bliver langt og bedrøveligt at berette,« sagde Steffen. »Men hun
og jeg følges ad.« Og han greb Saras Haand for at give Vægt til sine
Ord.

»Det var skønt, saa glider Tiden med det. — Mar’chen, Skamler, dit
Tossedyr, Skamler! Hvor tidt skal jeg sige det?«

Mar’chen forsvandt og viste sig straks efter med et Par lave Bænke.

»Skønt! Det siger I ej, naar I har hørt vor Beretning til Ende,« sagde
Steffen, idet han og Sara satte sig.

»Ikke det, mijn Jongen! Kan hænde, I har Ret — men det giver sig i
Enden ligesom Rebslagerens Hamp. Bryd Jer intet om, hvad jeg siger, —
jeg er en gammel Bavian. Vent lidt, har I mer at gøre i Land?«

Nej, ikke det mindste.

»Cornelius Janssen!« raabte den gode Dame. »Cornelius Janssen! Hvor i
Helvede er Skipperen nu? — Mar’chen, spring ud til Skipperen og sig
ham, at vi kan gerne lette og gaa Sejl. Men sig ham, at jeg vil have
det Anker hjem i en Svup. — Sidst gik de Karle og drev, saa jeg selv
maatte ud

m

at vække dem. Uden Mar’chen og mig kom vi aldrig ud til Mynheer van
Straten, skal jeg sige os. Aldrig! Naa, tag saa fat!«Hun tog sig en
frisk Pibe, stoppede den og tændte og satte sig til rette i Stolen,
medens hun vedblev at se skarpt paa Sara. Og saa begyndte Steffen sin
Beretning.

Det var mærkeligt at iagttage Mynheer van Stråtens Hustru imens. Hun
fulgte opmærksomt med; snart nikkede hun og smilede, snart rynkede hun
Panden, lagde Piben bort og bankede hurtigt og bestemt i Bordet med sin
buttede Pegefinger; saa kneb hun Læberne sammen, og hendes Blik blev
skarpt og haardt, og da Steffen kom til Mytteriet om Bord og med
skælvende Røst fortalte om Jørgen Iversens Død, da sprang hun op med et
Udraab af Forfærdelse og Forbitrelse, stampede mod Dækket med den ene
Fod og sank saa ned i sin Stol og græd med begge Hænder for sine Øjne.

Men det varede kun et Øjeblik, saa rettede hun sig fast op.

»Er der mer af det Kapitel?« sagde hun, »det er saa langt som et ondt
Aar.«

Nej, Steffen havde saa kun at berette om Jan Blums Død, der ydede hende
nogen Trøst, — om Guldmønten mælede han intet — og om hans og Slavernes
Landsættelse paa Flores. Saa nikkede hun eftertænksomt et Par Gange med
sit Hoved og vendte sig saa pludselig til Sara.

»Og saa den!« sagde hun.

»Kender I Moses Mendoza paa Kalverstraat i Amsterdam?« spurgte Sara.
»Det er min Farbror.«

»Ak, er I Sara! Moses skreg op om jer Ulykke,den gode ærlige Mand, han
er. Kom, Barn, kom, I har haft haarde Dage! Bryd Jer intet om mig, jeg
er en gammel Bavian, en haardmulet gammel Bavian!

— Stakkels Barn, stakkels Barn!«

Hun havde trukket Sara ned foran sig og klappede hendes Hoved, medens
hun bøjede sig ned over hende og søgte at holde Graaden tilbage.
»Mar’chen!« sagde hun og kunde knap faa Ordene frem, »kast los paa den
Mersebras, — Skipperen har ingen Øjne i Hovedet. Der er ingen, der har
Øjne i Hovedet her om Bord, uden jeg selv! .... Ak, mijn Jongen, saa
tunge Tidender har jeg ikke faaet i mange Aar, Gud ske Tak, — Mar’chen,
Kaffe! Har I smagt Kaffe før, Sara? og I heller ej, mijn Jongen? naa,
saa kan I glæde Jer, Børnlille! Det er en Drik, som vor Herre kun
drikker om Søndagen, saa kostelig er den, og den kan fordrive alle
Ugens Bekymringer.«

Det var nok den butte Cornelius Janssen, der stod som Skipper paa
Mønstringsrullen, men det var Rederens Kone, der i Virkeligheden var
Skipper i Skibet. »Oude klare« kaldtes hun af alle; det var Joost van
Stratens Kælenavn til hende efter hendes Yndlingssnaps, og i Land som
om Bord hed hun aldrig andet. Og en klar gammel Én var hun, baade hvad
Hjerne og Hjerte angik; ingen Vrøvl, altid lige paa og hidsig og krads
som den ægte gamleOude klare. Hun var fuldstændig befaren. Tog Roret om
de trængte til en Mand mere til Vejrs, loggede og gjorde sit Bestik,
tog Middagshöjden og lavede en Splejsning eller en Faldrebsknob saa
godt som nogen; og hvad det angik at give en Mand en Overhaling, saa
stod Oude klare ikke tilbage for nogen heri.

Og saa var hun Købmand og Regnemester paa en Hals. Havde Steffen gennem
sit Skrivearbejde for Jørgen Iversen faaet Kendskab til mange Forhold
ude i Vestindien, saa blev han nu ved at hjælpe Rederens Kone med
hendes Regnskabsbøger og Varelister kendt baade med det hollandske
Sprog og med Indretningen af en stor Købmandsforretning. Det var
Steffens gode Haandskrift i hans Brev til Kaptajnen, der fra først af
havde stemt Oude klare gunstig for ham, og den næste Morgen tidlig
efter Spuling fik hun Steffen anbragt ved Siden af sin Stol og satte
ham i Gang med Mynheer van Stratens Forretningsbreve og Regnskabsbøger.

Snart kom de ind i Nord-Ostpassaten, og dermed begyndte de gode Dage
for Søfolkene. Det var sjældent, der var noget at gøre ved Sejlene, og
de laa og dasede og drev, saa lang Dagen var. Men agterude var der
Travlhed nok. Oude klare, hvis Opfindsomhed snart kom til Kort med at
hitte paa noget at give Søfolkene at bestille, skulde have Sara
udstyret, saa hun ikke skulde gøre hende Skam, naar de kom hjem, og hun
selv og Sara og Mar’chen lod Naalen gaa fra Morgen til Aften.Men den
Tid Steffen fik til overs fra sit Skriveri, helligede lian »Dot
vaagendis Øje«, og Skipper Cornelius hjalp ham gennem de vanskelige
Steder, hvor han kunde. Og hvor han ikke kunde, sagde han: Dette er
dybt, men gaa bare videre! I er for grøn endnu til at fatte alle de
mørke Steder og hemmelige Videnskaber udi en saa subtilig Kunst som
Navigation. Naar I har faaet Skæg paa Hagen, skal jeg kanske sætte det
ud for Jer, om I har Næmme til det til den Tid.

»Dummer-Jan!« sagde Oude klare om sin Skipper, naar hun bagefter saa’
Steffen efter noget Hovedbrud finde ud af de mørke Steder og hemmelige
Videnskaber.

Men da Topsgasterne i Fore-Mærs en Dag i Slutningen af Oktober
varskoede for Land for i Læ, var Steffen saa udlært i Handels- og i
Styrmandskunst, som han kunde blive ved Hjælp af Oude klare og »Det
vaagendis Øje.«

Det var en 0, der dukkede op derude i Kimingen, det var snart tydeligt;
men hvilken af »Øerne over Vinden« det var, derom herskede der stor
Uenighed mellem de Folk, der var kendt paa Stedet.

»Skulde det være St. Barthélémy?«, sagde Skipperen, han var ikke saa
meget sikker i Landkending.

»Skulde det intet før være St. Spitzbergen?« spurgte Oude klare. »Det
er Anegada, eller jeg vil aldrig smage Kaffe mer i min Mund.«

Dagen efter sejlede »Het Prince van Oranje« forbiAnegada, thi det var
naturligvis, som Oude klare havde sagt. Og nu steg den ene 0 efter den
anden op af det dybe blaa Hav, bræmmede ved Foden af den kridhvide
Brænding, ligesom klædte i lysgrønne Kaaber og knejsende stolt op i
Luften med høje, gyldne Bjergtoppe.

»Det er Jomfru-Øerne,« sagde Skipperen.

Steffen syntes, at det Navn passede godt. »De er fine og slanke som
Jomfruer,« sagde han.

»Det er ogsaa forvandlede Jomfruer,« sagde Styrmanden. »Den store der
er Tante Ursula, hun var saadan en Slags Generalkaptajn eller
Opperhoved’ for alle de andre. Der er 11,000, siger Spaniolerne; men
det er en af deres forbandede papistiske Løgne,

— er der 500, saa er der ikke mer. De kom slørende for en halv Vind, de
samme Jomfruer, de skulde ind til Mexiko og giftes, og saa havde de saa
meget at kigge efter Bryllupstøj et og saa travlt med at komme af Sted,
at de glemte at holde Udkig, — og saa rendte de paa Skærene her. Men
Prinserne af Mexikos Troldmand lod de her Øer skyde op af deres
Legemer, hvor de forliste, og Brændingen, det er deres Brudeslør. Det
er begribeligvis intet andet end som Fabelværk og Løgn, ihvorvel — det
ved vi jo allesammen, at saadan Øer de kan skyde op lige med et, og del
til med paa dybt Vand.«

»Hun skal have været en Kongedatter, denne her Sante Ursula og meget
hellig; endda hun kunde inlet nøjes med mindre end 11,000 Jomfrupiger,
— det var storagtigt nok for en hellig Én. Har de alle sammenværet
rigget efter den spanske Art, saa har det været en dyr Hofstat.«

»Ja, men I fortæller det intet ret,« sagde Mar’chen ivrigt. »Jeg har en
Krønikebog, hvor det hele staar at læse. Denne Sanle Ursula var den
eneste, som skulde giftes, og de 11,000 Jomfruer var hendes Brudepiger,
men hun omkom jo netop af den Aarsag, hun intet paa nogen Vis vilde
giftes, og for Besten var det slet intet her, men paa den Flod Rhin,
som vi alle kender hjemme fra.«

»Naa, saa Sante Ursula vilde intet giftes,« sagde Skipperen, »da er
hun, Tremmen namme mig, det første Fruentimmer, jeg har hørt det om! —
Men den maa I gaa i Land med, Mar’chen, den faar I ingen Søfolk til at
tro paa. Et Fruentimmer, der inte vil giftes!«

»Kan I intet læse Jer andet til i jer Krønikebog,« tog Styrmanden fat,
»er den Lærdom, I faar af den, knap og nap saa meget værd som en gammel
Skraa. Den Historie om Tante Ursula, den har rettelig hjemme her, hvor
vi sejler.«

»Hun hedder intet Tante Ursula, hun hedder Sante Ursula,« sagde
Mar’chen belærende.

»Jeg ved intet, hvem I snakker om, I Spidslærke,« Styrmanden var lige
ved at blive arrig, »men det Fruentimmer, jeg snakker om, hun hed Tante
Ursula. Og om hende kan ingen give bedre Forklaring end Oude klare, for
hun var Søster til hendes Mand, den velædle og fornemme Mynheer Joost
van Straten.«

»Har Én nogen Tid hørt Mage til Præk og Prat!«Alle foer sammen, thi det
var Oude klares Stemme, der lød lige ved Siden af dem. »I er lige saa
fulde af Ammestuesnak og gamle papistiske Fabler, som gamle Kællinger .
. .«

»Smaa Slag, Vrouw Anneche, smaa Slag,« snærrede Styrmanden, der altid
var kort for Hovedet, »det er intet altsammen Fabel om Ursula
Willumsdatter, det ved I bedre, end nogen anden.«

»Saamænd, I har Ret, men det er en bedrøvelig Historie. Naa Steffen, I
skal jo dog høre det en Gang, mijn Jongen, og saasom Vejret er saa
skønt, og vi i Morgen med Guds Hjælp ligger godt og trygt inde paa
Tappus Red, og det paa den Vis er sidste Aften, vi er inden Borde
sammen, skal vi jo dog have et lille Glas paa Faldrebet, og saa kan I
faa Historien med det samme. — Mar’chen!«

Mar’chen fik Ordre til at sige til Kokken, at han skulde brygge den
gamle caribiske Punch; Oude klare satte sig i sin Stol, Skipperen og
Styrmanden blev staaende op imod Rælingen med Hænderne dybt i Lommerne,
og Sara og Steffen satte sig paa Lugekan-ten lige foran hende.

»Ak ja, hvor skal jeg begynde — hvad sagde I, Styrmand? . . . med
Begyndelsen? Tak skal I have. I er, Herren forlade mig mine haarde Ord,
næsten lige saa taabelig, som I ser ud til at være ... Ja, Børnlille,
det er nu en Snes Aar siden, paa det Lav.

Tappus var den oprindelige Betegnelse for den Bebyggelse, der senere
voksede op og blev Byen Charlotte Amalie.Vi kom herud Aaret efter, at
vor gode Ven, Admiral Pieter Florissen var gaaet med den store Flaade
under Jakob Wassenaar van Obdam til Sundet . . .«

»Da Svenskekongen laa for København?« afbrød Steffen.

»Just saa, mijn Jongen; han blev elendelig skudt for Kronborg, gjorde
Pieter Florissen, og samme Dag faldt et stort Spejl ned i hans
Skrivekammer, og hans Kone sagde, det var et Varsel, og nu er min gode
Husbond død. Ak ja, jeg husker det, som det var i Gaar. Hun kom gaaende
med sine Løg i de nye Glas, gjorde hun, og sagde med grædende Taarer:
dem faar Pieter aldrig at se i Blomst. Naa, det var intet det, jeg
vilde fortælle. Jeg ved ej, hvordan det er fat, men det bliver for
travrigt, om jeg ej faar Tobak. — Mar’chen, en Pib’!«

Mar’chen sprang afsted som et Egern og kom tilbage med et Trækrus med
Kridtpiber i og en stor, rund Tobaksdaase af Kobber.

»Værsgo, Skipper Cornelius og I, St}rrmand, dér, tag Piber og Tobak, —
om I da ellers kan faa Næverne af Lommen, mens I stopper.«

Hun trak sin Fyræske op af Lommen, slog Ild, tændte og rakte Lunten til
Skipperen, der mønstrede Sejlene, medens han stoppede og tændte Piben.

»Nu, Aaret efter kom jeg hid. Mynheer van Straten havde været herude et
Par Gange og faaet bygget Hus paa St. Eustatius og faaet Handelen i
Gang, og saa kom vi da derud til ham, jeg og saa Ursula Wil-lumsdatter,
hans Halvsøster. Ja, for en Snes Aar si-den var jeg nu intet saadant
Skabilkenhoved, som jeg er nu, — I behøver intet at vende det Hvide ud
af Øjnene, Skipper Cornelius! — men I skulde set Ursula, Børnlille, saa
rød og hvid, og saa buttet og rund og hverken surøjet eller klatøjet,
men med et Haar; det var . . . det var gyldent, var det, og saa langt,
at hun kunde træde paa det. Det var den dejligste Guds Skabning af et
Fruentimmer, der nogen Sinde er kommet fra Gelderland; for der hørte
hun hjemme. Naa, vi kom lykkelig og vel herud, og min Mannetje havde
lavet det nok saa godt. Og et Herreliv var det, for dengang var de
Sorte intet saa modvillige, som de er nu, og vi sendte det ene Skib
hjem efter det andet med Tobak og Sukker og Ingefær og Bomuld og
Citroner. Nu er det jo Sukker, det meste der gaar hjem, og det giver,
Gud ske Tak, ogsaa gode Penge.

Saa var det et Aars Tid efter, at en god Ven skrev til os fra Curacao,
et andet af vore Eylande, der ligger længer mod Syd, om vi intet vilde
komine did og lægge et Handelshus an der. Thi Mynheer van Stråtens Navn
er saa godt som Guld herude, og de vilde gerne have en fornuftig og
ærlig Mand derned, som vidste vel at omgaas med Sukkerplantning og
Sukkermøller og andet deslige. Men han kunde intet paa de Tider
absentere sig fra Stedet, og saasom han sagde, at jeg var lige saa
erfaren i sligt som han, saa bad han mig at rejse did og se, hvad
Lejlighed der kunde være til Handel og Sejlads for os. Og skulde jeg da
tage Ursula med, der var til Tider af et me-lankolisk Gemytte, og
kanske kunde forlystes ved en slig Lystrejse.

Vi kom godt og vel did med en hollandsk Fløyte fra Amsterdam og blev
med stor Politesse empfangne. Jeg fandt Stedet bekvemt til
Sukkerplantning og til Handel, købte Negre og hyrede Folk til at byge
Hus, og saa drog vi hjem igen. Boucanirerne, som Sørøverne kaldes her,
frygtede vi intet, thi de angreb kun Spaniolernes Skibe, og det var
dengang endnu uhørt, at de gjorde Attaque paa hollandske Skibe. Men nu
vilde vor onde Skæbne, at vi uformodentlig fik en pludselig Storm paa
os, saa vi blev ganske slaget ud af vor Kurs og ført langt Vester paa i
det caribiske Hav. Og i samme gruelige Storm blev vort eneste fyldte
Vandfad slaaet læk, saa der var vi 30—40 Mennesker uden en Drik fersk
Vand om Bord.

— Jeg bliver helt tør i Halsen ved Tanken om det, Mar’chen, spring ud
og se, om Kokken er falden i Søvn, eller om han sidder og laber vor
Aftendrik i sig, den Skælm; det Sukker maa være kogt af for længe
siden.«

Mar’chen fløj af Sted og kom tilbage med Krus og Glas. Kokken fulgte i
Kølvandet med en stor Delfter-Kumme, som han satte paa Lugen.

»Har I skummet Sukkeret rent af?« spurgte Oude klare og kiggede med et
prøvende Blik i Kummen.

»Den er saa klar som Kildevand Vrouw Anneche,« forsikrede Kokken.

Oude klare smagte paa Drikken og nikkede bifaldende. Saa fyldte hun sit
Glas helt: »Jeg sigerTak for god Vind og god Helsen og al bevist
Huldskab og Troskab paa Rejsen«! ... Naa, der stod vi uden en Drik
Vand, men lige nede i Læ laa der en herlig grøn 0, hvor der var skønt
klart Vand. Vor Skipper — det var Adrian Hemmert fra Vly, ham har I da
hørt om, Cornelius Janssen! — var en forsigtig Mand. Indianerne
derinde, sagde han, er helt vilde endnu og ved intet, at Genever er
bedre end Kildevand; naar de først har bekommet den Vidskab, saa bliver
de hurtig tamme. Nu maa vi fylde Vand med Musketten i Haanden. Vi gik
saa til Ankers, og en Baad blev sat i Vandet med et tomt Vandfad, og 20
væbnede Mand gik i Land paa Kysten. Vi saa’ dem gaa op paa Stranden,
men snart var de skjult for os mellem Træerne, og lidt efter hørte vi
en stor Skydning derinde.

»Det var ellers godt, de havde faaet Plafferne med,« sagde jeg til
Adrian Hemmert.

»Det var saa«, sagde han.

Saa ventede vi en Stund eller halvanden, og saa kom Fartøjet ud igen.

»Det var ellers sært,« sagde jeg, »der er fler, end da de gik i Land.«

»Saa har de fundet nogle Skibbrudne derinde,« svarede Skipperen og drev
forefter, og vi to Fruentimmere og 3—4 andre Passagerer blev staaende
agterude.

Saa giver Ursula med ét et Skrig, — just som en Due, naar den ser
Høgen.»Himlen staa os bi!« raaber hun. »Det er intet vore Folk!«

Men i det samme kommer de løbendes op ad Fald-rebet, de Satans Djævle,
og springer ind paa Dækket lige saa gesvindt som Abekatte og 1—2—3
Musketten til Kinden og skyder ud paa vore stakkels Folk, der kom ud
under Bakken og skulde hen til Taklerne og hejse Fartøjet. Jeg saa den
gode ærlige Skipper Adrian l'alde bagover og et Par Stykker foruden
ham.

»Vil I ha ve mere? Eller giver I Jer straks?« raabte Én, der saa ud til
at være deres bedste Bas

— hvis ellers man kan bruge de Ord om slige ugudelige og ryggesløse
Mennesker. — »Hvor er Skipperen? Lad os se den smukke Mand!«

Ak, om jeg havde kunnet løbe ind og taget Adrian Heinmerts Pistoler,
der laa ladte inde i Hytten! Men det var ej at tænke paa og havde vel
intet nyttet, disværre!

»Vi har ingen Vaaben,« raabte vore stakkels Folk. »Vi kan jo ingen
Modstand gøre.«

»Se, det maa jeg lide,« sagde deres Opperhoved, »Hollænderne er altid
mer förnumstige end Spaniolerne, de bliver gemenligen helt desperate, —
om end det hjælper dem lidet. Godt, saa tager jeg dette Skib i Eje for
de frie og mægtige Boucanirer, — dér sidder min Kniv; saa længe den
sidder dér, bliver alle Mand paa Dækket, og den første, der rør sig fra
sin Plads, er Dødsens.«

Og saa slog han sin Kniv ind i Stormasten —den samme Kniv, som Steffen
sidder med dér i sin Haand!

»Saa var det Balthasar!« udbrød Steffen.

Ham og ingen anden. En stor og statelig Karl med brunt krøllet Haar og
Skæg. Han kom hen imod os og lo over hele Ansigtet, da han ret fik Øje
paa Ursula.

»Det var det skønneste Dukketøj, jeg nogen Tid saa,« sagde han og vilde
gribe fat i hende. Men jeg skød mig frem foran hende og sagde ham, hvem
vi var, og raabte til hans Kammerater, at Mynheer van Straten og den
hele hollandske Koloni vilde straffe det blodigt, om der skete os nogen
Skade, men at de kunde være sikre paa store Løsepenge, om de bragte os
vel beholden til St. Eustatius. Og straks begyndte Én at raabe til ham
paa Dansk, noget, jeg ej ret forstod, men Balthasar Dyvel, som han
kaldte sig, skulede til os og saa’ bister ud. Men saa tog han sig i
det, smiskede til Ursula og bukkede helt artig og sagde saa:

»Det skal aldrig spørges, at Balthasar Dyvel ej var Kavalier mod et
skønt Fruentimmer. Jeg kan ogsaa de franske Noder, min Due, og I giver
vel Køb, naar I ser, hvor kælen jeg er! Men gaar nu ned om Læ, at I ej
skal faa en daarlig Lyst til at forsøge at svømme i Land. Tillader I,
min skønne Jomfru?«

Og saa bød han hende Armen. Dog Ursula var ikke slig. Hun saa kuns paa
ham, — men har Øjne nogen Tid kunnet slaa en Mand ihjel, saa var han
falden død om med det samme.Vi gik ned i vor Kajiite, og Gud ved, det
var med drøvelige Tanker, vi sad dér. De tog Ankeret hjem, og vi gik
Sejl. .Jeg havde to Lommepufferter i mit Skrin, den ene gav jeg Ursula,
den anden tog jeg selv; saa stængede vi Døren og læste i vor Nod en
to—tre Bønner at’ »Davids Tøjhus eller Gudsfrygts Arsenal« og tog
dernæst hinanden om Halsen og græd og sad saa dér med vore Hjerters
store Bedrøvelighed den Aften og den lange, lange Nat. Alene var vi
intet, thi »Mon-key«, Ursulas lille, tamme Abe, laa paa hendes Køje og
sov; men han var os nu kuns til liden Trøst. Og Mad fik vi intet.

Den næste Morgen saa vi fra Vinduet et stort Skib, der bar ned paa os.
Ak, tænkte jeg, om vi nu kunde kalde det til Hjælp! Da indskød den gode
Gud mig en lykkelig Tanke. Vi maatte sende Monkey op at vinke. Han var
lært op til at løbe op i Stormasten, helt op til Fløjknappen, naar vi
blot sagde: Monkey, op at vinke Goddag til Fatter! Jeg tog mit Forklæde
af, som jeg plejede ved saadan Spøg, rullede det sammen, stak en Naal i
og bandt det saa om Halsen paa ham. Og næppe havde Ursula sagt: Op at
.sige Goddag til Fatter! saa var han ikke til at styre. Vi aabnede
Døren og lod ham smutte ud og gav os saa med bankendes Hjerter til at
passe paa det fremmede Fartøj.

Der gik en liden Tid. Saa faldt der et Skud der ovre fra, et til og
endnu et. Det var Signal for vort Fartøj til at lægge bi. Og da
Krudtrøgen var drevet bort, saa’ vi, at de holdt af fra Vinden og
styrede lige ned paa os. Og med det samme hejste de deres

Bering Liisberg: »Havmanden«. IQFlag, — og det vil jeg sige Dig, mijn
Jongen, jeg ser aldrig dansk Flag, uden at jeg kommer til at ryste af
Glæde og Taknemmelighed, ligesom jeg gjorde den Gang.

Men Sørøverne deroppe, det var Folk, der intet var bange for deres Hud.
De gav de tre Skud igen og satte i nogle hæslige Brøl. Og saa begyndte
der en Skyden og en Knagen og Bragen, — det var intet til at holde ud i
den snevre Kajiite. Vi skyndte os op paa Dækket, og i det samme løb det
danske Skib lige agten om os, drejede op til Luvart, gik igennem Vinden
og gav os det glatte Lag. Folkene væltede om som Kegler, og Borgængeren
styrtede, hvor han stod.

»Lad falde!» varskoede Balthasar, han stod paa Bænken ved Kobryggen.
»Brænd paa, over det hele! Lad falde, — for hede Helvede, op med
Boret!«

Men da Borgængeren blev skudt, sprang jeg til og lagde Roret ned i
Stedet for at lægge det op. Thi derved fik jeg Skibet til at løbe i
Vinden og rage om Bord i Danskeren, hvor de stod klar i Fokkevantet til
at entre os.

Balthasar saa’ vild og gal agter efter, da hans Kommando intet blev
udført. Og da han fandt mig ved Boret, hævede han sin Pistol, sigtede
paa mig og gav Ild. Men i det samme sprang jeg ud i Borde for at gribe
en Trosse til at svinebinde os med, som de hev over til os fra
Danskeren, og gjorde den last ved Klampen. Kuglen peb lige forbi mit
venstre Øre — jeg er lidt tunghørig endnu efter den Fløjlen — ogda han
saa’, at jeg var uskadt, styrtede han hen imod mig med sin Kniv i
Haanden. Jeg greb i Tasken efter min PufTert, men det gjordes intet
nødigt; thi inden han kom den halve Vej, sprang En ovre fra det andet
Fartøj ind paa Dækket, — jeg er aldrig i mit Liv bleven saa sælsomt til
Mode, thi man skulde tro, at det var ham selv, der sprang ind paa
Dækket, de var hinanden saa lig som to Draaber Vand. »Balthasar!«
raabte den anden, smed sin Kortelas og greb ham med baade Hænder,
løftede ham, saa let som en Elefant løfter et Barn, ret op i Vejret og
kastede ham ned paa Dækket. Fraaden stod Balthasar om Munden; han var
mere lig et Vilddyr end et Menneske og sparkede om sig med Fødderne,
mens han søgte at faa fat paa sin Kniv, som den anden havde slaaet fra
ham.

»Stille, eller jeg skal knække alle Ledemod i Dig!« sagde den anden.
Hans Stemme lød, trods Vreden, saa sær sørgmodig. »At skulle finde sin
eneste Broder, sin Tvillingbroder tilmed, som Fredløs og
Uger-ningsmand! Kan Du intet dy Dig — aa, Du vil bide, din Dyvel, — nu
jeg kender Dig igen fra dine Drengedage. Saa faar jeg pynte Dig med et
Par Haandstrimler.«

Vor Hjælpermand holdt med den ene Haand Balthasar fast som i en
Skruestik med begge hans Arme paa Ryggen, og med den anden bandt han
Hænder og Fødder sammen paa ham med Flaglinen, der laa paa Dækket.

»Du faar takke Dig selv for Gensynet,« sagde han

10*alvorligt, »det blev just saa kærligt, som Lejligheden

gav!«

»Jørgen Iversen,« snærrede Balthasar, og hans Øjne skinnede af Ondskab.
»Min hjerte Tvillingbroder, jeg har hadet Jer al min Tid; lige fra jeg
kunde knytte Næve, har jeg knyttet den mod Jer.«

»Aleneafden kristelige Aarsag,« sagde Jørgen Iversen, »at jeg har været
stærkere end Du. Og fra den første Dag, Du kunde knytte Næve, og lige
til denne, har jeg aldrig gjort Dig andet imod, end at søge at mage det
saa, at Du intet gjorde Ondt med dine knyttede Næver. Det har ikke
altid lykkedes mig.«

Boucanirerne forude var snart kuede og laa bundne paa Dækket. Vore
hollandske Søfolk, der var uden Vaaben, var straks kommet agterud og
mængede sig intet med de andre. Dem sagde jeg god for, og de blev
straks sat i Gang med at gøre klart Dæk og hive Boucanirerne over Bord.

»Jeg kan intet bekvemme mig til at lade min egen Broder, der har ligget
ved min Side i Moders Liv, hænge op under Raaen, skønt han er deres
Opper-hoved og den skyldigste af dem alle, — men har han krænket
Fruentimmerne om Bord, da er der ingen Naade.«

»Nej, nej!« skreg Ursula med sær Iver.

»Bet saa, min Due, ret saa!« raabte Balthasar. »I vil intet se mig
hængt; død Mand er kold at favne;

— Men I skal blive min, om og den stærke St. Jørgen dér denne Gang har
friet jer Dejlighed af min Vold. Jeg ønsker Jer tusind gode Nætter . .
.«»Bring ham ned og hold god Vagt,« raahte Jørgen Iversen. »Han er glat
som en Aal, — pas paa, han intet smutter Jer af Hænde.«

»Han havde alt begyndt at sulte os,« sagde jeg, jeg led ikke godt, at
Ursula saa hurtigt havde sagt god for den Kæltring; jeg tænkte mit, da
jeg saa hende se saa sær sløret ud af Øjnene. »Og jeg ved nok, hvad
Boucanirerne mener med den Artighed, den er intet af det gode. I kom
saa vist i den rette Stund, og al den Tak, som min Husbond, Mynheer
Joost van Straten og jeg kan yde, skal være Jer lige saa vis, som dette
Haandslag«.

»Jeg kender jer Husbond og har Ladning til ham, men hvor kommer I her?«

Saa maatte vi berette, hvordan alt var tilgaaet, og imens kom der Folk
om Bord fra »Engelen«, som hans Fartøj hed. Jørgen Iversen blev om Bord
hos os, og begge Skibe fulgtes ad. Men da vi fortalte, hvordan vi havde
sendt Monkey op at vinke til Fatter, saa lo han hel lystigt og kaldte
Dyret hen til sig fra Kobryggen, hvor den sad og lyskede sig, og gav
ham Sukker.

Men da vi satte vort Anker inde under St. Eusta-tius, var Balthasar
forsvundet. Jeg ved til denne Dag endnu intet, om Jørgen Iversen selv
har ladet ham slippe, eller hvordan han kom bort.

Nu, kort at berette, Mynheer van Straten blev snart gode Venner med
Jørgen Iversen, som fik nok at sejle med fra vore Huse i Holland ud paa
Øerne og tjente gode Penge. Saa var han hjemme i Dan-mark en Tid og
giftede sig og kom ud igen og sagde, at nu skulde han til at tjene
Penge til sin lille Datter.«

»Ak, Gertrudlille,« Steffen sukkede og tænkte paa, om han nogen Sinde
skulde kunne skaffe hende hendes fædrene Arv. »Havmanden« — ja, hvor i
Verden var »Havmanden« nu henne?

»Men efter den Tid kunde jeg intet blive klog paa Ursula«, fortsatte
Oude klare. »Hun var helt skabt om. Forhen havde hun været saa
spillende, som en Fugl i Luften, men nu gik hun omkring som et
Gespenst. Det var intet lystigt, men det hjalp intet, alt hvad jeg
trængte paa, andet end at hun gav sig til at sukke og klage.

Men endelig en Dag, saa kunde jeg intet holde mig længer, men sagde
hende nogle Sandheder. At det var skammeligt af hende som en fornemme
Borgers Datter og en ærbar Jomfru at gaa og bære Godvilje for saadan
skiden og skammelig Karl som den Boucanir; at det vilde volde hendes
Broder og hele hans Hus stor Tort, om det kom ud i Byen, — for det var
jo dér Humlen stak, og hvorfor hun da havde gjort sig saa kostbar den
Tid, han var hende nær; hun kunde være bleven Kone med alle hans
Baks-kammerater eller hans Matelotage, som Boucanirerne har for Skik,
naar de fanger unge Fruentimmere, at leve med dem Baksvis, lige som de
sover Baksvis og skaffer Baksvis. Og vi kunde intet holde det ud at
have en saadan Taarepil i Huset, at det var hende selv lidet
anstændigt, med hvilke flere haarde og hvasse, dog kærlige Ord jeg
kunde finde paa at sige.Og faldt hun mig da ogsaa om Halsen med mange
vemodige Taarer og bad mig forlade hende, nu skulde hun nok være lystig
og glad og ikke tænke paa Havmanden mer — saa kaldte hun altid Utysket.
»Men min hjerte Søster,« sagde hun, »I kender intet til den sviendes
Sorg, det er, og den Harm og Ydmygelse, intet at kunne lade af at tænke
paa el Menneske, som En ved, intet er det værd.«

»Skær det ud, skær det ud!« sagde Sara paa en Gang, næsten med et
Skrig. Steffen kendte ikke hendes Stemme igen. »Jeg ved, hvad det er,
men det kan skæres ud!«

Og pludselig kastede hun sig paa Knæ foran Oude klare og skjulte sit
Ansigt i hendes Skød.

»Stakkels Barn, stakkels Barn,« sagde hun og klappede hendes Hoved.
»Ej, se Maanen dér, det er svært, saa den har pustet sig op i Aften. —
Mar’chen, Kobberbakken!

Mar’chen rakte Spyttebakken frem, og Oude klare spyttede og rømmede sig
og hostede og fik endelig Bugt med den Rysten i Stemmen.

»Naa, Børnlille, drik saa igen! hvor var det vi slap? . . . Den
stakkels Ursula, ja, hun græd og lamenterede. Men saa tørrede hun sine
Øjne, og saa spurgte hun mig, Herren hjælpe mig, om jeg intet troede,
at hun havde kunnet faa Balthasar vendt om til et pænt, kristent
Menneske, naar hun bare nærede den rette, rene Elskov til ham! — Ja,
det var hendes Ord: den rette, rene Elskov: ... til en Boucanir!

Jeg fik hende lagt i Seng og slog en Aare paahende, og bagefter fik hun
ind at laksere paa; det skulde jeg tro var den rette Lægedom for
saadant Hjernespind; for da hun kom op igen, var hun glad og frisk. Og
var det end intet som tilforn, saa var der dog stor Forbedring.

Ja, og saa kommer vi til den bedrøvelige Ende paa Historien. Mynheer
van Straten havde, for at forlyste sin Søster, Aaret efter sin Rejse
ladet bygge en liden Baad til hende med store trekantede Sejl som de
tyrkiske Galejer. Den var malet himmelblaa med forgyldt Kant og
Silketæpper og saa fin, som var den gjort til en Prinsesse. Og med den
sejlede liun og hendes Legesøstre, der alle var i en Alder af 16—18
Aar, inde imellem Holmene. Uden for maatte de intet komme. Og saa
legede de den gamle Fabel om Sante Ursula og hendes Jomfruer og vandt
selv Sejlene op og sang saa yndeligt, at det var en Lyst at høre. Og
Ursula sad agter ude som en Dronning og spillede paa sin Lut ved Siden
af den, der styrede, med sit lange gyldne Haar slaaet løst ud over
Skuldrene og i en hvid, guldbræmmet Kjortel, — det var et herligt Skue.

Saa en Dag, som de sejlede saadan, og Vinden tog paa at blæse noget
stærkere ud fra Land, kom pludselig en Esping roende frem fra en af
Holmene, hvor den havde ligget i Skjul. Den styrede lige ind mod
Galejen, og Ursula vender sig om og giver et Skrig fra sig, — vi hørte
det helt ind paa Land: »Deler ham, Havmanden!« Saa greb hun Roret, og i
Stedet for at styre ind mod Land stod hun ud i aaben Sø. Ogdet var
kanske blevet deres Redning, 0111 ikke de havde tabt al Besindelse, thi
med fuld Vind i Sejlene løb de snart fra Espingen. Den roede tilbage
til et Skib, der krydsede længere ude mod de andre Øer, men Galejen
kuldsejlede, og først mange Dage efter drev den op paa St. Jan med
Kølen i Vejret.

Saadanl Endeligt fik Ursula Willumsdatter, men det Eyland hist henne
havde sit Navn, Sante Ursula, længe forud for den Tid, og hvad Aarsag
dér er til, véd jeg intet. Ellers taler de jo om en Sante Ursula inde
paa den Flod Rhin, som Mar’chen siger. Og der har vel været mere Graad
og Elendighed over, at hun gik bort med sine 11,000 Jomfruer, om det da
ikke er Eventyr og Digt, end over vor Ursula og hendes 5 Legesøstre.
Men Bedrøveligheden var saa stor paa St. Eustatius, at vi intet kunde
staa det ud, men sejlede over til St. Thomas, hvor vor gode Ven Jørgen
Iversen havde Hus og Grund, og hvor han sidenefter, i det Herrens Aar
1671, blev Guvernør eller Opperhoved. Det var gode Dage; men der kom
saa meget Skarns Folk derud, besynderlig to Holstenere, to Brødre, som
hedder Esmit, og de gjorde Jørgen Iversen det saa broget, at han blev
led og ked ved sin Bestilling og drog hjem igen. Og da den ene af de to
blev Guvernør i Stedet for ham, saa flyttede vi ogsaa det meste af vore
Ejendele tilbage til St. Eustatius. Og det kan gerne hænde, at Mynheer
van Straten er draget did med alt sit Habengut, naar vi kommer ind i
Morgen. Han har nok af Servingerne og Slaverne fra »Havmanden« hørt om
den Ulykke,der er overgaaet hans gamle Ven, Jørgen Iversen. Og saa
snart vi har faaet losset Godset op til Købmændene derinde, skal vi
ikke være sene med at komme bort igen. — Ja, saa slaar jeg Bom for min
Kværn, nu har den ogsaa malet længe nok. Men syndigt og skammeligt er
det at tænke, at den ærlige og gudsfrygtige Mand, Jørgen Iversen,
aldrig mere skal komme hid. De danske Eylande kan intet godt være ham
foruden, og hans gode Venner end mindre. Men En faar trøste sig til, at
om og de kære Venner dør, saa lever Gud i Himmelen!«

»Amen!« sagde Sara. »Se, saa herlig en Nat har vi endnu ikke haft paa
hele vor Sejlads!«

Trope-Nattens dybe Himmel med dens Klarhed og sælsomt skinnende
Stjernehære hvælvede sig over Skibet i stille, højtidsfuld Storhed.
Maanen stod endnu lavt, og Søen under den løb som en Strøm af flydende
Guld gennem Havets mørke Blaa. Som aandeagtige Skygger hævede Øernes
Bjergtoppe sig, højt i den lette Luft, og ved deres Fod lyste
Brændingen som en Krans af hvide Perler.

Men roligt glidende svævede Skibet gennem Rummet med langagtige, blødt
duvende og vuggende Bevægelser — som blev det baaret over Bølgernes
skummende Toppe af de store, udspilet svulmende Sejl. Kridhvide i
Maanens klare, fulde Lys tegnede de sig mod Nattens Himmel.

Steffens Tanker gik hjem til Helliggæsteskirken, Kirkegaarden med dens
Lindetræer og de gamle røde Stenhuse, — lidt og mange Gange havde han
siddeti Lugen og set Maanen gyde sit Lys over det hele, men der var
ikke en saadan højtidsfuld Pragt over det som her. Og dog kunde hans
Tanke ikke løsrive sig fra en lille Stentrappe i Hjørnet, hvis
Messing-gelænder altid lyste som Guld i Maanens Skin. Maa-ske laa
Gertrudlille nu paa Bænken under Bislaget og saa’ paa Maanen og sendte
ham en Hilsen gennem den .. .

Ak nej, saa klog var han blevet gennem »Det vaagendis Øje,« at han
vidste, at det ikke paa samme Tid kunde være Maaneskin paa Ulfelds
Plads og ved Eylandene ude i det caribiske Hav.UDE OG HJEMME

>n et Prince van Oranje« stod™ ved Middagstid ind imod Havnen ved
Tappus paa Sydkysten af Øen St. Thomas. Oude klare havde givet Ordre
til, at der skulde være en Udkigsmand paa hver Top, og at der skulde
varskoes for ethvert Fartøj, stort eller lille, som kom ud fra Land.
Desuden havde hun ladet gøre klart Skib. Kanonerne var ladede, Lunter
hang tændte paa deres Kroge; ladte Musketter, Pistoler og Huggerter laa
ved Stormasten, og alle Mand var paa Dækket.

»En skal bruge sine Øjne og se sig for,« sagde hun. Hun stod med
Steffen og Sara oppe paa Bakken og saa’ ind mod Land. »En ved intet,
0111 der er fuldt af Boucanirer i Havnen, eller 0111 der er Orden og
Fred, saa En kan vove at sætte Ankeret. Det sidste er lidet rimeligt,
for af de to Gebroeders Esmit, som nu sagtens har taget Styret, er den
ældste, Niclas, en ganske gal Mand og den yngste, Adolf, lidet bedreend
en slet og ret Boucanir. — Se, dér har vi Flagbjerget, og der er
Kronebjerget. Sukkermarken dér, det lysgrønne mellem Palmeskovene hist
oppe, er Jørgen Iversens Plantage, han kaldte den efter sit Fødested
»Dyppelmands Plantage« — ak ja, ak ja, nu maa vi se at mage det saa’,
at hans Livsarving kan høste Frugterne af al hans Sved og Møje. Men med
Ret og Retfærdighed her ude er det kun smaat bevendt, og godt og vel er
det, at Mynheer van Stråten har Haand i Hanke med de Hallunker. Se, nu
har vi Havnen aaben, og dér ligger Fortet lige ret for Indløbet.«

Det var med underlige Følelser, at Steffen saa det danske Flag vaje paa
Toppen af det gamle Taarn, som — omgivet af Skanser og lave Mure —
skulde forsvare Byen mod Fjender fra Søen. Bjergskraa-ningen bag Fortet
var bevokset med Skov, og Steffen saa’ med Undren de høje Palmetræer,
Silkebomulds-træerne og de mægtige Brødfrugttræer, der ragede højt op
over de andre. Planternes hvide Huse tittede frem mellem Træerne i den
yppige Skovvækst, og nedenfor, imellem Fortet og Skovene, laa Byen; den
bestod af lidet mere, end en halv Snes lave Huse, paa to Stokværk, og
nogle Jordhytter, — de første for den hvide, de sidste for den sorte
Befolkning.

I den store, rummelige Bugt, der dannede Øens Havn, og som kun var
aaben mod Syd, hvor »Het Prince van Oranje« nu stod ind, laa der et Par
mindre Skibe tæt ovre under Fortet. Men helt ude ved Indløbet laa to
store, engelske Orlogsmænd. DaHollænderen for smaa Sejl i nogen Afstand
løb forbi dem, blev der fra det yderste prajet over til den.

»Halløj!« svarede Oude klare og blev saa væver som en Kattekilling.
»Det var min Mannetje, der raabte,« sagde hun med Taarer i Øjnene, »det
var min gamle Bamse! — Ja, vel, sætte Ankeret derovre! Cornelius
Janssen, har I intet Øren at høre med! Luf, luf, kom til Vinden! — vi
sætter vort Anker derinde paa Siden af Engelskmændene. Rap Jer nu! Ach,
mijn Jongen, jeg er saa glad, saa glad, nu jeg har hørt, han er i Live
og kan brøle, som han gjorde, saa skader der ham ikke stort.«

Oude klare skyndte sig agterud, og Skibet løb i en Bue foran om
Engelskmændene og ind paa sin Ankerplads. Under Vejs kom en Jolle langs
Siden; en undersætsig Mand sad ved Boret, helt klædt i hvidt og med en
stor, bredskygget Straahat paa Hovedet. Han havde et stort Ansigt med
skarpt skaarne Træk, en stor velformet Næse og mørke Øjenbryn over et
Par spillende Øjne.

»Naa, Oude klare! det var godt, Du kunde komme herud igen, din gamle
Havodder,« raabte han nede fra Baaden, som de halede op til Faldrebet.
»Du har vel intet glemt Eydammerne og Geneveren? Ellers maa Du hellere
vende om og tage hjem efter det.

— Holder I fast derhenne?«

Det sidste gjaldt Pligten i Baaden. Jo, han havde gjort Slæberen fast.
Mynheer van Straten saa op og nikkede til sin Kone, der stod ved
Faldrebet og beklagede sig over, at hendes Mannetje tænkte paa
Ey-dammerne og Geneveren, før han lænkte paa hende. Men hvor blev han
af?

Mynheer van Strålen sad i Baaden og tog sig med stor Sindighed en Pris.
Da den var stukket godt op, og Tobaksdaasen atter var gledet ned i den
rummelige Lomme, saa’ han op igen og nikkede, og saa begyndte han at
entre op med stor Langsomhed og Sendrægtighed.

»Aeh, Mannetje, Mannetje, det varer jo saa længe, at Du bliver
graahaaret, inden Du kommer op! — Naa, det var da vel, Du endelig kunde
faa hevet Dig selv til Vejrs!«

Mynheer van Straten var bleven noget rød i Ansigtet af Anstrengelsen,
og rødere blev han, da Oude klare slog sine Arme om Halsen paa ham og
kyssede ham med stor Inderlighed.

»Der er ingen Aarsag til Skyndsomhed,« sagde han. »Hvad jeg har at
fortælle Jer, er ikke det bedste. Jørgen Iversen, den gode Ven . . .«

»Ak, ak, ak,« jamrede Oude klare. »Jeg ved det, jeg ved det!«

»Nej, det kan I intet vide om, min Hjerte. Men det er den gamle Vise,
at I skal have bedre Kundskab om alting end jeg . . .«

»Ach, Joost van Straten,« udbrød Oude klare og gav ham et
eftertrykkeligt Kys. »I har ej ladet af fra Jer gamle Halsstarrighed.
Jo, jeg ved lige saa god Besked med det skammelige Mytteri som I, — og
lidt til, kan hænde.»

»Det var et Dyvel til Spil!« sagde Mynheer vanStraten og satte sig paa
Storlugen. »Vi fik Nys om det herude for en 14 Dage siden af Slaverne
fra det fordømte Skib. Og nu kommer I lige ude fra Søen, og vil vide
bedre Besked . . .«

»Ja, for jeg har det intet fra de oprørske Slaver, min hjerte Mannetje,
men fra den gode og ærlige Svend dér, Jørgen Iversens egen
Haandskriver, som var hos sin Herre i hans sidste Time, og som vi har
taget med fra Flores. Naa, mijn Jongen, fortæl nu, hvad Du ved, og
bring Mynheer van Straten Jørgen Iversens Hilsen og Budskab«.

Steffen begyndte sin triste Beretning; Joost van Straten sad paa
Lugekarmen og sukkede og tørrede sin Pande med et stort Silkeklæde, og
Oude klare hulkede.

»Det verdammte Pak, de Bandskroppe! og fremfor alle den æselagtige og
nederdrægtige Jan Blum! Som om han intet vidste, den Døgenicht, hvad
Skæbne disse herlige Eylande nu gaar i Møde! Jørgen Iversen var den
allereneste, der kunde tumle de Kom-paner herude! — Men den Belials
Karl, den Adolf Esmit, har en Haand med i Spillet, det vil jeg sværge
paa. Han har alle Dage holdt til med Jan Blum og alle de værste
Ugerningsmænd. Lige fra den Stund, det engelske Skib kom hid med Slaver
fra »Havmanden«, har der været Mytteri herude; forgangen Lørdag satte
Hr. Adolf, som er den yngste af de smukke Gebroeders, sig i Spidsen for
sit Kompagni, løb Storm til Fortet og kastede den ældste i Hullet. Og i
Stedet for en gal Tyran, som Ni-clas var, har vi nu faaet 30. Thi Adolf
Esmit er Overtyran, inen ved Siden af sig har lian en Hoben rebelske
Karle; den fornemste i hans Gunst er denne forbandede Otto Eding, der
kalder sig Ligedeler og svær paa, at han skal undlive alle de Konger og
Fyrster i Verden er. De næste er et Par af Slaverne fra »Havmanden«, -
jeg tænker intet, det er for deres Dyder, de har klippet Næsen af den
ene og Ørerne af den anden. Med disse og alle Baadskarlene paa Otto
Edings Fartøjer har han nu holdt Hus og slemmet og demmet 4 Dage i
Træk. Men straks jeg havde hørt om Jørgen Iversens Ulykke, skrev jeg
til den engelske Guvernør paa St. Nevis, der er min gode Ven, hvad her
var i Vente, og han sendte et Par Dage efter disse to skønne
Orlogsskibe herover for at hjælpe os Købmand at værge vort Gods og
Skibet her samt holde lidt Politi, at ej de ugudelige Karle skal gaa
hen og gøre den skønneste Havn i hele det caribiske Hav til en
Røverrede . . . Saa, nu gaar Ankeret i Bund det skal intet blive der
længe! Saa snart jeg har faaet mit Gods, men det kan kanske falde
haardt nok, gaar vi Sejl til St. Eustatius, og hvis I blot, Steffen
Skriver, er halvt saa dygtig til Købmandskab, som Oude klare siger,
skal der nok blive Plads for Jer og gode Penge at tjene. I har et
ærligt Ansigt, og ærlige Folk er mange Penge værd herude, af den Aarsag
her er saa saare faa af den Slags. — Vedst Du ellers, hvad de siger
derinde, min Hjerte? De siger, at denne Otto Eden eller Eding, eller
hvad han hedder, er ingen anden end din gamle Ven Balthasar ...«

Bering Liisberg: »Havmander.«. 22»Det er umuligt!« udbrød Steffen.

»Umuligt er et stort Ord i denne underlige Verden,« sagde Mynheer van
Straten. »Hvorfor skulde det ellers være umuligt?«

»Det kommer an paa, naar han kom hid,« sagde Steffen.

»Han kom vel hid omkring St. Hans med et fransk Fartøj, og jeg har
ingen Tid hørt andet Navn paa ham end Otto Eding eller Eden. Først nu
forgangen Dag blev det fortalt i Tappus, at han var den slemme
Balthasar Dyvel og Broder til Jørgen Iversen.«

»Men Balthasar er død, I har jo hans Kniv, mijn Jongen; i levende Live
kunde han ej skilles ved den,« raabte Oude klare.

»Ja, denne Kniv fik jeg fra ham paa en sær Maade netop St. Hans Aften
nu sidstleden, i Skinder-gade i København,« sagde Steffen. »Han var saa
rusig, at han intet mærkede, hvordan lian mistede den, tænker jeg; og
jeg skadede ham intet, ihvorvel han vilde have stukket mig, og saa’ ham
siden efter om Natten paa Vejen ud ad Helsingør til. Hvor han blev af,
det ved jeg intet. Men samme Nat forsvandtes han fra sine Kammerater og
lod sig intet se mere. Og er der kommen en Kompan op herude, og han nu
angiver sig at være Jørgen Iversens Broder Balthasar, da er det kuns
for at narre Gertrud Jørgensdatter hendes Arvepart fra, og der trøster
jeg mig til jer Hjælp, Mynheer van Straten.«

»Den skal I faa, mijn Jongen, I taler som en Mand.«

»Balthasar Dyppel eller Balthasar Dyvel, somVrouw Anneche berettede
om,« sagde Sara, »blev tyvebrændt i Køge, saa han maa være let at
kende. Slaverne havde meget at snakke oin ham oin Bord, og de undredes
over, at lian ej tog Hyre med »Havmanden«, som det var bleven spurgt.«

»Ja, han er let nok at kende,« sagde Steffen, »endda han har faaet
flaaet Tyvemærket af sin Pande. Jeg tænker, jeg faar tage ind og sige
den Kompan, at han maa finde paa en anden Løgn at trykke i os.«

»Nu, bare koldsindig! bare koldsindig! Det duer ej med det Hastemod. —
Men, Oude klare! Skal vi da intet have Kaffe en Dag som denne?«

»Jo, Mannetje, Du skal faa Kaffe og hollandske Vafler til. Og Du skal
byde de engelske Skibskap-tajner til Gæst og hverken spare paa Tobak
eller Genever eller den fine Cura<?ao. Thi den, som smør godt, han kør
godt, og Du maa have dem i Ryggen, om ellers Du og Steffen skal faa
noget ud af at gaa i Land og se paa Balthasar.«

Det var et lystigt Selskab, der om Eftermiddagen sad under Solsejlet
paa Skansen af »Het Prince« og gjorde sig til gode i Anledning af en
lykkelig Hjemkomst. Faa Aar i Forvejen havde Hollænderne og Englænderne
kæmpet paa Liv og Død, i den nye som i den gamle Verden, hvor de traf
paa hinanden. Men nu, efter at Holland havde ført Krig med Frankrig,
mødtes de som gode Venner, og Mynheer van Straten samt Cornelius
Janssen og lians Styrmænd drak

11*Glas om Glas med de engelske Kaptajner og Skibs-officerer og
fortalte den ene Historie efter den anden fra Søkampene i Nordsøen og
ude i begge Indier, om Landgange paa de spanske Øer og om Plyndringer
af deres Kirker og Klostre. Den blaa Røg fra de lange Kridtpiber
hvirvledes op under Solsejlet, Glassene blev flittig tømt, og naar en
Skaal blev drukket, lød der drønende Hurra.

Efter mange manende Øjekast fra Oude klare, opfordrede Joost van
Straten endelig til at drikke paa Guvernøren paa Nevis, Sir William
Stapleton’s Sundhed. Det var ham, han havde at takke for, at de
engelske Skibe laa dér for at beskytte de værgeløse Købmænds Liv og
Gods imod Adolf Esmit og hans Kompagni, men, sluttede han sin Tale, I
ædle Skibs-herrer, ærlige Sømænd og gode Kristne af to Nationer, der
begge ligge ved Saltvand og bekende sig til den evangeliske Tro, vi har
ikke blot at beskytte de nærværende, men ogsaa de fraværende. Og saa
fortalte han om Jørgen Iversens skammelige Død, og at der sikkert
maatte være en Plan i Gære om at narre hans Arvinger for deres Ejendom.
Om de nu vilde hjælpe ham og Steffen med at forpurre den?

Steffen blev altid underlig tilmode, naar han hørte Jørgen Iversens
Arvinger nævne. Han tænkte paa den lille syge Pige med de store mørke
Øjne, som han saa uformodet havde staaet med i sine Arme ved Vartov
Kilden, og paa hvor underligt det var gaaet, at hendes timelige Vel
siden hen lige saa uformodet var bleven lagt i hans Hænder. Men han
forlangteintet hellere. Om aldrig mere han traf »Havmanden«, kunde han
dog maaske herude bjerge noget af hendes lovlige Ejendom for hende, og
for Resten skulde lian arbejde for hende, saa længe Gud vilde unde ham
Helsen.

Han blev udrevet af sine Tanker ved det store Bulder, hvormed Gæsterne
rejste sig og drak Mynheer van Straten til og lovede ham deres Hjælp og
Bistand. De aftalte nu, at de den næste Morgen skulde lette med alle
tre Skibe og lægge over til Byen og true med at skyde Adolf Esmit og
alle hans Tilhængere ned. om han ikke sendte Otto Eding bort og
forpligtede sig til ikke at yde Boucanirerne Tilflugt paa St. Thomas.

Om Aftenen sad Steffen og Sara længe og talte sammen. Hun skrev efter
hans Opfordring Navnene op paa dem af hendes Ulykkesfæller blandt
Slaverne, som hun tænkte kunde blive gode, skikkelige Mennesker endnu.
Det kunde jo dog hænde, mente Steffen, at han kunde faa nogle af dem
over paa sin Side, og det kunde jo maaske blive ønskeligt nok, naar han
kom i Land den næste Dag. Og Mynheer van Straten nikkede bifaldende og
sagde, at han var saa fornuftig, som om han var født Hollænder. Oude
klare klappede ham blot paa Skuldren og sagde: Han er mijn Jongen!

Men om Natten kunde han ikke sove. Den halve Del af Mandskabet holdt
Vagt paa Dækket for at være paa Benene, 0111 der skulde ske et Angreb
fra Land, og Vagternes tunge Trin samt den klirrendeLyd af deres Vaaben
holdt ham vaagen, men mest dog maaske Tanken om Balthasar. Kunde det
være muligt, at han skulde træffe ham herude? Nej, vist ikke! Den Mand,
der udgav sig for Balthasar, havde jo været her siden St. Hans, sagde
Mynheer van Stråten, og den rigtige Balthasar kunde da ikke være her og
der paa een Gang. Men den ærlige Hollænder kunde tage fejl, og det
kunde jo alligevel hændes, at det var Jørgen Iversens berygtede og
ulykkelige Broder, som han skulde se i Morgen . . .

Et Raab fra Dækket bragte ham op i et Nu. Det var en Baad, der var
bleven prajet, da den nærmede sig Skibet. Folkene i Baaden svarede paa
Hollandsk, at de vilde tale med Mynheer van Stråten. Han kom op paa
Dækket, og det viste sig at være gode Venner, Folk, der var flygtede
fra Byen for den nye Guvernørs Tyranni, og som nu søgte Tilflugt paa
»Het Prince van Oranie«. Der var ogsaa et Par af de danske Servinger
fra »Dyppelmands Plantage,« hvor de hidtil havde haft saa gode Dage,
som Servinger kunde tænke sig at have. Men den var nu Dagen i Forvejen
af Guvernøren bleven overdraget Balthasar Dyp-pel som retmæssig Arving
efter hans Broder, afgangne Guvernør Jørgen Iversen. Dog, dennes gamle
Forvalter Jens Hansen havde ej villet lukke Huset op for den nye Ejer,
men havde erklæret, at før han fik Vished for, at Gertrud
Jørgensdatter, som han havde set som lille Pige, var død og borte, og
at Jørgen Iversen ingen andre Livsarvinger havde, før skulde Balthasar
ikke komme ind paa Gaarden. Og den nyeHerre havde da straks vist sig i
sit rette Lys ved uden Lov og Dom at lade Jens Hansen binde til Galgen
og piske, hvorpaa han havde ladet hans blodige Ryg gnide ind med
Lemonsaft, hvilket gav en ulidelig Smerte. Og alle blev de glade over
det for den næste Dag planlagte Togt og lilsagde deres Hjælp, hvor de
kunde gøre Gavn. Misfornøjelsen var saa stor derinde, sagde de, at
ethvert Angreb paa Adolf Esmit og lians Kompagni vilde blive hilset med
Glæde.

Men den ivrigste af alle var Øens Præst, Bastian Pedersen, en høj,
mager Mand med langt, tyndt Haar, som han stadig maatte kaste tilbage,
og med sære lysende Øjne. Han maatte bekende, sagde han, idet lian gik
op og ned ad Dækket med lange Skridt og spilede de lange, tynde Fingre
ud, medens han talte, at han af Hensyn til Guvernørens gode Mad og
Drikke havde ladet sig forlede til at se gennem Fingre med hans
Udskejelser og forbryderiske Gerninger. Men nu i Gaar, da Guvernøren,
der kun havde faaet Magten ved Oprør og Mytteri, havde sluttet ligefrem
Forbund med denne Morderhund Otto Eding eller Balthasar, eller hvad han
hed, og lovet at tage endnu en Boucanir, den berygtede George Band fra
London, op i Kompagniet, for at danne en liden Sørøverrepublik, da var
det blevet ham, Præsten, for meget, og han havde, endda han var rusig,
hvad man af dette Lands unge og rasende Tøj snart kunde blive, paa
Stedet holdt en Præken over dem, fra hvem Forargelsen kom, og den havde
haft Næb og Klør. Og til sidst, da han havde endt sin Tale, havde
hantrukket sin Kniv og var løbet ind paa Guvernøren med de Ord: »Gud
forbande mig, om jeg ikke slaar eders Velædelhed ihjel!« Præsten blev
ædru ved sine egne Ord, og det var kun ved de andres store Drukkenskab,
at han var sluppet fra »Tapperiet« med Livet. Thi Guvernøren raabte, at
de skulde hænge ham paa Stedet, men hans Haandlangere havde været for
fulde; de var faldet over hinanden og havde faaet fat paa forkerte
Folk, saa der var blevet stort Slags-maal, og under det var han kommen
bort.

»Det er ilde,« sagde Mynheer van Straten, da han havde hørt Præstens
Beretning, »at der knap findes nogen anden, der vil overtage den Post,
saa vi faar lade den smukke Mand blive siddende, til de skikker en
anden herud fra Danmark, — om de ellers har nogen, der er bekvem
dertil. Men lad os nu lægge os, Morgendagen kan maaske blive drøj nok
for os alle.«

Straks paa Dagvagten lettede Skibene efter Bestemmelsen og stod over
mod Fortet. Det gjaldt at tage de Folk saa tidligt, at de maatte
forudsættes at være nøgterne endnu. De løb i Kølvandslinie, med alle
Flag og Vimpler flyvende, over og satte deres Ankre, Hollænderen og den
ene Englænder tæt inde under Land, den anden uden for Otto Edings
Skibe, saaledes, al disse kom til al ligge mellem Englænderen og Fortet
som et Skærmbræt for detles Kanoner. De ankrede alle med Spring, saa at
de let kunde komme rundt igen, om del skulde gøres nødigt, og gav det
glatte Lag med løst for at mælde deres Ankomst.Englænderne satte straks
deres Storbaade i Vandet og bemandede hver med en 30—40 væbnede
Baads-karle. Den ene kom langs Siden af »Het Prince« for at tage
Mynheer van Straten, Steffen, Præsten og nogle af Købmændene og
Servingerne med. Oude klare stod paa Kobryggen ved Siden af Sara og
saa’ bekymret efter dem, da de satte af. De roede først hen til
Sørøverskibene, og den engelske Skibschef prajede dem og varskoede dem
kort og godt, at hvis de søgte at sende noget Fartøj i Land, vilde de
øjeblikkelig blive skudt i Sænk. Og saa styrede de ind imod Land.

Steffen var ikke til at kende igen, som han sad dér i Baaden med en
stor opkrammet og fjersmykket Hat paa Hovedet, Huggert ved Siden i en
bred gyldenstykkes Hænger over Skuldren og Pistoler i Bæltet. Han havde
efter Joost van Stratens bestemte Ønske paataget sig at spille en stor
Rolle ved Forhandlingerne med Adolf Esmit. Thi det, at han var Dansk og
havde været Jørgen Iversens Fortrolige paa »Havmanden«, hvad mange af
Slaverne vilde kunne bevidne, gjorde ham selvskreven til at optræde med
Fuldmagt fra den myrdede Guvernør, og Adolf Esmit og hans Tilhængere
kunde jo intet vide om, hvilke Ordrer eller Breve han maaske kunde have
fra ham eller fra det vestindiske Kompagni, ja maaske fra Kongen i
København. Og Steffen havde lovet sig selv at anvende den Myndighed,
alt dette gav ham, i den gode Sags Tjeneste og havde nøje overvejet alt
sammen med Mynheer van Straten.Men nu var Overvejelsernes Tid forbi, nu
skulde der handles. Baaden løb langs Siden af en liden Sten-mole, og
Mandskabet blev kommanderet op. Nu først saa’ Steffen, at Pladsen
mellem Fortet og Stranden var fuld af Mennesker, en Mængde Sorte
nærmest ved Molen og de Hvide oppe i Land, under og omkring et stort
Solsejl, der var udspændt mellem ranke Palmer. Et Par Trompetere gik
forrest i den engelske Landstyrke, derefter kom en Mand med det danske
og en anden med det engelske Flag, og saa fulgte den engelske Skibschef
med Mynheer van Straten, Steffen og et Par Officerer og efter dem den
hele Styrke. Negerne jublede, klappede i Hænderne og gav sig til at
hoppe og danse, da de hørte Trompeternes Skingren. Englænderne
marcherede op, indtil de var en 25 Alen fra de Hvide, blandt hvilke
Steffen saa’ mange af de Ansigter igen, som han sidst havde set paa
»Havmandens« Dæk, da han var ble-ven hentet agter ud til Jan Blum. Da
Styrken gjorde holdt, satte Trompeterne i med en stor Fanfare, men
inden den var sluttet af, kom en 8—10 Mand ud fra Solsejlets Skygge og
gik dem en halv Snes Skridt i Mode. En svær, firskaaren Mand med
kulsort Haar og Skæg og mørke rullende Øjne gik i Spidsen. Han var
iført en lang, rød, guldbaldyret Kaftan, Skjorte og Benklæder af gul
Silke og havde en Turban paa Hovedet. Del var Adolf Esmil, hviskede
Mynheer van Straten. Han forsøgte at se trodsigt og udfordrende paa
Steffen og hans Ledsagere, men det var tydeligt at se, at han ikke
følte sig saa sikker, som han syn-tes ved sin Optræden. Blandt hans
Følgesvende, de fleste vilde og forvovne Gaster, var der et Par, som
Steflcn straks kendte igen. Den ene var den forslagne Volle Helsinge,
som de havde laget Orene af, med sit Kyllingehoved og sine runde
Hønseøjne, og den anden, Peter Benrad, paa hvem Næsen var skaaret af
ind til Roden.

Da Trompeterne holdt inde, traadte Steffen frem.

»Jeg kommer hid,« sagde han, idet han lettede paa Hatten og talte
roligt og klart, »som Sendebud fra disse Eylandes fordums Guvernør,
Jørgen Iversen Dyp-pel, nu salig hos Gud, der er bleven skammelig
myrdet og undlivet af udædiske Mennesker paa kgl. Majestæts Skib
»Havmanden«. I sin sidste Time gav han mig, hans Sekretarius, sine og
det højlovlige vestindiske Kompagnis Ordre, hvorledes skulde forholdes,
om han ved Døden skulde afgaa. Og lød de paa, at I, velædle og
højmægtige Hr. Adolf Esmit, skal være Guvernør og Opperhoved over disse
Ey-lande i eders vanvittige Broders Sted, indtil samme højlovlige
Kompagni andet bestemmer, og at I Kompagniets Ejendom vedligeholder og
maintenerer, Retten forvalter, hver Mand sin Ejendom lader nyde, de
Værgeløse og deres Gods beskytter, dog at I eder aldeles intet med
Boucanirer eller Flibustier befatter, men meget mere dem efter Evne
søger at udrydde. Om I eder intet paa denne Passus vil med eders Ed
forpligte, skal det overdrages Hs. engelske Majestæts Guvernør paa St.
Nevis, Sir William Stapleton, at have Indseende med disse Eylande, at
alt kan haveen god kristelig Skik, og de intet til Fransoser, Spanioler
eller Boucanirs skal henfalde. Men enhver, som sig mod det hoj lovlige
vestindiske Kompagnis Ordre og Befalning modvillig beviser, vil blive
straffet efter Loven som en Oprører. Til hvilken Ende Sir William
Stapleton har hidsendt tvende den engelske Krones Skibe med væbnede
Folk. Og raader jeg nu til Slutning alle, som dette høre, besynderligen
de Folk fra »Havmanden«, som kende mig igen og vide, hvem jeg er, at de
kommer hid til os, og intet staar sammen med oprørske og lovløse Folk.«

Medens Steffen talte, havde et Par af Servingerne listet sig rundt
mellem Slaverne og hvisket dem i Øret, og da han sluttede sin Tale,
blev der stor Bevægelse imellem dem. Først gik enkelte over til
Landgangskompagniet, saa kom de i Grupper paa 4—5 Mand, men det gik
Præsten for langsomt. Med sin sprukne Stemme begyndte han erklære, at
han vilde føre Klage over den ny Guvernør . . .

»Stop lidt!« sagde Mynheer van Straten. »Endnu ved vi intet, om Adolf
Esmit vil tage sig Posten an. Vi skulde gerne have ren Besked, om eders
Højmæg-tighed her efterdags vil være i Kompagni med Bou-canirerne,
eller oin I vil gaa med ærlige Folk som Kompagniets lovlig bestaltede
Guvernør.«

Det var aabenbart, at Adolf Esmit havde vanskeligt ved at modstaa den
Madding, den snilde Hollænder havde sat paa Krogen: Anerkendelse af
hans Stilling som Guvernør. Og tilmed havde han i Øjeblikket intet
andet Valg, thi de allerfleste af Øenshvide Mænd var gaaet over til
hans Modstandere, og han havde foruden de 8—10 vildeste Karle af
Slaverne fra »Havmanden«, kun en Snes Soldater i Fortet, som han maaske
kunde stole paa, og saa Bou-canirerne paa de to Skibe derude, der vilde
blive hans svorne Fjender, saa snart han gav det Løfte, som Steffen paa
sine Forbundsfællers Vegne havde fordret. Her gjaldt det at være
behændig.

»Jeg har intet Kompagni med Boucanirer,« sagde han, »saa hvad det
anbelanger, er en Forpligtelse ganske unødig.«

»I lyver, eders Velædelhed, I lyver!« udbrød Præsten. »Hvis er de
Fartøjer, der ligger dér?«

»Det er min synderlig gode Ven, Balthasar Dyppels. Kan hænde, han
engang for mange Tider siden hørte med til de drabelige Boucanirs paa
Tortola, men i de sidste 10 Aar har han sejlet som en fredelig og ærlig
Skipper og Købmand under det Navn Otto Eding, som vel er de Fleste
bekendt herude.«

»Den Ærlighed og Fredelighed kender vi alle,« sagde Mynheer van Straten
barskt. »I de sidste 10 Aar har han i al Ærlighed og Fredelighed
plyndret det ene Fartøj efter det andet, — det ved I og jer gode Ven,
Jan Blum, bedre end nogen anden, — men denne Mand, som er kendt af alle
under Navnet Otto Eding, skal straks forvises Landet, og I skal sværge,
at I ingen Sinde vil yde ham eller George Band eller nogen af
Boucanirerne Tilhold her paa disse Ey-lande.«»Den Mand kan ej forvises
Landet, eftersom han er bosiddende Planter her paa Stedet.«

»Det var nyt!« raabte Mynheer van Straten. »Naar er han bleven det?«

»Det blev han som retmæssig Arving efter sin Broder, afgangne Jørgen
Iversen, hvis Ejendom blev ham lovlig opladt i Gaar.«

»Om I har ladet Jer tage ved Næsen,« udbrød Joost van Straten, »eller
om I spiller under Dække med den Galgenfugl, ved jeg intet; men der er
stor Mistanke om, at det aldrig har været Jørgen Iversens Broder, som I
giver ham ud for. Og tilmed tager Gertrud Jørgensdatter Arv efter sin
Fader og ikke hans fredløse Broder. I gør bedst i at lade ham hente
straks; her er Folk herude, som kender den rette Balthasar Dyppel; min
egen Hustru slap kun til Nød af hans Klør . . .«

»Jeg tænker, jer skønne Søster vilde haft mere Aarsag til at huske ham,
om hun havde været i Live,« sagde Adolf med et ondt Smil.

»I har Ret! Og jeg sværger Jer til, at er det den rette Balthasar, skal
jeg skaffe ham ud af Landet med et Maal Krudt og 3 Lod Bly, endda det
er for god en Død for saadan forvorpen Synder.«

»Nu skal det blive ondt for Jer at bjerge jer Bu-senfreund,« sagde
Præsten. »I maa ogsaa helst se til at komme af med ham, I sviner jeres
guvernørlige Hænder til ved at holde paa ham.«

Adolf Esmit var kommen til samme Slutning og havde bestemt sig til at
udlevere sin Ven. En Skibs-Løjtnant blev med en halv Snes Mand sendt
ind at hente ham paa Fortet, hvor han endnu laa og sov efter
Gaarsdagens Tapperi.

Sleffens Hjerte bankede; nu stod den første Kamp om Gertrudlilles Ret.
Men han tvang sig til at være rolig.

»Mange af Jer fra »Havmanden«,« sagde han, »kendte de to Stortopsgaster
om Bord, Kasper og Melchior.«

»Ja—ja!« lød det til Svar fra en Mængde Munde.

»Og mange af Jer ved tilmed, at de havde en tredje Kammerat, navnlig
Balthasar, som blev henne for dem med deres Gods, Natten før de tog
Hyre. Det var Balthasar Dyppel.«

»Ja—ja!« lød det paa ny.

»De var bleven tyvebrændt paa samme Dag i Køge ...«

»Til Mortensdag bliver det to Aar siden . . .« raabte en.

»Nej tre!» raabte en anden.

»Nej to — din Dosmer, jeg blev selv strøgen til Kagen samme Dag.«

»Saa er det pisket ind i Jer,« fortsatte Steffen, »og der er kanske
ogsaa dem iblandt Jer, der ved, at Balthasar kort Tid efter, i Danzig,
flaaede Huden af sin Pande, at ikke Tyvemærket skulde ses.«

»Det er ret nok!« lød et Par Stemmer.

»Saa skal det vel snart blive aabenbaret, om den Mand, der har taget
Jørgen Iversens Ejendom, endda hans Datter og rette Arving lever i
Danmark, ellerlevede, da »Havmanden« stod til Søs, er Balthasar Dyppel
eller ej.«

»Der kommer de med den fine Mand! — Nu, Steffen, ligger hans Liv i
eders Hænder. Se nu vel paa Karlen.« Mynheer van Straten trak sin ene
Pistol op af Bæltet og saa’ efter, om der var Fængkrudt paa Panden og
spændte Laasen.

»Det duer ikke,« sagde den engelske Skibschef. »Lad ham blive forhørt
og dømt og saa hængt, 0111 han er skyldig«.

»Det gaar for langsomt,« sagde Mynheer van Straten, »i mer end 15 Aar
har jeg længtes efter at skyde den Hund ned.«

»Det duer ikke,« sagde Englænderen igen. »Der bliver aldrig Orden paa
jere Øer, om ej I selv er først til at værne om Loven.«

»Kan hænde I har ret!« Mynheer van Straten stak Pistolen i Bæltet. »Gud
forbande mig, om I ikke har 10,000 Gange ret.« Og han trykkede ivrigt
Engelskmandens Haand.

Steffen havde imidlertid spejdet efter den foregivne Balthasar, der gik
inde mellem de engelske Søfolk. Nu saa’ han hans Skulder, nu hans Haar,
. . . det havde aldrig, — nej, hvad var det? han havde et Klæde bundet
om Panden! . . . men det havde lige godt aldrig været Balthasar Dyppel.
Steffen vilde gøre sin Saligheds Ed derpaa. Men alle de andre, som ikke
havde set den rette Balthasar, maatte overbevises.

»Med Jer gør jeg Regnskab siden, I lumpne Ju-das!« raabte Manden til
Adolf Esmit. »Hvad vil I mig, hvad Djævelen har han for?« brølede han
til de andre.

»Vi skylder Jer for,« sagde Mynheer van Straten, »at være Boucaniren og
Misgerningsmanden Otto Eding, Balthasar Dyppels gamle Medskyldige, som
nu under hans paatagne Navn vil fravende Jørgen Iver-sens Livsarving
hendes Gods.«

»I er galne tilhobe, drukne og galne tilhobe. Balthasar Dyppel er mit
Navn; Boucanir har jeg været, men min Fred har jeg vundet igen som
Skipper og Kaptajn paa Franskekongens Skibe.«

»Er I den Mand, I siger,« udbrød Steffen og gik tæt hen til ham, »saa
kender I denne og ved, hvor I havde den sidst.«

Og Steffen trak den indianske Kniv frem og holdt den op foran
Sørøveren.

»Død og Helvede, Balthasars Kniv!« udbrød han med funklende Øjne,
sprang op som en Los, greb den og jog med store Spring ind mod de
skovklædte Bjerge bag Byen.

»Skyd, skyd!« raabte Mynheer van Straten og fyrede sine Pistoler af
efter ham. Et halvhundrede Skud faldt samtidig. Men da Røgen trak bort,
var Otto Eding forsvundet.

»Den Kniv var mange Tusinde Pund Sterling værd for ham,« sagde Adolf
Esmit med et Suk. »Han havde god Kendskab til den, og ved Tegn og
Mærker, der staar paa den, kan han finde de Steder, hvor

Bering Liisberg: »Havmanden*. J2Boucanirerne har skjult mange store
Skatte her rundt omkring paa de caribiske Insuler.«

»Saa lader vi et af Fartøjerne gaa over paa Nordsiden af Landet at
passe ham op; den Fugl var dog værd at fange.«

»Men I fanger den intet, Kaptajn Jones,« sagde Mynheer van Straten.
»Jeg holder 10 mod 1 paa, at I fanger den intet.

Dagen efter blev »Dyppelmands Plantage« og Jørgen Iversens Hus og Bod
nede i Byen med alle lovlige Former overdraget Mynheer van Straten som
Værge for den umyndige Gertrud Jørgensdatter. Og i den følgende Uge
sejlede Oude klare med Steffen og Sara til St. Eustatius. Steffen var
snart kendt med Behandlingen af de kostelige Sukkerrør, og inden et
halvt Aar var gaaet, fandtes der ikke bedre og renere Sukker end det,
der kom fra de Møller, som Steffen havde Tilsyn med. Og Mynheer van
Stråtens Skibe sejlede hjem til Holland, stuvende fulde af Sukker,
Bomuld og Tobak, og bragte atter efter Tidens Skik Slaver fra
Guinea-Kysten derud. Og paa begge Ladninger tjentes store Penge.
Steffen satte sit Arbejde som en Del ind i Forretningen, havde først
l/6 Dels Part, saa x/4 Dels Part og efter nogle Aars Forløb Halvparten
i Skib og Ladning. Da det første halve Aar var gaaet, tog han Bolig paa
St. Thomas og styrede Forretningen der.

Han var næppe kommen i Orden endnu, før der enDag med et hollandsk Skib
kom to Breve, der blev bragt ham, medens han laa i Hængekøjen under
Solsejlet oven paa Huset. Det ene bar Udskriften:

Velædle og højmægtige Hr. Jørgen Iversen Dyppel, kgl. Majestæts og
dansk-vestindisk Kompagnies be-stalter Guvernør, mon trés cher pére til
Hande.

»Ak,« tænkte Steffen med Taarer i Øjnene, »det er fra Gertudlille, saa
har hun endnu ikke faaet mit Brev om hendes salig Faders Ulykke.«

Han tog ikke i Betænkning at læse det, ja, det var vel tilmed
nødvendigt.

»Min hierte allerkiæreste Fader! Gud alsommæg-tigste bevare min hierte
Fader længe og vel fra alt, hvis eder i nogen Maade skadeligt kan være.

Min hierte allerkiæreste Fader, kan jeg ikke noksom skrive, hvor stor
min Forlængsel efter eder haver været og er endnu til denne Dag. Jeg
haabes, min hierte Fader lider vel; med mig er det, saa som Gud vil.
Min Helbred er nu Gudsketak meget bedre, og kan jeg aldrig noksom takke
den gode Gud for velsignet Lægedom og Legems Styrkelse den Kilderejse
haver været mig, at jeg nu kan gaa uden Stok og Krykke i Stuerne og i
Haven, ja tilmed op ad Trappen, og om en liden Stund, om alt gaar vel,
ogsaa neder ad Trappen. Men om ikke den gode Gud saa naadelig havde
hjulpen, ved jeg intet, hvorlunde skulde været tilgaait her i Huset,
thi Faster Barbara haver ligget ganske stille hen fra Mortens Aften og
været saa svag, at hun til Tider ej mægted at røre et Lem; saa havde
jeg ej tilpas bekommet min Førlighed, er

12*det intet at sige af, hvorledis det skulde være gaait os to arme
Fruentimmer, helst saasom gamle Stine haver været saa gebrechlig denne
Vinter; at det er intet at sige af, og haver jeg baade maat hjælpe de
andre og mig selver. Nu Gudsketak, at han haver givet mig Styrke at
bære dette Kors. Men Faster Barbara gør det intet ud over Jul, siger
Mester Bernhard, og har hun noget at udrette i denne Verden, da maa hun
gøre det snart. Og Mikkel Mus kom hid i Overgaars og gjorde stor
Konfusion for en hemmelig Vidskab, Faster Barbara havde fra hierte
Fader og skulde hannem aabenbare. Og hun smilte stille og rystede paa
Hovedet, og han tog paa Veje som en Mand, der intet var ved Sans og
Samling og truede med Lovens Strenghed. Men Faster Barbara paakom der
en saadan Alteration, at jeg troede, hun havde døet i mine Arme.

»Hierte kære Fader, det er intet at sige af, hvor hardt han trængte paa
det syge Menneske. Og jeg bad ham lade hende med Fred, men han svor og
bandte, at det var min Velfærdssag, og hvis hun gik i sin Grav uden at
aabenbare, hvad hun vidste, da var jeg en Stodder og havde ikke til det
daglige Brød. Men jeg lod ham forstaa, at det var min Sag mere end
hans, om end jeg maatte sige ham Tak for al hans Nidkærhed. Og saa
genereux haver han været, ihvorvel han ej gerne lider Depenser, at han
haver hyret en gammel Kvinde, som skal hjælpe at pleje Faster Barbara,
om end jeg tænker det er mere for at hun skal observere, hvis som
Faster siger til mig.Thi hun er saa curieuse, at hun intet kan se os
tale til hinanden, uden hun straks skal have sin Næse imellem. Men
aldrig saa snart kommer hun stikkende, før Faster Barbara kaster sig om
i Sengen og vender hender Rumpen.

Min hierte allerkiæreste Fader, vi haver her haft nogle gruelige
Storme, og mange Ulykker spørges fra Søen. Gud bevare min hierte Fader
i Storm og Stille, paa Hav og Land, hvor han færdis. Kan jeg aldrig
sige eder, min allerkiæreste Fader, hvor mit Hjerte værker, naar jeg
hører Stormen pibe, — der er nu vist intet Sted i den hele Stad, hvor
den tager saa haardt paa, som her ved Helliggæstes Kirke. Og bliver jeg
da ganske vemodelig i mine Tanker, naar jeg tænker paa alle de Farer,
min hierte Fader stedes udi. Ellers haver det de sidste Dage været
stille med stort Snefald. Og sidder jeg helst med min Syramme ved det
lidet Vindue i mit Kammers ud til Kirke-gaarden og ser paa Sneen, som
ligger saa skønt paa alle Træer og Buske, og tænker paa min
allerkiæreste Fader derude paa de dejlige Eylande, hvor aldrig der er
Vinter og Kulde, men evigvarendes Sommer som i Paradisets Have — ak, om
jeg kunde komme did engang og se Palmer og Citronerne paa deres Træer
og det underlige Brødtræ, som En kan spise.

Min hierte allerkiæreste Fader kan jeg ikke noksom takke for den
lystige Papegøje og det skønne Bur, I skænkede mig i Vaaren. Buret
hænger i mit Vindu, og Poppe er tam og kælen som en Kattekilling og kan
saa mange Ord, jeg haver lært hannem.Forgangen Dag var Karen, Magister
Severinus’, her, jeg ved ej, hvor det kommer sig, at vi haver faaet
Kendskab til hende, men hun stjæler sig stundom hidover at høre, om ej
der er noget Nyt fra Steffen Broager, saa jeg maa vel have sagt hende,
hvor underligt det var gaait, at han var bleven kiære Faders Skriver.
Og som vi sad og snakkede, tager Poppen med et paa at raabe »Steffen
Havmand! Steffen Havmand!« Det har Faster Barbara lært ham, tror jeg
for vist. Men Steffens Moster græd, at hun knap turde gaa hjem med sine
svulne Øjne.

Min hierte allerkiæreste Fader vil jeg nu befale den gode Gud med mange
tusinde gode Nætter, som jeg ønsker min hierte kiære Fader, og
forbliver, saa længe jeg lever,

min kiære Faders tro og lydige Datter Gertrud Jørgensdatter.

M. h. ak. F. Faster Barbara bliver ringer og ringer og beder, vi maa
bestille hendes Begravelse. Mikkel Mus kom hid i Dag og spurgte ud paa
krys og tværs. Jeg greb til en liden Løgn, som jeg haabis Gud vil
forlade mig, at ej han skulde myrde Faster Barbara med sit Plageri, og
sagde ham i Enrum, at hun havde betroet mig en Opskrift paa, hvis som
jeg havde nødig at vide, men at jeg ej maatte aabenbare det før en vis
Dag. Og havde det en saadan Effect, at jeg troede, han var bleven
galen. Thi straks begyndte han at tale om, at jeg intet agtede den
Estime, han bar for mig og spurgte siden, hvad han skuldegøre for al
smelte mit Demants Hjertes Haardhed med anden mere unyttig Tale.
Hvorudover jeg lo ham ud og bad ham komme sine Aar ihu og intet bekymre
sig 0111 mit Hjerte, saa som jeg forlængst havde skænket det til Poppe
og ej længer var Herre derover.«

G. J.

Havde der blot ikke været den Antydning i Gertruds Brev, at Mikkel Mus
bekymrede sig om hendes Hjerte, vilde Steffen have erklæret, at han
aldrig havde følt sig saa lyksalig i sit Liv. Men midt i hans store
Glæde stak Mikkel Mus sin spidse Næse frem, og det var Steffen en
Bedskhed uden lige. Og saa blev han ogsaa vemodelig ved at tænke paa,
at den stakkels Gertrudlille havde siddet dér og skrevet sit kærlige
Brev længe efter, at hendes kære Faders Hjerte havde hørt op at slaa,
og saa hensank han i stor Sørgmodighed for et Øjeblik efter atter at
blive jublende glad. Saa løb han ned og smækkede en Kiste op, der var
fuld af gamle, brogede Klæder, røde og gule Frakker og blaa og grønne
Bukser med og uden Guldstads paa. Han slæbte det altsammen uden for
Huset og raabte til Negrene og deres Kvindfolk: Tag væk, Børnlille! og
saa blev der en saadan Lystighed blandt de Sorte, at hans Naboer kom
løbende og spurgte, hvad der var i Vejen. Og saa sagde de, at Steffen
var syg; for bedst som han stod og lo af fuld Hals over at se, hvor
naragtigt de Sorte teede sig, henfaldt han i den dybeste Melankoli.

Men da han om Aftenen var bleven ene, sagdehan til sig selv: »Ja, vist
er jeg krank, men jeg selver alene ved, hvad jeg fejler. Jeg er krank
ud af Elskov til Gertrudlille, — jeg tror intet, jeg kan leve hende
foruden.«

Saa huskede han det andet Brev. Han vendte og drejede det. Det var
adresseret til Martin Sørensen, forhen Hovmester om Bord i »Havmanden«
hos afgangne Jørgen Iversen, kgl. Majestæts og vestindiske Kompagnis
velbestalter Guvernør, abzugeben paa St. Thomas. Og bag paa var der et
stort sort Lak med et Par Nøgler krydsvis i Seglet. Det var Øresunds
Toldkammers Sigil.

Det var sikkert fra Mikkel Mus, og det tog Steffen slet ikke i
Betænkning at læse.

»Kiære Mester Martin, synderlig gode Ven! Efter de besynderlige og
sælsomme Tidender, jeg haver faaet her, om hvad sig paa »Havmanden«
haver tildraget, foraarsages jeg at skrive eder til, haabendes, at den
gode Gud, som styrer og leder alt, vil lade denne min Skrivelse komme
eder rettelig i Hænde, eftersom der ligger stor Magt paa.

Kiære Mester Martin, maa I vide, at lier kom udi Maj Maaned paa Reden
kgl. Majestæts Skib »Den danske Havfru«, som havde af Admiral Niels
Juel været for-sendt til Marstrand i Bohus Len i Sverige at hjemføre
nogle danske Baadskarle, dér vare inddrevne med et strandet Skib,
navnlig »Havmanden«. Nogle af samme Baadskarle, som gik frit paa Dækket
— de fleste laa beladte med Lænker i Rummet — fik jeg i Tale, og erfor
jeg da til min store Beslyrlning omdet Mytteri paa »Havmanden«, om
hvilket I ved bedre Besked end jeg, og om hvorledes I med en Del af
Slaverne og Jørgen Iversens grønne Skriverdreng var sal i Land paa et
af de azoriske Eylande. Baadskarlen kom ikke rel i Hu, eftersom han for
de ustandne Eventyr ej altid havde været sig selv mægtig, om I havde
været blandt dem, der kom i Land, men mente det for vist, og at I
lettelig derfra kunde komme ud til de caribiske Øer.

Kiære Mester Martin, maa I vel forstaa, hvor bestyrtet jeg blev over
slige Tidender, eftersom jeg nu ingen Middel haver til, uden eders
Hjælp, at faa snarlig Vished for det Skjulested, hvor min salig Svoger
haver nedlagt sine Penge. Det gik mig saare nær til Hjerte udi min
Sygdom og Elendighed, thi jeg haver af min Ict og af en tør og skarp
Hoste den hele Vinter været meget incommoderet, og først nu, ved det
varme og milde Vejerlig, haver den noget afladt at besvære mig, Dog
aarsages jeg at takke og love den gode Gud, som mig i min Elendighed og
Usselhed en from og skikkelig Plejerske haver beskikket. Navnlig udi
min salig Kones Søsterdatter og min Myndling, Gertrud Jørgensdatter,
der kom hid til mit Hus et Par Uger efter Jul, da hendes Faster, den
forstokkede og halstarrige Kvind, var bortkaldt fra denne onde og
sørgelige Verden. Og var det et Guds sælsomt For-siun. Thi intet 3
Maaneder forinden havde hun vundet sin Førlighed igen, og var saa frisk
og rørig, at hun kunde pleje mig, at jeg kunde spare den store
Bekostning paa fremmed Folk at have udi min Syg-dom. Og haver jeg nu ud
af egen Erfaring set hendes store Modesti og Artighed, — tilforn var
hun noget foss og spansk, som Ungdommen er nu om Stunder i disse
ugudelige Tider, disværre! — men hendes store Sorg og Ensomhed haver
knækket hendes Overmod, at hun udviser nu den skønneste Dyd og
Retskaffenhed og frem for alt en mærkelig Sagtmodighed, saa hun til
alt, hvad jeg snærrer og knurrer og skælder og bander, kun har de samme
Ord: Det skal blive, som I ønsker det. Om det saa var hendes bedste
Ven, en Papegøje, hun havde faaet af sin salig Fader, saa skilte hun
sig ved den paa mit Ønske. Det var i mine Øren ej nogen harmonisk
Musiqve den sang, besynderligen, naar den tog fat om Steffen, — Gid
Fanden havde liam! Og agter jeg nu ogsaa i Conside-ration af hendes
Dyder eventualiteter at gøre hende til min Ægtehustru.

Dog bevæges jeg ogsaa noget af Ønsket efter at faa en liden Opskrift i
Hænde, hun fik af sin Faster. Maa I vide, kære Mester Martin og
synderlig gode Ven, at samme forstokkede Kvind var ej til at rokke
anbelangendes hendes Vidskab oin Jørgen Iversens skjulte Skat. Men en
Tid før hun gik hen, gav hun Gertrudlille en Opskrift i en forseglet
Konvolut, med edelig Forpligtelse til ej at aabne den før hendes 21 Aar
og i Overværelse af tvende af hende selv valgte Vidner. Og med al
hendes Sagtmodighed kan jeg intet faa denne Seddel fra hende. Men
bliver hun først min Ægtehustru, vil Piben faa en anden Lyd, thi da er
det hendes Pligt at være mig hørig og un-derdanig. Dog skræmmes jeg af
den store Bekostning, der af Bilager og andet sligt let kan flyde, og
vil jeg da opsætte at bestemme mig, til jeg haver faaet Svar, 0111 ej
jeg for en billigere Penge, dog altid mod en raisonnable Douceur, hos
eder kan faa den Kundskab, jeg attraar. Har I intet opsnuset hos Jørgen
Iversen, den Tid han levede? eller hos Steffen Skriver? — Den Dreng maa
en habile Hovmester som I lettelig kunne presse al Vidskab ud af.

Kiære Mester Martin, vil jeg ikke forholde eder den gode og glædelige
Tidende, at afvigte Tirsdag fik de udædiske Mennesker fra »Havmanden«
deres fortjente Straf Og er det en Trøst, i saa megen Elendighed, at
leve i et Land, hvor Øvrigheden ej bærer Sværdet omsonst. Havde jeg
gerne undet mig selv og Gertrud den Contentement at se denne
extraordi-naire Execution; vi vare ogsaa af en god Ven i Admiralitetet
forsikrede om en herlig Plads at bivaane samme, — og ingen af samtlige
Spectatores havde vel større Bet til en Plads i næste Nærhed end vi,
naar undtages kanske nogle arme Nyboderskoner — men saasom Voghyren er
saa ublu paa disse Tider, maatte vi slaa de Tanker af Sinde. Dog kan
jeg ej undlade at afskrive en Passus, som samme gode Ven for Kortheds
Skyld haver udskrevet af et Brev fra den velfornemme Kammersecretaire
Hr. Dumbstorff til sammes høje Herre og Patron Hr. Christian v. Lente,
kgl. Majestæts Baad og extraordinaire Ambassadeur i London. Den lyder
saaledes, udsat paa Danske.

»Af Nyt passerer her ganske lidet, kuns, at Delin-kventerne fra det
vestindiske Skib, Tirsdag sidstleden haver udstaaet deres Straf. Fire
af dem blev halshuggede og fem levende radbrækkede. Paa den første af
disse«

— det var en Hamborger, Hans Bormann, der, som Befalingsmand i Skibet
og dog den egentlige Anstifter af Komplottet, maatte lide den
strengeste Straf — »blev først højre Haand afhugget, hvorefter han
tvende Gange af Mestermanden blev kneben med gloende Tænger, derpaa
Arme og Ben blev knuste paa ham, hvorefter han blev lagt paa Stejlehjul
og bad om en Drik 01 og endnu var i Live anden Dagen derefter. De andre
fire fik ligeledes Arme og Ben knuste, og blev lagte levende paa Hjul.
Dog, dér de havde ligget saa i en Time ongefær, pardonneredes de af
Hds. Majestæt Dronningen, at Bøddelen maatte kvæle dem, hvilket var
græsseligt at se.«*)

Saa vidt den velfornemme Hr. Kammersecretaire. Denne retfærdige
Exekution, som det meget fortryder mig, jeg ej fik at se, foregik uden
Københavns Øster Port i mange Tusinde Menneskers Paasyn. Be-synderligen
var hele Nyboders Befolkning mødt, eftersom flere af Delinkventerne
hørte dennem til, og de en Maaned eller næsten to havde siddet fængslig
i Stokhuset ved Østervold i Nyboder. Knusningen af Arme og Ben foregik
med Hjul som regulær og lovlig Badbrækning, og blev Hans Bormann efter
gammel Vis knebet udi Brystet.

*) Det originale Brev af 7/s 1683 findes i Rigsarkivet: Breve til
forskellige Diplomater, C. v. Lente I 162. Exekusionen foregik ved Gl.
Kalkbrænderi.Saaledes fik disse store og grove Misdædere deres
fortjente Straf, efter af den højlærde og veltalende Dr. Lassenius og
andre Guds Ords Tjenere at være herligen forberedte til Døden. Og er
det skønt og opbyggeligt for alle at se, hvorledes den syndige
Gridskhed og Begærlighed, som er en Rod til de største Misgerninger, af
en højvis og retfærdig Øvrighed opsøges og afstraffes.

Og slutter jeg nu min Skrivelse og befaler eder Gud i Himmelen og
ønsker eder mange gode Nætter

forblivende min Livs Tid eders fuldtro Ven

Mikkel Mus,

kgl. Majestæts Tolder ved Øresunds Toldkammer.

P. S. Glem ej at lade mig vide, om Gertrud Jør-gensdatter haver noget,
af hvad Slags nævnes kan, i Vente af sin Faders Gods paa St. Thomas.
Det siges at være ganske lidt værd, naar ej En selv er til Stede, men
noget kan det dog give.«»HAVMANDEN«

»1 bliver saa blegnæbbet, mijn Jongen!« sagde Oude klare, da Steffen en
Maanedstid senere kom over til St. Eustatius, »Intet skulde det hænge
sammen med Gertrud Jørgensdatters Sagtmodighed og denne skimlede
Tolders Galenskab?«

»Kan vel hænde, hjerte Mummi,« svarede Steffen.

»Mar’chen, — Kaffe! — Ja, mijn Jongen, hvad gør vi ved det?«

»Om Mynheer van Straten havde en god og ærlig Ven i Helsingør, der
vilde stikke Gertrud et Brev i Hænde — gedulgt, forstaar sig, — saa
vilde det hjælpe lidt,« sagde Steffen.

»Ja, del har han, at sige til Tider. Jakob Basselaer kommer did tvende
Gange om Aaret efter Kieler Omslag. Vi skal skrive til ham, og saa
lægger I trøstig jert Brev til Gertrud indeni.«

Men til Trods for at Steffen skrev og fik et lille kort Brev til Svar,
og skrev igen et Par Gange ogfik atter Svar, hjalp det ikke paa hans
hule Kinder. Thi Gertrudlilles Breve har Præg af hendes Forkuet-hed og
Undertrykkelse.

Og saa blev da alle efter godt og vel tre-halvfjerde Aars Forløb enige
0111, at Steffen skulde gaa med »De groote Admiral« til Holland,
besørge nogle Forretninger der og gøre en Tur hjem til Danmark. »Men
kommer I ej tilbage med Kinder som Basunenglene paa Kirkestolene
derhjemme, vil jeg aldrig smage Kaffe i min Mund. — Sejl saa, mijn
Jongen, nej, kys mig først, og Gud velsigne Jer, — Sara, giv mig min
Lommeklud!«

Men Mynheer van Straten, der var en ejegod Mand, som Steffen havde
faaet meget kær, lagde sin Haand paa hans Skulder og sagde:

»Det er en farlig Færd, I drager ud paa nu, Steffen Broager, og jeg er
langt mere urolig for Jer, end om I skulde i Kast med en Skok
Boucanirer eller mere. Thi dette, skønner jeg vel, kan snart endes som
Bryllupsfærd. Men se Jer vel for, hvad Hustru I faar inden Borde, at
hun bliver Jer til Gammen og Gavn og intet til et Huskors eller endog
dagligt Helvede. Om I nu intet havde sat Jer i Hovedet, at det just
skulde være Gertrud Jørgens-datter, kunde I jo lige saa gerne taget en
af Jomfruerne her paa Eylandet. Naa, Mands Vilje Mands Himmerig, og jeg
kan forstaa I vil være Gertrud Jørgensdatter baade en Bejler og en
Beskytter. Gaa nu om Bord i Guds Navn og lad det intet drøje forlænge
inden I kommer hid igen, hvad enten I kommer alene eller selvanden.«

Steffen havde fundet sine bedste Venner mellem Hollænderne og var altid
kommen godt ud af det med dem, men paa denne Rejse fandt han dem
uudholdelige. Saa langsomme og sindige de var! Om det saa var »De
groote Admiral«, var den langsom i Vendingen. Og dog kulede
Nordvest-Passaten frisk, alle Sejl var til, og Steffen havde under
andre Forhold maaske fundet, at det gik strygende. Men nu kunde han
ikke komme hurtigt nok af Sted, og da Skibet endelig kom ind til
Enkhuiszen, varede det hele 14 Dage, inden der gik noget Fartøj til
Sundet. Saa maatte Forretningerne fylde Tiden ud, og de sindige
hollandske Købmænd var villige til at rose Mynheer van Stratens unge
Mand for hans Dygtighed og Nidkærhed, men de rystede betænkeligt paa
Hovedet og pustede, naar Steffen var vel ude af Døren.

Et Spørgsmaal havde han ikke faaet besvaret sig selv, hvor mange Gange
han saa havde stillet det,

— skulde han først gaa ind paa Svenskekysten ved Marstrand og søge
efter »Havmanden«, der var strandet her, — ak, hvor bankede hans
Hjerte, naar han tænkte sig, hvad der var bleven af Vraget — eller
skulde han tage lige til Helsingør? Men Længslen efter at se
Gertrudlille bestemte ham, og en Dagsidst i Maj satte lian sin Kod paa
Stranden ved Helsingør.

Dér laa Gæstegaarden i Bramstræde, og dér stod Mester Simon i Døren med
sin røde Hue, — det var som en Drøm. Ingen kendte den fattige, danske
Dreng i den velstaaende, unge hollandske Købmand, og Mester Simon
anviste ham med mange Buk det bedste Værelse, — Jørgen Iversens gamle
Kammers. Dér var den store Himmelseng, han var sprunget op i, Bænken
ved Vinduet, Blysprossernes Skygge paa Gulvet, og Kruset, hvor Jørgen
Iversen havde taget sin Pibe, . . . Steffen sank ned paa Hyndet, lagde
Hovedet paa sin Arm paa Bordet og græd, græd ud, syntes han selv, for
første Gang.

»Intet er saa god en Trøstermand og saa besindig en Baadgiver som en
Pibe Tobak,« var et af Oude klare’s Valgsprog. Steffen tog en Pibe fra
Kruset, stoppede den fra sin egen Pung, tændte den, lukkede det ene
Vindue op og satte sig derved.

Hvad var vel alle Vestindiens Herligheder mod saadan en Stump dansk
Have med Syring og Guldregn imellem alt det friske Grønne og et enkelt
blomstrende Frugttræ i hele sin skære Ynde! Steffen følte, at han var
kommen hjem. Hjem! Hjem! sang det inden i ham, og han saa’ sig rolig og
glad paa den frugtbare Plet, medens den lysblaa Bøg hvirvlede op fra
Piben.

Der faldt den ud af hans Haand og knustes mod Tagdryppet udenfor;
Steffen selv sprang op ved Vin-

Bering' Liisberg: »Havmanden«. ]3duet og maatte holde sig fast ved
Karmen med begge Hænder, medens han stirrede ud, som om han saa Syner.

Derude, paa den anden Side Lavendelhækken, stod »Havmanden«, . . .
Gallionsfiguren . . . Balthasar!

— Var han syg, var han gal? . . . »Mester Simon! i Djævelens Skind og
Ben, Mester Simon!«

Mester Simon kom, som om han havde Torden og Lynild i Hælene. Han
fulgte Betningen af Steffens Arm og Pegefinger og fik straks Munden paa
Gled.

»Den Gallionsfigur, — den dér hæslige Neptunus? . . . Jo, den havde
Apotekeren købt som en Kuriositet, da de havde solgt Vraget af
»Havmanden« nede paa Stranden ved Lappen. Saa langt havde de faaet
Skroget, men saa maatte de sætte det paa Land. Ja, den velfornemme
Herre vidste maaske ej, at »Havmanden« var strandet oppe ved Marstrand
... ak ja, det var en gruelig Elendighed ... Naa, Herren vidste Besked
... Nej, Apotekeren havde saamænd købt denne her Figur og sat den op
midt i sin Have. Men han kunde intet bære over sit Hjerte at lade den
staa dér, for hende, Gertrud Jørgensdatter, hende . . . ham . . .
Jørgen Iversen, der var bleven myrdet dér om Bord . . . hans Datter,
hun kunde intet taale at se den, hvad ej var saa underligt, og saa
havde han flyttet den hen i Krogen dér.«

»Hvor kunde hun da se den fra?«

»Ih, men, fra Mikkel Mus’ Hus, lige paa den anden Side! Nu skal hun da
helt ud til Brønden, førhun kan se den, — Stakkel! hun har det intet
for godt . . . Nu skal hun jo giftes med ham . . . den gamle Nar! . . .
han sultede hende til det, det var sikkert nok . . . jo, paa Søndag
skal der lyses første Gang.«

Mester Simon havde aldrig set Mage. Dér sprang hans fornemme Gæst lige
ud af Vinduet. Hvad er det, — er Manden spit’ltosset? Vil han kravle op
paa Hovedet af »Havmanden«? Naa, han begav det igen. »Motter! Motter!
hør her Motter!«

Steffen havde virkelig haft i Sinde at springe op og se at naa
»Havmandens« Mund med sin Haand, men da han var stegen op paa
Fodstykket, kom han til at se over det lave Plankeværk ind i Naboens
Gaard, og dér ved Siden af Brønden, bøjet over en høj Vaskebalje paa
tre Ben, stod en ung Kvinde.

Det var nu ikke noget saa vidunderligt at se en ung Pige staa og
vadske, af og til stryge Haaret fra Panden med Armen eller holde et
Stykke Tøj op foran sig og se paa det, medens den varme Em bølgede op
om hende. Men det var et saa hjemligt Sjrn; det mindede ham saa
tydeligt om hans Moder i Gaarden til deres lille Hus i Flensborg, at
han blev staaende paa Fodstykket og holdt sig fast i Skaftet paa
»Havmandens« Trefork, medens han saa’ derover. Hun havde det nok ellers
ikke for godt, den stakkels Pige, forgræmmet og forpint saa’ hun ud, og
saa træt

— Gud i Himmelen! . . .

Den unge Pige ved Vadskebaljen lod det Stykke Tøj synke, hun havde
holdt op foran sig, og saa’ Steffen stirre paa sig. Et halvkvalt Skrig,
et Skrig

13*af Skræk og af Glæde lød fra hendes Læber, og hun sank sammen og
faldt om paa Bakken med Tøj ved hendes Side.

Der var nogle Høns, der fløj op, og en Kat, der faldt ned, da Steffen
sparkede et Par Brædder ud i det frønnede Plankeværk og styrtede ind og
løftede den bevidstløse Gertrudlille op. Han bar hende hen i Lysthuset
og lagde hende paa Bordet, idet han forsigtigt holdt hendes Hoved op
mod sin Skulder.

Bleg var hun og hulkindet . . . »Mikkel Mus, Mikkel Mus!« tænkte
Steffen, »dette bliver haardt for Jer at svare til! — Gertrudlille! Det
er mig, Steffen, nu skal alt blive godt, vaagn op, vaagn op!«

»Hun er daanet af Sult, det arme Kræ!« lød en Stemme tæt ved. Det var
Mester Simon, der stak sit Hoved ind gennem Aabningen i Plankeværket
oven over sin Kones, de var begge for tykke til at faa andet end
Hovederne igennem.

»Saa skaf noget Mad, I gode Folk, men hurtigt, og jer bedste Vin.«

Endelig kom Gertrud til sig selv igen. Steffen fik kun et Glimt af
hendes store, alvorlige Øjne; saa fyldtes de med Taarer, hun slog sine
Arme om hans Hals, trykkede sit Ansigt ind mod hans Bryst og græd, som
om hendes Hjerte skulde briste.

»Nu maa I tage Jomfruen ned af Bordet, om vi skal sætte Fadet her,«
sagde Mester Simons Dreng, der fik Maden langet ind gennem
Plankeværket.

»Kom, Gertrudlille og sæt Jer paa Bænken — kan I intet spise?«»Jo,
StefTcn! Om jeg førsl faar Lov at se, at jeg ikke drømmer, og at det er
Jer selv, Jer selv, — ak, om 1 intet var kommen nu, StelTen! — Jeg
havde intet kunnet staa mer hnod, blot for at faa Mad. Om jeg kan
spise? — I det sidste Aar har jeg ikke vidst, hvad det var at spise mig
mæt.«

»Her, drik først en Slurk Vin,« sagde Steffen og skænkede for hende.

»Gertru . . . d! Gertru . . . d!« kaldte en tynd Gammelmands Stemme.
»Gertru . . . d!«

»Ak, der er han alt! Han dræber mig, Steffen, . . . lian myrder mig
ganske langsomt, . . . Dag for Dag! Ak, Steffen, gaa aldrig fra mig
mere, jeg har jo ingen anden Ven i Verden, og jeg kan intet leve Jer
foruden!«

»Saa maa I forlade Jer til, Gertrud Jørgensdatter, at I aldrig skal
blive nogen andens end min.«

Rødmen steg op i Gertruds Kinder, hun lagde sin Haand paa Steffens
Skulder og saa’ ham fast i Øjet.

»Ach, hvad er dette, ach, jeg arme, gamle Mand! Ach . . . din Skarns
Taske, din løse Tøjte, sidder Du her 3 Uger før dit Bryllup og
karesserer en fremmed Kavaler! ... Og jeg, som troede, at Du var Dyden
i egen Person! Ach, jeg arme, forblindede Mand!«

»Ja, ak, I gamle Gæk,« sagde Steffen, »og ak, I gamle Gnier, og ak, I
elendige Blodsuger! Det var slig, I vogtede Gertrud Jørgensdatter, men
nu kommer Regnskabets Dag.«»Han har sultet hende,« raabte Mester Simons
tjrkke Kone henne fra Plankeværket, »til hun knap var sig selv mægtig,
det arme Barn, hans Ondskab er kendt over den hele By!«

»Vil I herut!« sagde Mikkel Mus og rystede sin Stok. »Vil I herut af
min Have, vil I give los paa min Myndling, I Pigerøver! Jeg har Loven
for mig, hvad har I?«

»Jeg har Bud til Jer fra Jørgen Iversen!«

»Har I? Det er Løgn i jer Hals. Han er død for 3 Aar siden og mere.«

»Det er han. Jeg var hos ham i hans sidste Time,« sagde Steffen.

»I er da aldrig . . .?«

»Jo, det er netop, hvad jeg er. Og nogle af Jørgen Iversens sidste Ord
til mig var disse, at det var hans højeste Ønske, om Gertrud og jeg
maatte faa Godvilje til hinanden. Og som Vidnesbyrd om hans gode Tro
til mig gav han mig Nøglen til sit eneste Barns timelige Vel, det halve
af en Guldmønt.«

»Det halve af en Guldmønt! Det halve af en Guldmønt!« hviskede Mikkel
Mus med hæs Stemme og strakte sin rystende Haand frem. »Hvor er den? .
. . hvor er den halve Guldm . . . m . mønt?«

»Om Gud vil staa mig bi, skal I straks faa den at se. Følg med!«

»Har I den intet paa Jer, den halve Guldm . . . m . mønt?« spurgte
Mikkel Mus og fulgte mekanisk efter Steffen, der trak Gertrud med sig
gennem Aab-ningen i Plankeværket. Han stirrede paa Steffen med
opspilede Øjne og troede aabenbart, at han var bleven forrykt, da han
saa’ ham stige op paa Fodstykket. Gertrudlille saa’ glad og lykkelig
ud; det var som et stort, dejligt Eventyr, det hele, og intet kunde
overraske hende mere.

Sleffens Hjerte bankede mod >Havmandens« haarde Skikkelse, da han førte
Haanden ind mellem de tykke, blaarøde Læber. Han havde en svimlende
Følelse af at blive baaret frem, som da han sidst havde gjort det . . .
Dér var Naglehovedet, som holdt Hovedet fast til Kroppen, og dernede i
Fordybningen . . . han kradsede med Neglen ... jo, Gud være takket og
lovet, dér laa den, han havde den imellem sine Fingre og holdt den højt
i Vejret.

Mikkel Mus saa’ paa den med aaben Mund og vidt opspilede Øjne.

»I har intet vidst, hvilke Skatte I havde i jer Nærhed, Mikkel Mus. Og
I har ikke forstaaet at snuse ret. Her har »Havmanden« staaet i 3 Aar
omtrent og bevaret sin Hemmelighed, og I har skrevet til Verdens Ende
for at faa at vide, hvad I kun havde nødig at gaa ind i jer Nabos Have
for at faa Kundskab om.«

»Giv hid! giv hid!« hviskede Mikkel Mus.

»Ja, nu tænker jeg, vi beder Apotekeren være Vidne . . . Har I jer
Halvdel?«

»Ja, i en Skindpung om Halsen . . . jeg bær den altid paa mig. — Men
jeg kender alle Tegnene udenad. Jeg har lært mig dem for længe
siden.«Apotekeren sad i et lille Kammer bag sin Bod med en Mængde sære
Flasker og Krukker paa Hylder langs Væggen. Han var ivrig beskæftiget
med at undersøge en grønklar Vædske i en langagtig, smal Flaske, som
han holdt op mod det lille Vindue, og mærkede intet til de Indtrædende,
før de stod i Kammeret.

»Jomfru Gertrud med røde Kinder!« udbrød han, idet han vendte sig og
fik Øje paa dem. »Det er hartad det største Miraculum, jeg har oplevet.
Hvilke Draaber er det, der liar haft saa god Effect? Aha!« føjede han
til, da han saa’ det Blik, som Gertrud sendte Steffen, »det er den
Doktor Cupido, der har kureret Jer, — ja, mod den Medicus er de andre
kun Kvaksalvere, men han ordinerer ingen Medicine fra mit Apotek, og
det er jeg lidet tjent med. Hvad er ellers jert Ønske, I gode Herrer!«

»Et Ark Papir, gode Nabo, et Ark Papir vilde vi gerne laane,« sagde
Mikkel Mus.

»Nej, ingenlunde!« udbrød Steffen. »Vi vilde gerne bede Jer være Vidne
i denne højvigtige Sag og se, at alt gaar ret til.« Og medens Mikkel
Mus, trods sin Uro, gik rundt og snusende stak sin Næse i alle Krukker
og Daaser, forklarede Steffen Apotekeren, hvad det drejede sig om.

»Men først vil jeg sige her, Mikkel Mus, medens der er Vidner hos,«
sagde Gertrud med stor Fasthed, »at om der bliver lyst for os paa
Søndag, saa sker det tvungent og ulovligt, og det er snart den
ganskeStad bekendt, al I har sultet og pint mig til al samtykke, endda
I er min Værge.«

»Del gør mig ondt at høre om Jer, Nabo,« sagde Apotekeren, »at I har
villet svelte jer Myndling til at blive jer Hustru. Det er haard
Beskyldning, og den bliver vanskelig at svare til.«

»Gør den det, I Plastersmører! ja, om det var sanning, kanske. Vi
spiser altid af Disk og Fad sammen, paa ærlig gammeldags Vis; hun kunde
have taget til sig i Tide, saa havde hun faaet det meste. — Tror I
ellers, at jeg har villet sætte mig selv i saadan Ulejlighed og
Bekostning at gifte mig med et ungt Fruentimmer for min egen Skyld?
Nej, det var kuns af det pure Venskab for min salig Svoger, Guvernøren,
at jeg bedre kunde vogte Ger-trudlilles Arv mod alle modiske Herrer og
Ødelande.« Og saa saa’ han bidsk paa Steffen.

Apotekeren brast i Latter. Men Gertrud drog sin ene Sko af. Det var
bedst at faa alting opklaret nu, sagde hun. Inde i Saalen havde hun en
Seddel, det var det eneste Sted, hun havde kunnet skjule den. Og hun
tog Faster Barbaras Seddel frem.

»Jeg kunde aabne den, hvad Dag jeg vilde, sagde Faster, og jeg har
længe vidst, hvad der stod paa den.«

»O, din listige Slange!« udbrød Mikkel Mus.

»Ja, nu kan I jo se, hvor klog I bliver af den,« sagde Gertrud.

Mikkel Mus snappede begærlig den gulnede Lap Papir og læste, først
sagte og mumlende:»Samler eder ingenlunde Skatte, som Møl og Rust kunne
fortære! Samler eder ingenlunde Skatte, som Møl og Rust kunne fortære .
. .« Hans Stemme blev mere og mere pibende og skarp. ». . . Samler eder
ingenlunde . . .«

»Tak, Tak!« raabte Apotekeren og lagde sin Haand paa hans Mund. »Er I
galen?«

»Samler eder ingenlunde . . .«

»Hold op, hold op! for den lede Syge! Hvad staar der ellers?«

»Der staar ej en Tøddel mere!« sukkede Mikkel Mus og sank tilintetgjort
tilbage i Stolen.

»Lad os saa se jer Halvdel af Mønten,« sagde Steffen.

Mikkel Mus kom atter tilbage til Livet, famlede ved en Snor ved Halsen,
halede en Skindpung frem og tog den halve Guldmønt ud.

»De passer til hinanden som de to Halvdele af samme Æble,« sagde
Apotekeren og skød de to Møntstykker sammen, saa den takkede Kant paa
den ene Halvdel passede nøje ind i den anden. »Nu skriver jeg Tegnene
op i Linie efter Mikkel Mus’ Stykke, og saa kan I sige mig, hvad hvert
enkelt Tegn betyder efter jert.«

Mikkel Mus’ smaa Øjne vandrede fra den ene til den anden; han passede
paa, som 0111 han frygtede, at de ved et eller andet Taskenspillerkneb
skulde lade Møntstykkerne forsvinde lige for Øjnene af ham.

»Tag jer Næse væk,« sagde Apotekeren og holdtHaanden over sin Opskrift
>Jeg kan intet skrive for den.«

»Hvad staar der . . . hvad staar der? <

»Der staar:

UNDER TRAPPEN TIL MIT HUS VED ULFELDS-

PLADS.«

»Lad os komme af Sted, lad os komme af Sted,« skreg Mikkel Mus og
trippede med stor Ilfærdighed ned ad Trappen. Paa det nederste Trin
stod han stille.

:>Men glem ikke, I Avanturier!« raabte han op til Steffen, »Gertrud kan
ikke gifte sig uden mit Minde.«

»Det faar vi nok!« sagde Steffen.

»Aldrig!« skreg Mikkel Mus og stødte sin Stok haardt mod Stenen.
»Aldrig! — Men Vognen til København betaler I. Glem ikke det!«

Et Par Timers Tid senere rullede Gertrud, Steffen, Mikkel Mus og •
Apotekeren henad Strandvejen til København. De to Unge sad ved Siden af
hinanden, og til Trods for den daarlige Kørsel og den lange Bedetid i
Rungsted Kro, forekom Vejen dem alt for kort.

Det var langt ud paa Aftenen, da de kørte forbi Vartovkilden.
Foraarsnattens Taager laa over Engen, men Træerne paa Brinken ved
Kilden ragede op over de bølgende Dampe og tegnede sig klart mod
Luften. Steffen og Gertrud saa’ paa hinanden med et glad Smil. De
behøvede ikke mange Ord for at forstaa hinanden. Byens Porte var for
længst luk-kede; de kørte da ned til Fiskerhuset, fik Folkene banket op
og kom i Seng.

Længe før Dag var Mikkel Mus paa Benene, og Apotekeren og Steffen havde
deres Nød med at passe paa ham, at han ikke skulde liste sig fra dem.
Endelig kom de af Sted, og inden Middag var et Par Arbejdsfolk i fuld
Gang med at grave Jorden ud under Trappen med det blanke
Messinggelænder.

»Her er noget!« sagde en af dem. »Det er et Jærnskrin.«

»Op med det, din Dagtyv, op med det,« raabte Mikkel Mus, lian var helt
ude af sig selv af Bevægelse. »Er det tungt, er det meget tungt?«

»Det har været tyngre,« sagde Manden rolig. »Nu er det tomt.«

»Tomt!« skreg Mikkel Mus. »Tomt!«

»Nej, holdt! Der er nok et Brev i det.«

»Et Brev! Et Brev! Giv hid . . . »Min hiertekiære Bro« . . . ak,
Bogstaverne danser for mine Øjne læs I, læs, men læs ret og spring
intet over!«

Mikkel Mus rystede, som om han havde Feber, og Apotekeren læste:

Min hiertekiære Broder ganske venligen tilskrevet af den, der ler
bedst, efterdi han ler sidst. Barbara kunde ej holde tæt, — jeg har
altid været hendes Hiertebroder! Tak for Ursula Villums-dotter, — det
har jeg aldrig glemt Jer, at I kom bag paa mig der.

Balthasar.»Ach, ach!— Lad mig se det, — staar der virkelig Balthasar?
Acli, denne ugudelige Sørover og Mis-gcrningsmand, denne Morder og
Galgenfugl — har han været her, saa er her gjort rent Bord!«

Mikkel Mus strakte i sit afmægtige Raseri de knyttede Hænder mod Himlen
og rystede dem.

»Ja, her er intet mere,« sagde Arbejdsfolkene, »men der har været meget
mere end det Smule Skrin, det er let at se.«

»Meget mere, meget mere!« skreg Mikkel Mus. »O I letsindige Taske — I
har spillet under Dække med jer Faster, har I, for at narre mig mine
Penge fra. Og Jer har jeg haft 3 Aar i mit Hus og givet Jer Føde og
Klæder! — godt, at jeg blev varet ad i Tide. Tag hende nu kuns, I
Avanturier, om I er lysten endnu. — Tag hende kuns, den Stoddertøs hun
er.«

»Det er I alle Vidner til,« sagde Steffen roligt, »at Mikkel Mus giver
mig sin Myndling.«

»Det er vi,« sagde Arbejdsfolkene, »og det paa en rigtig fin Mands
Maade.«

»Min Maade er, som den er,« raabte Mikkel Mus og begyndte at gaa. »Tag
hende og gaa Fanden i Vold! — Men I betaler Vognen, glem intet det. Kan
jeg komme med tilbage til Helsingør?«

Den næste Dag kørte de atter ud ad Strandvejen. Steffen var rolig og
glad, han kunde nok staa sig. Skatten havde de mistet, men hinanden
havde de vundet, og hvad var der saa at græde for? I Rungsted Kro blev
de, for at undgaa Mikkel Mus’ Selskabi den lange Bedetid, enige om at
gaa forud og tage Vognen igen oppe ad Sletten til. De holdt hinanden i
Haanden og gik glade og fornøjede ud ad Strandvejen. Steffen fortalte
Gertrud, hvordan Sagerne stod ude i Vestindien, at han var en holden
Karl, og at hun selv ikke var saa arm en Stoddertøs, som Mikkel Mus til
deres Held havde troet.

Som de var komne et godt Stykke Nord paa, holdt Skoven paa venstre
Haand pludselig op, og et Stengærde strakte sig langs Skovbrynet op ad
den hurtigt stigende Bakke. Oppe paa Toppen saa’ Steffen det øverste af
en Kæmpehøj og inden for den tre høje, slanke Bøgetræer med store
Kroner oppe i Toppen. Steffen kendte det hele igen og stod stille og
saa’ derop.

»Lad os gaa didop og sætte os lidet, saa skal jeg fortælle Jer alt,
hvad jeg har oplevet siden den St. Hansnat for 4 Aar siden, da jeg saa’
Jer ved Vartovkilden og samme Nat stod her med de tre smukke Kanuter,
jeg gik ud i Verden med.«

Og de gik langsomt op langs Stendiget, kravlede over det, som Steffen
havde gjort sidst, og satte sig i Græsset. Steffen lagde sig med sit
Hoved i Ger-trudlilles Skød, og saa begyndte han at fortælle.

Men næppe var han naaet til at berette, hvor underligt Kasper og
Melchior havde teet sig hin Morgen, hvor sært de havde talt om, at
Balthasar nok havde forstukket sig nede i Nivaa Mose, før han sprang
op.

»Balthasar!« raabte han. »Balthasar stod derpaa Sedlen i det tomme
Jærnskrin! — Ak, Gertrudlille. Jeg har faret viden om, for at komme
tilbage dér, hvor jeg begyndte. Men noget maa man døje for noget at
vinde. Uden jer Faders Guldnøgle havde jeg intet fundet Jærnskrinet, og
uden Sedlen i Jærn-skrinet og Skattens Forsvinden havde jeg ikke vundet
Jer, mijn Lief! Men den første Dag eller heller Nat jeg vandrede ud i
Verden paa egen Haand, saa’ jeg med disse mine Øjne Poserne med Jørgen
Iversens Penge og hørte deres Klirren og Klingen, og jeg saa’ dem sidst
her paa dette Sted, hvor vi staar. Men nu bæres det mig for, at de maa
være at finde her næst ved. Og til det Gemme har jeg kanske selv en
Nøgle.«

Steffen førte Gertrud hen til Træet, hvor han hin Morgen havde set
Melchior staa og skære i Stammen. Jo, — her var det.

I Højde med en Mands Hoved var der i Træets Bark med en skarp Kniv
skaaret tre lige Streger lodret paa samme Grundlinie. Den midterste var
den højeste, og en Tomme oven over den omtrent var der udskaaret et X.
Under Linien saas tre C’er foran en plump men tydelig Fremstilling af
et Ansigt.

»Det er et Krys,« sagde Gertrud smilende og nippede Bladene af en
Gaaseurt med Læberne, medens Steffen stod og grundede. »Det er sat ved
den højeste Pind, eftersom der er noget bemærkeligt ved den. Det kunde
ogsaa ligne efter et Par Møllevinger.«»Det er de tre Træer her og
Mollen. Gertrudlille, — jeg er en Dosmer! Mollen det er Tibberup Molle!
— Det var det, han sagde den Morgen . . . Tibberup Molle i
Nord-til-Ost! — Ja, det passer godt nok,« Steffen vendte sig og saa’ ud
i Retning af Møllen. »Det bliver Møllen over et med det højeste af
Træerne. Men saa de tre C’er? og Ansigtet dér?«

»Jeg giver fortabt,« sagde Gertrud.

»Det koster Pant,« raabte Steffen og kyssede hende. »Men nu har jeg
det. C er latinsk Tal for 100, — det betyder vel saa 300 Roder eller
Alen fra Ansigtet . . .«

»Ja, men hvems er det Ansigt? — Det kunde ligne efter Bageren i
Løvstræde, han har saadan en Næse omtrentlig. — Ak, Steffen!« Gertrud
slog Armene om hans Hals, »kan I ej være nøjet med mig og være
ligeglad, hvems det Ansigt er? Vi har jo, siger I, at bide og brænde,
hvad skal vi vel med mer? Store Penge bringer ingen Glæde,
Steffenlille.«

»Det er ret nok, min Hjerte, men alt det Guld en Mand støder paa, det
maa han løfte, og jeg maa finde ud af dette Spil. Fra den Stund jeg gik
ud i Verden, har det været mig nær. Balthasar saa’ jeg de to Gange
samme Dag og har aldrig set ham siden. Men hvor jeg færdedes efter den
Dag, har han fulgt mig som en Skygge, og nu føres jeg tilbage til ham,
thi han er os vel nu i dette Øjeblik nærmere, end vi ved af. Jeg
tænker, de har slaaet ham ihjel, de to andre, og smidt ham ned oven paa
Pengene, at in-gen skulde fristes til at grave der omkring, om nogen
skulde stode paa ham med Skovl eller Hakke. I denne Linie er Pengene
sikkert gravet ned, og der har Balthasar ligget lige siden den St. Hans
Nat og har vogtet sin Broders Penge, — de samme, som han havde tænkt at
stjæle! Men hvorfra skal det Maal 300 regnes? Nu er vi lige ved og dog
lige vidt. Kan hænde Svinedrengen dér ved Besked, om der er nogen, der
ved Gravning eller Tørveskæring har truffet paa et Lig i Mosen. Paa
anden Vis finder vi det vel næppe. Hej, Du, kom hid en Gang!«

En lille barfodet Dreng paa 10—11 Aar med hør-gult Haar og blaa Øjne
kom drivende med en Flok Svin. Da han fik Øje paa Steffen og Gertrud,
stod han stille og saa’ ud, som om han havde tabt Maal og Mæle.

»Kom hid,« raabte Steffen paa ny. »Hvad er det for en Mølle dér?«

»Dér, langt borte? det er Tibberup,« sagde Drengen.

»Og saa den Skov?«

»Det er ingen Skov, det er et Hegn; Kjedleris Hegn kalder de det.«

»Du er godt kendt,« sagde Steffen opmuntrende.

»Ja, aa, ja,« svarede Drengen, »og saa kommer der et Stykke Skov nede
ved Stranden, det hedder Laven Skov, og saa den Klat Træer paa Brinken,
indad Nivaa Mose til, de hedder Lunden paa Mande-hovedet, — den ligner
saa bestemt efter Ansigtet paa

Bering Liisberg : »Havmanden«. 24et Menneske, gør Brinken, naar man ser
den ude fra Søen.«

Steffen nikkede til Gertrud og sendte Drengen bort med en stor
Sølvskilling i Gave. »Nu ved vi, hvad vi behøver at vide for at blive
rige Folk, Gertrudlille, men jeg tænker, det er bedst, vi beholder den
Kundskab for os selv.«

Og det gjorde de, og det var vel, det. Ellers havde Mikkel Mus ærgret
sig ihjel. Thi det var, som Steffen havde sagt: Balthasar laa ude i
Nivaa Mose og holdt tavs og stille Vagt over Gertrudlilles Arv. Men da
Steffen havde faaet Huset paa Ulfelds Plads sat i Stand og efter sit
Bryllup var flyttet derind med Gertrud Jørgensdatter, kom Poserne
derudefra snart tilbage paa ny. Dog ikke for at blive gravet ned i
Jorden, men for at blive sat i Købmands-gods og i Skibe, der atter gik
ud i Verden for at øge Rigdommen. Og snart var det saa, at stod der
blot Broager & van Straten paa et Papir, var det saa godt som Guld.

Men mange Aar efter kunde man se et Par gamle Folk Sommeraftener sidde
paa Trappen med det blanke Messinggelænder, han med sin lange Kridtpibe
og hun med sin Strikkestrømpe. Kom der nogle gode Venner forbi oppe fra
Ulfeldsplads eller nede fra Amagertorv, stod de altid stille og skulde
spørge Nyt fra »Drengene«, hvor de nu var henne i Verden, og hvordan
del gik. Og Mutler Gertrud var saa døv, at hun ikke kunde høre et Ord;
men hun kunde se, at de spurgte venligt, ogtil hveni andre skulde de
vel spørge, end til hendes »Drenge«. Og saa lyste hendes blaa Øjne i
det fine, rynkede, hvide Ansigt under Kappestrimlen, og hun nikkede og
nikkede; men hendes Mand lettede paa den trekantede Hal og sagde:
»Takker skyldigst, gode Ven,« eller: »Takker skyldigst, gunstige Herre,
Jørgen kommer med Guds Hjælp paa Reden inden Mortensdag; han er fuld af
Sukker og Anne Marie har faaet Tvillinger paa Rejsen. Just kom til
Amsterdam 8 Dage før St. Hans; han laa saa dybt i Vandet, at han maatte
losse sin halve Last i Edam.

— Nej, hvad siger I? har Kejseren begyndt Krig med Tyrken? Naa, lad dem
slaas, det er Gud ske Tak langt borte! God Nat, Nabo, god Nat og Tak
for jert gode Sindelag.«

Og saa lettede Steffen Broager atter paa Hatten, satte sig tilbage paa
Bænken og dampede paa sin Pibe for at holde Myggene borte.

Men paa Kirkegaarden staar den duftende Lind, Svalerne kaste sig i
ilsom Flugt over Kirketagets Ryg, og om Taarnets Spir boltre sig de
hvide Duer. Og naar Gertrud opdager, at hendes Mand ser op i Luften og
følger dem med Blikket, lader hun Strikketøjet synke ned i sit Skød,
lægger sin ene Haand paa hans og nikker til ham. Og saa vender Steffen
sig halvt om, smiler til hende, peger paa Lugen ovre paa den anden
Side, hvor han sad som Dreng, og nikker igen og damper videre paa sin
Pibe.Side

